ഉണ്ടയെ അന്ന് കളിയാക്കിയവർ എവിടെ ? ഉണ്ട വെറും ഉണ്ടയല്ല , ഒരു ഒന്നൊന്നര വെടിയുണ്ടയാണ് ! സിനിമയ്ക്ക്ട്രോളർമാരുടെ വക ട്രോളുകളുടെ പെരുമഴ - metromatinee.com Lifestyle Entertainment & Sports\nവ്യത്യസ്തമായ വേഷങ്ങൾ കൊണ്ടും തന്റെ അഭിനയ ചാതുര്യവും കൊണ്ട് പതിറ്റാണ്ടുകളായി മലയാള സിനിമയിൽ സജീവമായിരിക്കുന്ന സൂപ്പർ താരമാണ് മമ്മൂക്ക . പ്രേക്ഷക ഹൃദയത്തിൽ അന്നും ഇന്നും മമ്മൂക്ക തന്റെ സ്ഥാനം ഭദ്രമായി സൂക്ഷിച്ചു പോരുകയാണ് . കുട്ടികൾ മുതൽ മുതിർന്നവർ വരെ ഒരുപോലെ ഇഷ്ടപ്പെടുന്ന വ്യക്തി . 2019 മമ്മൂക്കയുടെ വർഷമെന്ന് തന്നെ പറയാം . വ്യത്യസ്തമായ നാല് സിനിമകൾ കൊണ്ട് വീണ്ടും പ്രേക്ഷകരെ കീഴടക്കിയിരിക്കുകയാണ് മമ്മൂക്ക . ഒന്നിന് പുറകെ ഒന്നായി എല്ലാം വമ്പൻ ഹിറ്റായി മാറിയ ചിത്രങ്ങൾ . ഈ വര്‍ഷം റിലീസ് ചെയ്ത മൂന്ന് സിനിമകളും സൂപ്പര് ഹിറ്റായി എന്ന ആത്മവിശ്വാസത്തിലാണ് മമ്മൂക്ക ഉണ്ടയുമായി എത്തിയത് . നൂറ് കോടിയും ഇരുന്നൂറ് കോടിയും പിറന്ന ഈ വര്‍ഷം മറ്റൊരു കിടിലന് സിനിമയെ കൂടി വരവേൽച്ചിരിക്കുകയാണ് മമ്മൂക്ക .\nഅനുരാഗ കരിക്കിന് വെള്ളത്തിന് ശേഷം ഖാലിദ് റഹ്മാന് സംവിധാനം ചെയ്യുന്ന സിനിമയാണ് ഉണ്ട . എന്നാല് സിനിമയുടെ പേര് ഉണ്ട എന്ന് പ്രഖ്യാപിച്ചതോടെ കളിയാക്കലുകളുടെ കൊട്ടിഘോഷങ്ങൾ തന്നെ ഉണ്ടായിരുന്നു\nസാമൂഹ്യ മാധ്യമത്തിൽ മമ്മൂട്ടിയെ വിമര്‍ശിച്ചും സിനിമയെ കളിയാക്കിയും പോസ്റ്റുകൾ നിറഞ്ഞൊഴുകി . ഇടയ്ക്ക് സിനിമയുടെ പേര് മാറ്റുമെന്ന് അണിയറ പ്രവര്‍ത്തകര് പറഞ്ഞിരുന്നെങ്കിലും അതേ പേര് തന്നെ നിശ്ചയിക്കുകയായിരുന്നു. ഒടുവിൽ തിയേറ്ററുകളിലേക്ക് ചിത്രം എത്തിയപ്പോൾ ചിത്രത്തിന് അത്രയും അനുയോജ്യമായ പേരുതന്നെയാണ് ഇട്ടിരിക്കുന്നതെന്ന് വ്യക്തമായിരിക്കുകയാണ് . മമ്മൂട്ടി അടക്കമുള്ള താരങ്ങളുടെ റിയലിസ്റ്റിക് അഭിനയത്തിലൂടെയും മറ്റുമായി ഉണ്ട ഹിറ്റായി മാറികൊണ്ടിരിക്കുകയാണ് .\nജൂണ് പതിനാലിന് റിലീസ് ചെയ്ത ഉണ്ടയുടെ ആദ്യ പ്രതികരണങ്ങള് വന്നപ്പോള് മുതല് ട്രോളുകള് പ്രത്യക്ഷപ്പെട്ട് തുടങ്ങി.. ആദ്യ ഷോ കഴിഞ്ഞപ്പോള് ഒരു മിനുറ്റ് പോലും വെറുപ്പിക്കാതെ അത്രയും പെര്‍ഫെക്ടായ ഒരു സിനിമയാണെന്ന അഭിപ്രായം ഉയര്‍ന്നു. ഇതോടെ സിനിമയിലെ ഓരോ താരങ്ങളെയും അവരുടെ പ്രകടനവും പലവിധത്തില് വിലയിരുത്തപ്പെട്ടിരിക്കുകയാണ്. ഉണ്ട വെറും ഉണ്ടയല്ല, ഇത് ഒന്നൊന്നര വെടിയുണ്ട ആണെന്നാണ് ട്രോളന്മാര് പറയുന്നത്.\nആസിഫ് അലി സിനിമയില് ഉണ്ടെന്ന് നേരത്തെ വ്യക്തമാക്കിയെങ്കിലും പോസ്റ്ററുകളിലൊന്നും താരത്തെ കണ്ടിരുന്നില്ല. ചിത്രത്തില് വളരെ ചെറിയൊരു സീനില് മാത്രമേ ഉള്ളുവെങ്കിലും സ്‌ക്രീന് പ്രസന്‍സ് നൂറ് ശതമാനം മിന്നിച്ചിരിക്കുകയാണെന്നാണ് ട്രോളന്മാർ വിലയിരുത്തുന്നത്.\nഓരോ സിനിമകള് കഴിയുംതോറും വിസ്മയിപ്പിക്കുന്ന പ്രകടനമാണ് ഷൈന് ടോം ചാക്കോ കാഴ്ച വെക്കുന്നത്. ഉണ്ടയില് എച്ച്ടിആര് ജോജോ സാംസണ് എന്ന കഥാപാത്രത്തിലൂടെ മലയാളത്തിലെ ഷാര്‍പ്പ് ഷൂട്ട്‌സ് ലിസ്റ്റിലേക്ക് ഒരു അഡാറ് ഐറ്റം കൂടി എന്നാണ് ഷൈനിനെ ട്രോളന്മാർ വാഴ്ത്തപ്പെട്ടിരിക്കുന്നത് . ഒരൊറ്റ ട്രാന്‍സ്ഫര്‍മേഷന് കൊണ്ട് മണി സാര് പിള്ളേരെ ഞെട്ടിച്ചെങ്കില് തൊട്ടടുത്ത സീനില് പിള്ളേര് മുഴുവന് മണി സാറിനെ ഞെട്ടിച്ചിരിക്കുകയാണ്ണെന്ന് ട്രോളന്മാർ പറയുന്നു . സിനിമയില് ഡയലോഗുകള് ഒന്നും തന്നെ ഇല്ലായിരുന്നെങ്കിലും ഗ്രിഗറി ചിരിപ്പിച്ചതിന് കൈയും കണക്കുമില്ലായിരുന്നു. ചിത്രത്തില് രോമാഞ്ചം കൊള്ളിക്കുന്ന പ്രകടനമാണ് താരം കാഴ്ച വെച്ചത്.\nമമ്മൂട്ടിയുടെ സിനിമയാണെന്ന ലേബലില് എത്തിയതാണെങ്കിലും ഒരു ഹീറോ ഓറിയന്റഡ് സിനിമ അല്ല. മറിച്ച് മമ്മൂക്കയെയും ഒരു ടീമിനെ മുഴുവനുമായും ഒരുപോലെ സ്‌ക്രീന് സ്‌പേസ് കൊടുത്ത് ഒരുക്കിയ സിനിമയാണെന്നും, ഒരു താരത്തിന്റെയും സംവിധായകന്റെയും കഴിവിന്റെ മാത്രം ഫലമല്ല. ഒരു വിജയ കൂട്ടുകെട്ടിന്റെ നൂറ് ശതമാനമുള്ള വിജയത്തിന്റെ ഫലമാണ് ഉണ്ടയുടെ നേട്ടമെന്നും ട്രോളന്മാർ പറയുന്നു . യഥാര്‍ഥ കഥയെ ആസ്പദമാക്കി സിനിമ ഒരുക്കുന്നുണ്ടെന്ന് പറഞ്ഞപ്പോള് ഇത്രയും കിടിലന് സിനിമയാണെന്ന് അറിഞ്ഞിരുന്നില്ലെന്നാണ് ട്രോളന്മാര് പറയുന്നത്.\nമലയാളത്തിലെ റിയലിസ്റ്റിക് പോലീസ് സ്‌റ്റോറി ഇതുവരെ ആക്ഷന് ഹീറോ ബിജു ആണെന്ന് കരുതിയെങ്കില് അത് തെറ്റി . ആവനാഴിയിലൂടെ ബെസ്റ്റ് പ്രകടനം മമ്മൂക്ക നടത്തി. എന്നാല് പെര്‍ഫെക്ട് ഉണ്ട ആണെന്ന് പറയാമെന്നാണ് ട്രോൾ ഇറക്കിയിരിക്കുന്നത് . മമ്മൂക്ക എപ്പോഴും സിംപിളായിട്ടാണ് പ്രേക്ഷകർക്ക് സർപ്രൈസുമായി എത്തുന്നത് . അത് ഇത്തവണയും ഭംഗിയായി നിറവേറ്റി .\nയവനിക, ആവനാഴി, രാക്ഷസരാജാവ്, രൗദ്രം, ബ്ലാക്ക്, കസബ, സ്ട്രീറ്റ്‌ലൈറ്റ്‌സ്, അബ്രഹാമിന്റെ സന്തതികള് എന്നിങ്ങനെയുള്ള പോലീസ് കഥാപാത്രങ്ങളെ അവതരിപ്പിച്ച സിനിമകള്‍ക്കൊപ്പം ഉണ്ടയെയും ഉൾപ്പെടുത്തിയിരിക്കുകയാണ്\nmovie-unda-mammootty-troll rain-super dooper hit


വീട്ടമ്മയെ പീഡിപ്പിച്ചെന്ന കേസ്: ഓർത്തഡോക്സ് വൈദികരുടെ ജാമ്യാപേക്ഷ തള്ളി : Deepika.com National News\nന്യൂഡൽഹി: വീട്ടമ്മയെ പീഡിപ്പിച്ചെന്ന ആരോപണം നേരിടുന്ന ഓർത്തഡോക്സ് വൈദികരുടെ മുൻകൂർ ജാമ്യാപേക്ഷ സുപ്രീം കോടതി തള്ളി. വൈദികരായ ഏബ്രഹാം വർഗീസ്, ജെയ്സ് കെ. ജോർജ് എന്നിവർ ഉടൻ കീഴ്കോടതിയിൽ കീഴടങ്ങണമെന്നും കോടതി നിർദേശിച്ചു.\nകേസിൽ നടത്തിയ അന്വേഷണത്തിന്‍റെ തത്‌സ്ഥിതി റിപ്പോർട്ട് പരിശോധിച്ചതിനു ശേഷമാണ് ജസ്റ്റീസുമാരായ എ.കെ. സിക്രി, അശോക് ഭൂഷണ് എന്നിവരുടെ നടപടി. അതേസമയം, വൈദികർക്കു ജാമ്യം നൽകിയാൽ തന്നെ അപകീർത്തിപ്പെടുത്താൻ ശ്രമിക്കുമെന്ന് കേസിൽ കക്ഷിചേർന്ന പരാതിക്കാരി അറിയിച്ചു.\nഅടുത്ത തിങ്കളാഴ്ചയ്ക്കകം വൈദികർ കീഴടങ്ങുമെന്ന് അഭിഭാഷകർ കോടതിയെ അറിയിച്ചു. കീഴടങ്ങിയതിനുശേഷം ജാമ്യത്തിനായി കോടതിയെ സമീപിക്കാമെന്ന് രണ്ടംഗ ബെഞ്ച് വ്യക്തമാക്കി. വൈദികർ നൽകിയ മുൻകൂർ ജാമ്യാപേക്ഷയിൽ രഹസ്യമായി വാദം കേട്ടതിനു ശേഷം പോലീസിന്‍റെ അന്വേഷണ റിപ്പോർട്ട് ആവശ്യപ്പെടുകയായിരുന്നു. ഇതിനു പിന്നാലെ കേസിൽ കക്ഷി ചേരാനായി വീട്ടമ്മ നൽകിയ അപേക്ഷയും കോടതി പരിഗണിച്ചു. ഇതിനു ശേഷമാണ് മുൻകൂർ ജാമ്യാപേക്ഷ തള്ളിയത്.\nആരോപണമുന്നയിച്ച വീട്ടമ്മയെ സംശയിക്കേണ്ട കാര്യങ്ങളൊന്നും കണ്ടെത്തിയിട്ടില്ലെന്ന് സംസ്ഥാന സർക്കാരിനു വേണ്ടി ഹാജരായ മുതിർന്ന അഭിഭാഷകൻ വി. ഗിരി കോടതിയെ അറിയിച്ചു.\nമജിസ്ട്രേറ്റിനു മുന്പാകെ നൽകിയ രഹസ്യമൊഴിയും പരാതിയും തമ്മിൽ പൊരുത്തക്കേടുകളൊന്നുമില്ല. വൈദികർക്ക് മുൻകൂർ ജാമ്യം അനുവദിക്കരുതെന്നും സർക്കാർ ആവശ്യപ്പെട്ടു. അതേസമയം, കേസിലെ ഒന്നാം പ്രതിയായ വൈദികൻ സമൂഹ മാധ്യമങ്ങളിലൂടെ തന്നെ അപകീർത്തിപ്പെടുത്തുന്നതായി വീട്ടമ്മ കോടതിയെ അറിയിച്ചു. ഇതു സംബന്ധിച്ച വീഡിയോ തന്‍റെ കൈവശമുണ്ട്. ജാമ്യത്തിലായാൽ ഇവർ ഇത്തരം കാര്യങ്ങളാവും ചെയ്യുകയെന്നും വീട്ടമ്മ ചൂണ്ടിക്കാട്ടി.\nറായ്പുർ: കേന്ദ്ര ധനകാര്യമന്ത്രി അരുൺ ജയ്റ്റ്‌ലിയുടെ മകൾ പഞ്ചാബ് നാഷണൽ ബാങ്ക് തട്ടിപ്പുകേ...


കഞ്ഞി കുടിക്കാന് വകയില്ലാത്ത സ്ഥാപനമാണ് കെഎസ്‌ആര്‍ടിസി - മന്ത്രി ശശീന്ദ്രന്\n29 June, 2018 02:25:05 PM\nകണ്ടക്ടര് ഒഴിവില് അഡൈ്വസ് മെമ്മോ കൈപറ്റിയവര്‍ക്ക് ജോലി നല്‍കാനാവില്ല\nതിരുവനന്തപുരം: കഞ്ഞി കുടിക്കാന് പോലും വകയില്ലാത്ത സ്ഥാപനമാണ് കെഎസ്‌ആര്‍ടിസിയെന്നും അതിനാല് പുതിയ നിയമനങ്ങളോന്നും സാധ്യമാകില്ലെന്നും ഗതാഗത മന്ത്രി എ.കെ ശശീന്ദ്രന്.. മാധ്യമ പ്രവര്‍ത്തകരുമായി സംസാരിക്കവെയാണ് കെഎസ്‌ആര്‍ടിസിയുടെ ശോചനീയാവസ്ഥ മന്ത്രി വെളിപ്പെടുത്തിയത്.\nകെഎസ്‌ആര്‍ടിസിയില് കണ്ടക്ടര് ഒഴിവില് അഡൈ്വസ് മെമ്മോ കൈപറ്റിയ ഉദ്യോഗര്‍ഥികളോട് അനുഭാവമുണ്ട്. പക്ഷേ ജോലി നല്‍കാന് കഴിയില്ല. അവര് കോടതിയെ സമീപിച്ചാലും നിയമപരമായി നേരിടുമെന്നും മന്ത്രി അറിയിച്ചു. ഇത്തരത്തിലുള്ള നിയമനം നിരോധിക്കാനുള്ള തീരുമാനം സര്‍ക്കാര് നേരത്തെ ശരിവെച്ചിരുന്നു. ഇതോടെ ലിസ്റ്റില് പേര് വന്ന 4051 ഉദ്യോഗാര്‍ഥികളാണ് പ്രതിസന്ധിയിലായത്. കെഎസ്‌ആര്‍ടിസി അനുഭവിക്കുന്ന സാമ്പത്തിക ഞെരുക്കമാണ് നിയമനം നിരോധിക്കാനുള്ള പ്രധാന കാരണമെന്ന് അധികൃതര് പറയുന്നു.


ബംഗാളിൽ മദ്യം ഹോം ഡെലിവറി നടത്താനുറച്ച് മമതാ ബാനർജി; മദ്യ കച്ചവടക്കാർക്ക് പ്രത്യേക പാസ് നൽകും | Metro Journal Online\nബംഗാളിൽ മദ്യം ഹോം ഡെലിവറി നടത്താനുറച്ച് മമതാ ബാനർജി; മദ്യ കച്ചവടക്കാർക്ക് പ്രത്യേക പാസ് നൽകും\nബംഗാളിൽ മദ്യം ഹോം ഡെലിവറി നടത്താൻ തീരുമാനിച്ച് സർക്കാർ. ലോക്ക് ഡൗൺ പ്രഖ്യാപിച്ചതിന് പിന്നാലെ സംസ്ഥാനത്തെ മദ്യഷോപ്പുകൾ അടച്ചിട്ടിരുന്നു. ഇതിന് പിന്നാലെ വ്യാജമദ്യം സംസ്ഥാനത്ത് ഒഴുകാനും ആരംഭിച്ചു. ഇതിന് തടയിടാനാണ് ഹോം ഡെലിവറി നടത്താൻ സർക്കാർ ആലോചിക്കുന്നത്.\nറീട്ടെയിൽ കച്ചവടക്കാർക്ക് ഡെലിവറി നടത്തുന്നതിന് പോലീസ് സ്‌റ്റേഷൻ വഴി പ്രത്യേക പാസ് അനുവദിക്കും. രാവിലെ 11 മണിക്കും ഉച്ചയ്ക്ക്2മണിക്കും ഇടയിൽ ഉപഭോക്താക്കൾക്ക് മദ്യത്തിനായി ഷോപ്പുകളെ ബന്ധപ്പെടാം.2മണിക്കും5മണിക്കും ഇടയിലാകും മദ്യം വിതരണം ചെയ്യുക.\n← പ്രവാസി മലയാളികൾക്ക് ഹെൽപ് ഡസ്‌കുകൾ ആരംഭിച്ചു; ഓൺലൈൻ വഴി മെഡിക്കൽ സേവനം\nഅതിഥി തൊഴിലാളികൾക്കെതിരായ വ്യാജ പ്രചാരണത്തിന് പിന്നിൽ കുരുട്ട് രാഷ്ട്രീയക്കാരും വക്രബുദ്ധികളുമെന്ന് മുഖ്യമന്ത്രി →


സുകൃതവഴിയിലെ വികൃതികള് ''ഏതൊരു പുണ്യാത്മാവിനും ഒരു ഭൂതമുണ്ട്. ഏതൊരു പാപിക്കും ഒരു ഭാവിയുണ്ട്'' - Kairos\nHome / Cover Story / സുകൃതവഴിയിലെ വികൃതികള് ”ഏതൊരു പുണ്യാത്മാവിനും ഒരു ഭൂതമുണ്ട്. ഏതൊരു പാപിക്കും ഒരു ഭാവിയുണ്ട്”\nസുകൃതവഴിയിലെ വികൃതികള് ”ഏതൊരു പുണ്യാത്മാവിനും ഒരു ഭൂതമുണ്ട്. ഏതൊരു പാപിക്കും ഒരു ഭാവിയുണ്ട്”\nപ്രതീക്ഷിക്കാന് ഇനിയും വകയുണ്ടെന്നും ഇന്നത്തെ ‘നല്ല പിള്ള’കള് പലരും പണ്ട് അത്ര നല്ലവരായിരുന്നില്ല എന്നും ആശ്വസിപ്പിക്കുന്ന വാക്യം. സ്ഥലത്തെ പ്രധാന വികൃതികളെ തിരഞ്ഞെടുത്ത് സഭയുടെ പ്രചാരകരാക്കി മാറ്റിയത് ക്രിസ്തു ശൈലി. അവിടെന്നിങ്ങോട്ട് നോക്കിയാല്, ഇന്നത്തെ എണ്ണം പറഞ്ഞ പല മാന്യന്മാരും പുണ്യാത്മാക്കളും അവരുടെ പ്രതാപകാലത്തെ കിരീടം വയ്ക്കാത്ത മഹാത്മാക്കളായിരുന്നു എന്ന് ഭൂതകാലം സാക്ഷി.\nവി.അഗസ്ത്യന് എന്ന പ്രസ്ഥാനം!\nസഭാപണ്ഡിതനും മഹാനുമായ വി. അഗസ്ത്യന് ‘കുമ്പസാര’ത്തില് പറയുന്നതെല്ലാം വെള്ളം ചേര്‍ക്കാത്ത സത്യങ്ങളാണ്. നാട്ടിലെ തല്ലുകൊള്ളികളുമായുള്ള കൂട്ടുകൂടി,യൗവനത്തില് ആരംഭത്തില് തന്നെ ശരീരത്തിന്റെ സുഖത്തിന് സ്വയം സമര്‍പ്പിച്ച് അതൊരു വീരകൃത്യമായി കരുതുകയും ചെയ്തയാള്. കൂട്ടുകൂടി നടക്കും വഴി നാട്ടുകാരുടെ പറമ്പില് നിന്നും കൗമാരകൗതുകത്തിന്റെ ത്രില്ലില് പഴങ്ങള് മോഷ്ടിച്ചിരുന്നവന്. മാംസാഹാരങ്ങളോട് അടങ്ങാത്ത അഭിനിവേശം കാണിച്ചിരുന്നയാള്. ബുദ്ധി വൈഭവം പഠനത്തില് ഉഴപ്പി നശിപ്പിച്ചപ്പോള് അതിനെ തിരുത്തിയ അധ്യാപകരോട് കയര്‍ത്ത ‘ഗുരുത്വം കെട്ടവന്’ ആയിരുന്നു അഗസ്ത്യന്. മകന്റെ ‘സത്‌സ്വഭാവം’ കാരണം അമ്മ മോനിക്കയുടെ കണ്ണുനീര് തോര്‍ന്ന ദിനരാത്രങ്ങള് ഉണ്ടായിരുന്നില്ല.\nഅവിഹിത വേഴ്ചയില് ഉണ്ടായ കുഞ്ഞിനെയും വേശ്യയായ ഭാര്യയെയും തിരിച്ചറിവിന്റെ നാളുകളില് വേണ്ടവിധം ഉപേക്ഷിക്കുന്ന അഗസ്ത്യന് പിന്നീട് വിശുദ്ധ പദവിയിലേക്ക് പടിപടിയായി നടന്നു കയറി. മുപ്പത്തിമൂന്നാം വയസ്സില് നല്ലബുദ്ധി തോന്നിയ അഗസ്ത്യനെ പിന്നീട് ലോകം അറിയുന്നത് വിശുദ്ധ അഗസ്ത്യനായാണ്. എത്ര മഹത്തായ പരിവര്‍ത്തനം!\nപന്ത്രണ്ടാം വയസ്സില് മാതാപിതാക്കളെ ധിക്കരിച്ച് വീട് വിട്ടിറങ്ങിയതു മുതല് നീണ്ട പതിനേഴ് വര്‍ഷക്കാലം സ്വന്തം ശരീരത്തെ പലരുടെയും സുഖങ്ങള്‍ക്ക് കൊടുത്ത് ജീവിച്ച സ്ത്രീ. ജറുസലേമില് വി. കുരിശിന്റെ പുകഴ്ചയുടെ തിരുനാള് ദിനം. ആളുകള് ഒരുപാട് എത്തുന്ന സ്ഥലമായതിനാല് കുടിലബുദ്ധിയോടെ മേരി ഈജിപ്തില് നിന്നും അവിടേയ്ക്ക് യാത്ര തിരിച്ചു. ജെറുസലേമില് എത്തിയപ്പോള് ദേവാലയത്തില് പ്രവേശിക്കാന് ശ്രമിച്ചെങ്കിലും സാധിച്ചില്ല. ആരോ പിന്നിലേയ്ക്ക് തള്ളിമാറ്റുന്ന അനുഭവം. ഒടുവില് പിന്നോട്ട് മാറി ദേവാലയപരിസരത്തിലൂടെ നടക്കവേ പരി. കന്യാമറിയത്തിന്റെ രൂപം കണ്ടു. ജീവിതവിശുദ്ധിയുടെ വിളനിലമായ മാതാവിന്റെ രൂപത്തിന് മുന്നില് മുട്ടുകുത്തി പ്രാര്‍ഥിച്ചു. ചെയ്ത തെറ്റുകള്‍ക്ക് പശ്ചാത്തപിച്ചു. ഒരു നിബന്ധനകൂടി വച്ചു; പാപവഴികള് ഞാന് ഉപേക്ഷിക്കാം. പക്ഷേ, ഇന്ന് ഈ ദേവാലയത്തില് പ്രവേശിക്കാന് തനിക്ക് കഴിയണം. പ്രാര്‍ഥന കഴിഞ്ഞ് പുറത്തിറങ്ങിയ ഈജിപ്തിലെ മേരി ദേവാലയത്തിനുള്ളില് പ്രവേശിച്ചു. ഒരു പിന്‍വലിയും കൂടാതെ. ആ സമയം മുതല് മേരിയും മാറി.\nജീവിതവിശുദ്ധിക്ക് പരിശ്രമിക്കുന്നവരുടെ മധ്യസ്ഥയായി സഭ ഈജിപ്തിലെ മേരിയെ വണങ്ങുന്നു.\nകള്ളന്മാരില് കള്ളന് വി. ഡിസ്മസ്\nവി.ഡിസ്മസ് ഈ പേര് അധികം പരിചയം കാണില്ല. ക്രിസ്തുവിന്റെ കാലഘട്ടത്തില് ജീവിച്ചിരുന്ന കുപ്രസിദ്ധ കള്ളന്. പടയാളികള് പല തവണ പല സാഹചര്യത്തിലും പിടിച്ച് ശിക്ഷിച്ചുവെങ്കിലും നിത്യ തൊഴില് മോഷണമായതില് നിന്നും പിന്മാറാന് ഡിസ്മസ് തയ്യാറായില്ല. ഒടുവില് ഡിസ്മസിനെയും കൂട്ടുകാരന് കള്ളനെയും പടയാളികള് കുരിശില് തറക്കാന് തീരുമാനിച്ചു. ഗാഗുല്‍ത്തായിലെ മലമുകളില് ഇരു കള്ളന്മാരെയും കുരിശിലേറ്റി നടുവിലൊരു നീതിമാനെയും. കുറ്റവാളികളുടെ മധ്യത്തില് തൂങ്ങപ്പെട്ട കുറ്റാരോപിതന് മാത്രമായ നസ്രായനെ നോക്കി ഡിസ്മസ് പറഞ്ഞു: ”യേശുവേ നീ നിന്റെ രാജ്യത്ത് പ്രവേശിക്കുമ്പോള് എന്നെയും ഓര്‍ക്കണമേ.” നസ്രായന്റെ തിരിച്ചുള്ള മറുപടി: ”ഇന്നു നീ എന്നോടുകൂടി പറുദീസായിലായിരിക്കും” എന്നുള്ള സുവര്‍ണ വാഗ്ദാനവും. കള്ളനും സ്വര്‍ഗം തുറന്നു കൊടുത്ത ദൈവത്തിന്റെ നീതി അവസാന സമയത്തെ അവന്റെ മനം മാറ്റത്തിനുള്ള പ്രതിഫലമെന്നതില് തര്‍ക്കമില്ല. സൂപ്പര് ക്ലൈമാക്‌സ്!\nജീവിതം ആര്‍ഭാടമാക്കിയ ആഞ്ചല\nപണത്തിന്റെയും സുഖലോലുപ തയുടെയും പുറകേ നടന്നവള്. ആഘോഷത്തിനിടയില് കുടുംബത്തെ പരിഗണിക്കുവാന് സമയം കിട്ടിയിരുന്നില്ല അവള്‍ക്ക്. ഒടുവില് 42-ാം വയസ്സില് ബൈബിളിലെ ധനവാനോട് ചോദിച്ച ചോദ്യം ആഞ്ചലയും കേട്ടു. ലോകസുഖത്തില് നിന്നും പിന്മാറി ആത്മാവിന്റെ സുരക്ഷിതത്വത്തിന് വില കൊടുത്ത് പിന്നീട് സഞ്ചരിക്കാന് തീരുമാനിച്ചു. പരിവര്‍ത്തനത്തിന്റെ, മൂന്നാം വര്‍ഷം അമ്മയെയും ഭര്‍ത്താവിനെയും മക്കളെയും മരണം വഴി അവള്‍ക്ക് നഷ്ടമായി. നിരാശപ്പെടാതെ ദൈവത്തിലാശ്രയിച്ച് ജീവിച്ച ഫോളിഗ്നോയിലെ ആഞ്ചല ലൗകിക സുഖജീവിതത്തില് നിന്നും പിന്മാറാന് ആഹ്വാനിക്കുന്നവരുടെ പ്രത്യേക മധ്യസ്ഥയായി സഭ വണങ്ങുന്നു.\nPrevious ഞങ്ങളും നിങ്ങളും ശരിയാണ്\nNext എഴുന്നേറ്റു നടക്കുക


പുതിയ മാർഗ്ഗ നിർദ്ദേശങ്ങൾ പുറത്തിറക്കി ബിവറേജസ് കോർപ്പറേഷൻ | latest news|news|COVID19|Kerala News|Bevrages\nതിരുവനന്തപുരം : ബിവറേജ് ഔട്ട്‌ലെറ്റുകളിൽ ക്യൂ നിൽക്കുന്നതുമായി ബന്ധപ്പെട്ടുള്ള മാർഗ്ഗ നിർദ്ദേശങ്ങൾ പുറത്തിറക്കി ബിവറേജസ് കോർപ്പറേഷൻ. മദ്യശാലകളിലെ ആൾക്കൂട്ടം നിയന്ത്രിക്കുന്നതിനായുള്ള ബെവ്ക്യൂ ആപ്പ് ഒഴിവാക്കിയതോടെയാണ് മാർഗ്ഗ നിർദ്ദേശം പുറത്തിറക്കിയത്. കൗണ്ടറുകൾക്ക് മുൻപിൽ ആൾക്കൂട്ടം പാടില്ലെന്ന് നിർദ്ദേശത്തിൽ പറയുന്നു.\nRead Also : കല്ലമ്പലത്തെ നവവധുവിന്റെ മരണം : പോസ്റ്റ്‌മോർട്ടം റിപ്പോർട്ട് പുറത്ത്\nഒരു സമയം കൗണ്ടറുകൾക്ക് മുൻപിൽ അഞ്ച് പേർ മാത്രമേ ഉണ്ടാകാവൂ. ക്യൂ നിൽക്കുമ്പോൾ ആളുകൾ തമ്മിൽ ആറടി അകലം നിർബന്ധമായും പാലിച്ചിരിക്കണം. വെള്ള പെയിന്റ് കൊണ്ട് അടയാളപ്പെടുത്തിയ സ്ഥാനത്ത് മാത്രമേ നിൽക്കാവൂ. വരുന്നവരെ തെർമൽ സ്‌കാനർ ഉപയോഗിച്ച് പരിശോധിക്കണം. രോഗലക്ഷണം ഉള്ളവരെ ഷോപ്പിലേക്ക് പ്രവേശിപ്പിക്കരുത്. വരുന്ന ആളുകൾ കൊറോണ സുരക്ഷാ മാനദണ്ഡങ്ങൾ പാലിക്കുന്നുണ്ടെന്ന് ഉറപ്പുവരുത്തണമെന്നും മാർഗ്ഗ നിർദ്ദേശത്തിൽ വ്യക്തമാകുന്നു.\nജനങ്ങളെ നിയന്ത്രിക്കാൻ ആവശ്യമെങ്കിൽ പോലീസിന്റെ സേവനം പ്രയോജനപ്പെടുത്തണം. രാവിലെ 10 മുതൽ രാത്രി9വരെയായിരിക്കണം ബിവറേജസ് ഔട്ട്‌ലെറ്റുകളുടെ പ്രവർത്തനം. രണ്ടാഴ്ച കൂടുമ്പോൾ ഷോപ്പുകൾ അണുവിമുക്തം ആക്കണമെന്നും മാർഗ്ഗനിർദ്ദേശത്തിൽ പറയുന്നു.\nlatest news news COVID19 Kerala News Bevrages


പ്രചരിക്കുന്നത് വ്യാജവാര്‍ത്തകള് നമുക്ക് ശ്രീനിവാസനെ തിരിച്ചു കിട്ടി | ViralKerala.in\nHome Viral പ്രചരിക്കുന്നത് വ്യാജവാര്‍ത്തകള് നമുക്ക് ശ്രീനിവാസനെ തിരിച്ചു കിട്ടി\nപ്രചരിക്കുന്നത് വ്യാജവാര്‍ത്തകള് നമുക്ക് ശ്രീനിവാസനെ തിരിച്ചു കിട്ടി\nആശുപത്രിയില് ചികിത്സയില് കഴിയുന്ന നടന് ശ്രീനിവാസന് രണ്ട് മൂന്ന് ദിവസത്തിനുള്ളില് ആശുപത്രി വിടുമെന്ന് സംവിധായകന് സത്യന് അന്തിക്കാട്. തിരുവനന്തപുരത്ത് മാതൃഭൂമി അന്താരാഷ്ട്ര അക്ഷരോത്സത്തില് സംസാരിക്കുകയായിരുന്നു അദ്ദേഹം. സത്യന് അന്തിക്കാടിന്റെ വാക്കുകള് ഇങ്ങനെ;സത്യന് അന്തിക്കാടിന്റെ വാക്കുകള് ഇങ്ങനെ;\n‘മാതൃഭൂമിയുടെ പരിപാടിയില് പങ്കെടുക്കാന് ഇവിടെ വരാന് ഞങ്ങള് പ്ലാന് ചെയ്ത സമയത്താണ് ശ്രീനിക്ക് രണ്ട് ദിവസം മുന്‍പ് ശ്വാസതടസം ഉണ്ടായത്. വിഎം വിനുവിന്റെ പടത്തിന്റെ ഡബ്ബിങ്ങിന് പോയതാണ്. മാധ്യമങ്ങളിലും മറ്റും വ്യാജമായ പല വാര്‍ത്തകളും വരുന്നതു കൊണ്ടാണ് ഞാന് സത്യസന്ധമായ കാര്യം പറയുന്നത്. ശ്രീനിക്ക് ശ്വാസംമുട്ടല് ഉണ്ടായി.\nവിനു പെട്ടെന്ന് അടുത്തുള്ള ആശുപത്രിയിലേക്ക് കൊണ്ടുപോയി. അപ്പോഴേക്കും അദ്ദേഹം വളരെ അവശനായിരുന്നു. വിനു പറഞ്ഞത് വെള്ളത്തില് ഒരാളെ മുക്കി പിടിച്ചാല് എങ്ങനെയായിരിക്കും, അതായിരുന്നു ശ്രീനിവാസന് വണ്ടിയില്‍വച്ച് കാണിച്ച വെപ്രാളം എന്നാണ്.\nആശുപത്രിയില് കൊണ്ട് പോയതും എമര്‍ജന്‍സി എന്ന നിലയ്ക്ക് വെന്റിലേറ്ററില് ആക്കി എന്നതും സത്യം തന്നെയാണ്. ഞാന് പോയി കാണുമ്പോള് ഞാന് വളരെ സങ്കടത്തിലായിരുന്നു. ശ്രീനി വെന്റിലേറ്ററിലായിരുന്നു. എന്താണ് സംഭവിക്കുന്നത് എന്ന് നമുക്ക് അറിയുന്നില്ല. അപ്പോള് ഡോക്ടര്‍മാര് പറയുന്നുണ്ട്. പേടിക്കാനൊന്നുമില്ല, ഇതൊരു സപ്പോര്‍ട്ടിന് വേണ്ടി കൊടുത്തതാണ് എന്ന്.\nപക്ഷേ വ്യാഴാഴ്ച രാവിലെ ശ്രീനിയെ വെന്റിലേറ്ററില് നിന്ന് മാറ്റി. ഇന്നലെ രാവിലെ ഞാന് പത്ത് മണിക്കു ചെല്ലുമ്പോള് പുള്ളിയെ വെന്റിലേറ്ററില് നിന്നൊക്കെ മാറ്റി, രണ്ട് ഇഡ്ഡലി ഒക്കെ കഴിച്ചു ഇരിക്കുകയാണ്. ഞാന് ചെന്നപ്പോള് ശ്രീനി പറഞ്ഞു ‘നിങ്ങള് ഇന്നലെ വന്നെന്ന് ഞാന് അറിഞ്ഞു’ എന്ന്. ഞാന് പറഞ്ഞു ‘ഞാന് വന്നിരുന്നു വല്ലാത്തൊരു അവസ്ഥയിലായിരുന്നു’.\nഞാന് പറഞ്ഞു ‘ഈ അസുഖ കിടക്കയില് നിന്ന് ഇറങ്ങി വന്നു ആദ്യം എഴുതുന്ന തിരക്കഥ ഹിറ്റ് ആകാറുണ്ട്. ഞാന് പ്രകാശന്റെ തിരക്കഥ എഴുതുന്നതിന് തൊട്ടു മുന്‍പ് ഇതുപോലെ ഒരു അസ്വസ്ഥത ഉണ്ടായിരുന്നു. അതുകൊണ്ട് നിങ്ങള് ഉടനെ തന്നെ അടുത്ത സിനിമയ്ക്കുള്ള തിരക്കഥ ആലോചിക്കാനും ഞാനും അത് തന്നെയാണ് പ്ലാന് ചെയ്യുന്നതെന്നും’ പറഞ്ഞു. അങ്ങനെ സംസാരിച്ചു. കുറേ തമാശകള് പറഞ്ഞു.\nഈ പരിപാടിയുടെ കാര്യം ഞാന് ശ്രീനിയോട് പറഞ്ഞു. മാതൃഭൂമിയുടെ പരിപാടിക്ക് പോണോ വേണ്ടയോ എന്ന് സംശയിച്ചു നില്‍ക്കുകയാണെന്ന് പറഞ്ഞ എന്നോട് ‘താന് പോണം ഞാന് അവിടെ വേദിയില് ഉണ്ടെന്ന് തോന്നിപ്പിച്ചു കൊണ്ട് നിങ്ങള് സംസാരിക്കണ’മെന്ന് ശ്രീനി പറഞ്ഞു.\nഇപ്പോള് അദ്ദേഹം വളരെ ബെറ്ററായി. ഇന്ന് ഞാന് വിളിച്ചിരുന്നു. ഐസിയുവില് നിന്ന് മാറ്റാത്തത് സന്ദര്‍ശകരെ കുറയ്ക്കാന് വേണ്ടിയാണ്. രണ്ട് ദിവസം കഴിഞ്ഞാല് അദ്ദേഹം വീട്ടിലേക്ക് മാറും. നമുക്ക് ശ്രീനിവാസനെ തിരിച്ചു കിട്ടിയെന്ന് പറയാം. ഇനിയും ആളുകളിലേക്ക് തേന് പുരട്ടിയ മുള്ളുമായി, സാമൂഹിക പ്രസക്തിയുള്ള വിഷയങ്ങളുമായി ശ്രീനി വീണ്ടും വരും.’\nPrevious articleചേമ്പില നിസാരമായി കണ്ടു പറിച്ചു കളയല്ലേ നിരവധിപേരെ അലട്ടുന്ന രോഗങ്ങള്‍ക്ക് ദിവ്യഔഷധമാണ് ഈ സസ്യം\nNext article54 വര്‍ഷങ്ങളായി ഞാന് റോഡരികില് ചായ വില്‍ക്കുന്ന ആളാണ് ഇപ്പോള് ഞാന് പത്മശ്രീ ചായ വില്‍പ്പനക്കാരനായിരിക്കുന്നു


മല്ലിയില 1/4 കപ്പ് (അരിഞ്ഞത്)\nനാരങ്ങനീര് 1ടേബിള് സ്പൂണ്.\nതിരുമ്മിയതേങ്ങയില് 1/2 കപ്പ് വെള്ളം ചേര്‍ത്ത് കട്ടിക്ക് തേങ്ങാപാലെടുത്തുവയ്ക്കുക. പീന്നീട് വീണ്ടും ഒരു ഗ്ലാസ് വെള്ളം ചേര്‍ത്ത് രണ്ടാം പാലെടുത്തുവയ്ക്കുക. എണ്ണ ചൂടാക്കി അരച്ച ഇഞ്ചി, ജീരകം, വെളുത്തുള്ളി, മുളകുപൊടി, മഞ്ഞള്‍പ്പൊടി, മല്ലിപൊടി, അണ്ടിപരിപ്പ് എന്നിവയും അരിഞ്ഞുവച്ചിരിക്കുന്ന സവാളയും മല്ലിയിലയും നന്നായി വഴറ്റുക. അതിലേക്ക് പാകത്തിന് ഉപ്പും ചേര്‍ത്ത് ചിക്ക്ന് കഷണങ്ങള് ഇട്ട് നന്നായി വഴറ്റുക. ബ്രൌണ് നിറമാകുന്നതുവരെ നന്നായി വഴറ്റുക. അതിനുശേഷം തേങ്ങയുടെ രണ്ടാം പാലൊഴിച്ച് നന്നായി വേവിക്കുക. അവ നന്നായി വെന്ത് കുറുകിയ ശേഷം നാരങ്ങാനീര് ചേര്‍ത്തിളക്കുക. എന്നിട്ട് ഒന്നാം പാല് ചേര്‍ക്കുക. അതിനുശേഷം തിളപ്പിക്കാന് പാടില്ല.


4malayalees - അമിത് ഷാ നിങ്ങള്‍ക്ക് ആളു തെറ്റിപ്പോയി; ഒരു കമ്യൂണിസ്റ്റിനോടാണ് നിങ്ങള് സംസാരിച്ചത്; സിപിഎം എംപി ഝര്‍ണാദാസിനെ ബിജെപിയിലേക്ക് ക്ഷണിച്ച അമിത് ഷായ്‌ക്കെതിരെ രൂക്ഷ പ്രതികരണവുമായി എംബി രാജേഷ്\nത്രിപുരയിലെ അക്രമങ്ങളെ കുറിച്ച് പരാതി പറയാനെത്തിയ സിപിഎം എംപി ഝര്‍ണാദാസിനെ ബിജെപിയിലേക്ക് ക്ഷണിച്ച കേന്ദ്ര ആഭ്യന്തര മന്ത്രി അമിത്ഷായ്‌ക്കെതിരെ രൂക്ഷ വിമര്‍ശനവുമായി എംബി രാജേഷ്. രാജ്യസഭയില് ത്രിപുരയില് നിന്നുള്ള ഏക എംപിയാണ് ഝര്‍ണാദാസ്. അമിത് ഷാ നിങ്ങള്‍ക്ക് ആളു തെറ്റിപ്പോയെന്നും ഒരു കമ്യൂണിസ്റ്റിനോടാണ് നിങ്ങള് സംസാരിച്ചതെന്നുമായിരുന്നു എം.ബി രാജേഷ് പറഞ്ഞത്.ഝര്‍ണാദാസ് അസാമാന്യമായ ധീരതയുള്ള വനിതയാണെന്നും 10 വര്‍ഷമായി അവരെ അറിയാമെന്നും എം.ബി രാജേഷ് ഫേസ്ബുക്ക് പോസ്റ്റില് പറഞ്ഞു.\nഅമിത് ഷാ നിങ്ങള്‍ക്ക് ആളു തെറ്റിപ്പോയി. ഒരു കമ്യൂണിസ്റ്റിനോടാണ് നിങ്ങള് സംസാരിച്ചത്. ഝര്‍ണാദാസ് അസാമാന്യമായ ധീരതയുള്ള വനിതയാണ്. എനിക്കവരെ 10 വര്‍ഷമായിട്ടറിയാം. അന്നും അവര് രാജ്യസഭയില് ത്രിപുരയില് നിന്നുള്ള ഏക എം പിയാണ്. ത്രിപുരയില് തീവ്രവാദം കൊടികുത്തി വാണ തൊണ്ണൂറുകളില് അവരുടെ വീടാക്രമിച്ച തീവ്രവാദികള് കണ്‍മുന്നിലിട്ട് ഭര്‍ത്താവിനെ വെട്ടിക്കൊന്നിട്ടുണ്ട്. ജീവന് പണയം വെച്ചാണ് ചെങ്കൊടിയേന്തി അവര് അന്ന് കമ്യൂണിസ്റ്റ് പാര്‍ട്ടിയില് പ്രവര്‍ത്തിച്ചത്. അവരെയാണ് ഒരു നിവേദനം നല്‍കാന് ചെന്നപ്പോള് അമിത് ഷാ ബി.ജെ.പി.യില് ചേരാന് ക്ഷണിച്ചത്.' ഞാന് കാണാന് വന്നത് രാജ്യത്തിന്റെ ആഭ്യന്തര മന്ത്രിയേയാണ് ബി.ജെ.പി. അദ്ധ്യക്ഷനെയല്ല ' എന്ന് മുഖമടച്ച മറുപടി കൊടുത്ത ഝര്‍ണ ഇത്രയും കൂടി കൂറുമാറാന് പറഞ്ഞ അമിത് ഷാ യോട് പറഞ്ഞിട്ടാണ് വന്നത്. ' ഒരു മാര്‍ക്‌സിസ്റ്റ് ഒറ്റക്കാണെങ്കിലും നിങ്ങളുടെ വര്‍ഗ്ഗീയ പ്രത്യയശാസ്ത്രത്തിനെതിരെ പൊരുതും '. ഇതിനാണ് പ്രത്യയശാസ്ത്ര പ്രതിബദ്ധത എന്നു പറയുക. നിലപാട് എന്നും. അതില്ലാത്തതുകൊണ്ടാണ് കര്‍ണാടകയിലേയും ഗോവയിലേയുമൊക്കെ കോണ്‍ഗ്രസ് ജനപ്രതിനിധികള് അമിത് ഷാ ഒരു വിരല് ഞൊടിച്ചപ്പോള് പിന്നാലെ പോയത്. അത് തിരിച്ചറിയുന്നതിനാലാണ് രാഹുല് രാജിവെച്ച് പോയതും.


കണ്ണൂരില് കഴിഞ്ഞ ദിവസം പ്രസവിച്ച യുവതിക്ക് കൊവിഡ്; പാലക്കാട് ഏഴുമാസം പ്രായമുള്ള കുഞ്ഞിനും രോഗം | DoolNews\nകണ്ണൂരില് കഴിഞ്ഞ ദിവസം പ്രസവിച്ച യുവതിക്ക് കൊവിഡ്; പാലക്കാട് ഏഴുമാസം പ്രായമുള്ള കുഞ്ഞിനും രോഗം\nFriday, 22nd May 2020, 6:09 pm\nതിരുവനന്തപുരം: കണ്ണൂരില് കഴിഞ്ഞ ദിവസം പ്രസവിച്ച സ്ത്രീക്ക് കൊവിഡ് 19 സ്ഥിരീകരിച്ചു. സമ്പര്‍ക്കത്തിലൂടെയാണ് സ്ത്രീക്ക് രോഗം പകര്‍ന്നത്. പാലക്കാട് ഏഴ് മാസം പ്രായമുള്ള കുഞ്ഞിനും ഇന്ന് കൊവിഡ് സ്ഥിരീകരിച്ചിട്ടുണ്ട്.\nഅതേസമയം, സംസ്ഥാനത്ത് ഇന്ന് പുതുതായി 42 പേര്‍ക്ക് കൊവിഡ് സ്ഥിരീകരിച്ചു. രണ്ട് പേര്‍ക്ക് രോഗം ഭേദമാവുകയും ചെയ്തു.\nപോസിറ്റീവ് ആയതില് 21 പേര് മഹാരാഷ്ട്രയില് നിന്നെത്തിയവരാണ്. തമിഴ്‌നാട്, ആന്ധ്ര എന്നിവിടങ്ങളില് നിന്നെത്തിയവര്‍ക്കും രോഗം സ്ഥിരീകരിച്ചിട്ടുണ്ട്. വിദേശത്ത് നിന്നെത്തിയ 17 പേര്‍ക്കും കൊവിഡ് സ്ഥിരീകരിച്ചു. കണ്ണൂരില് ഒരാള്‍ക്ക് സമ്പര്‍ക്കത്തിലൂടെ രോഗം. കോഴിക്കോട് ആരോഗ്യപ്രവര്‍ത്തകയ്ക്ക് രോഗം പിടിപെട്ടിട്ടുണ്ടെന്നും മുഖ്യമന്ത്രി പറഞ്ഞു.\n732 പേര്‍ക്ക് ഇതുവരെ രോഗം സ്ഥിരീകരിച്ചു. 216 പേര് ഇപ്പോള് ചികിത്സയിലാണ്. നിരീക്ഷണത്തിലുള്ളത് 84258 പേര്. 83649 പേര് വീടുകളിലോ സര്‍ക്കാര് കേന്ദ്രങ്ങളിലോ ആണ്. 609 പേര് ആശുപത്രികളിലാണ്. ഇന്ന് മാത്രം 162 പേരെ ആശുപത്രിയില് പ്രവേശിപ്പിച്ചു. ഇതുവരെ 51310 സാമ്പിളുകള് പരിശോധനക്ക് അയച്ചു. 49535 എണ്ണം നെഗറ്റീവാണെന്ന് ഉറപ്പാക്കി. ഇതുവരെ മുന്‍ഗണനാ വിഭാഗത്തില് പെട്ട 7072 സാമ്പിളുകളില് 6630 എണ്ണം നെഗറ്റീവായി. കണ്ണൂര്, മലപ്പുറം ജില്ലകളില് 36 പേര് വീതം ചികിത്സയിലുണ്ട്. പാലക്കാട് 26, കാസര്‍കോട് 21, കോഴിക്കോട് 19, തൃശ്ശൂര് 16 എന്നിങ്ങനെ രോഗികള് ചികിത്സയിലുണ്ട്.


ഞങ്ങളീ പ്രധാനമന്ത്രിയെ വിശ്വസിച്ചു; നോട്ട് നിക്ഷേപിക്കാന് 'വൈകി'യതിനെക്കുറിച്ച് യോഗേന്ദ്ര യാദവും പ്രൊഫ. രാംകുമാറും\nഞങ്ങളീ പ്രധാനമന്ത്രിയെ ...\n21 Dec 2016 3:45 AM GMT\nനിരോധിച്ച 500, 1000 നോട്ടുകള് നിക്ഷേപിക്കുമ്പോള് 5000 രൂപയ്ക്ക് മുകളിലാണെങ്കില് വിശദീകരണം നല്‍കണമെന്ന റിസര്‍വ് ബാങ്ക് ഉത്തരവിനോട് സ്വരാജ് അഭിയാന് ഇന്ത്യ പ്രസിഡന്റ് യോഗേന്ദ്ര യാദവിന്റെ വിശദീകരണം ഇങ്ങനെ- ഞാനീ പ്രധാനമന്ത്രിയെ വിശ്വസിച്ചു. പഴയ നോട്ടുകള് നിക്ഷേപിക്കാന് ഡിസംബര് 30 വരെ സമയമുണ്ടെന്നിരിക്കെയാണ് ഈ മാസം 20 മുതല് നിക്ഷേപം നടത്തുമ്പോള് എന്തുകൊണ്ട് ഇത്ര ദിവസവും വൈകി എന്നതിന് വിശദീകരണം നല്‍കണമെന്ന ഉത്തരവ് റിസര്‍വ് ബാങ്ക് കഴിഞ്ഞ ദിവസം പ്രാബല്യത്തില് കൊണ്ടുവന്നത്. കേരള ആസൂത്രണ ബോര്‍ഡ് അംഗവും മുംബൈ സ്‌കൂള് ഓഫ് ഡവലപ്‌മെന്റ് സ്റ്റഡീസില് ഡീനുമായ പ്രൊഫ. ആര് രാംകുമാറും സമാനമായ വിശദീകരണമാണ് ഇന്നലെ ബാങ്കില് നല്‍കിയത്.\nആം ആദ്മി പാര്‍ട്ടി മുന് നേതാവ് കൂടിയായ യോഗേന്ദ്ര യാദവിനു വേണ്ടി അദ്ദേഹത്തിന്റെ ഭാര്യയാണ് പഴയ നോട്ടുകളുമായി ഇന്നലെ ബാങ്കിലെത്തിയത്. "നവംബര് എട്ടിലെ പ്രഖ്യാപനത്തിനു ശേഷം താന് ബാങ്കില് നിക്ഷേപമൊന്നും നടത്തിയിട്ടില്ല. പഴയ നോട്ടുകള് മാറ്റിക്കിട്ടാനുള്ള തിരക്ക് അവസാനിച്ച ശേഷം മാത്രം ബാങ്കിലെത്തിയാല് മതിയെന്നു തീരുമാനിച്ചതു കൊണ്ടാണ് വൈകിയത്. പ്രധാനമന്ത്രിയും ധനമന്ത്രിയും റിസര്‍വ് ബാങ്കും ഇക്കാര്യം നിരവധി തവണ വ്യക്തമാക്കിയിരുന്നുവെന്നു. താന് അവരെ വിശ്വസിച്ചു. ഇതല്ലാതെ മറ്റൊരു കാരണവും തനിക്ക് പറയാനില്ലെ"ന്നും യാദവ് തന്റെ വിശദീകരണത്തില് വ്യക്തമാക്കി.\nനോട്ട് നിരോധനം പ്രഖ്യാപിച്ചപ്പോള് തങ്ങള്‍ക്കുള്ള ചെറിയ സമ്പാദ്യം എന്തുചെയ്യുമെന്ന് ഭാര്യയ്ക്ക് ആശങ്കയുണ്ടായിരുന്നു. എന്നാല് തിരക്ക് കൂട്ടേണ്ടെന്നും ഡിസംബര് 30 വരെ സമയമുള്ളതിനാല് സമയയമെടുത്ത് പണം നിക്ഷേപിച്ചാല് മതിയെന്നുമാണ് താന് അവരോട് പറഞ്ഞതെന്നും യാദവ് വ്യക്തമാക്കി. എന്നാല് ഇത്തരത്തില് തുടര്‍ച്ചയായി നിയമം മാറ്റുന്നതിലൂടെ ബാങ്കിംഗ് മേഖലയുടെ വിശ്വാസ്യതയാണ് തകരുന്നതെന്നും അദ്ദേഹം കൂട്ടിച്ചേര്‍ത്തു. ബാങ്ക് ജീവനക്കാര് ഇതിനകം തന്നെ ഏറെ അപമാനിക്കപ്പെട്ടു. അവര്‍ക്ക് കൂടുതല് ജോലിഭാരം നല്‍കേണ്ടതില്ല എന്നതുകൊണ്ടു കൂടിയാണ് തങ്ങള് വൈകിച്ചതെന്നും അദ്ദേഹം പറഞ്ഞു. 5000 രൂപയ്ക്ക് മുകളില് ഒറ്റത്തവണ നിക്ഷേപിച്ചാല് വിശദീകരണം വേണ്ടി വരില്ലെന്നാണ് ധനമന്ത്രി പറഞ്ഞതെങ്കിലും റിസര്‍വ് ബാങ്ക് ഉത്തരവ് അങ്ങനെയല്ലെന്നും അദ്ദേഹം ചൂണ്ടിക്കാട്ടി.\nനേരത്തെ പ്രൊഫ. രാംകുമാറും സമാനമായ വിധത്തില് വിശദീകരണം നല്‍കിയിരുന്നത് സോഷ്യല് മീഡിയയില് വന് ചര്‍ച്ചയായിരുന്നു. നിരോധിച്ച നോട്ടുകള് നിക്ഷേപിക്കാന് ഡിസംബര് 30 വരെ സമയമുണ്ടെന്നായിരുന്നു പ്രധാനമന്ത്രിയും ധനമന്ത്രിയുമൊക്കെ പറഞ്ഞിരുന്നത്. എന്നാല് അവര് വാക്ക് മാറ്റി. ഇതല്ലതെ തനിക്ക് മറ്റൊരു വിശദീകരണവുമില്ലെന്ന് അദ്ദേഹം വ്യക്തമാക്കി. മറ്റെന്തെങ്കിലും കാരണം വേണമെന്ന് ബാങ്ക് മാനേജര് ആവശ്യപ്പെട്ടെങ്കിലും നിലപാട് മാറ്റാന് പ്രൊഫ. രാംകുമാര് തയാറായില്ല.


നല്ല ആളുകളുടെ ജീവിതത്തിൽ ചീത്ത കാര്യങ്ങൾ ദൈവം എന്തിനാണ് അനുവദിക്കുന്നത്?\nദൈവശാസ്ത്രത്തിലെ ഉത്തരം പറയുവാന് അത്ര എളുപ്പമില്ലാത്ത ചോദ്യങ്ങളിൽ ഒന്നാണിത്. ദൈവം പരിമിതിയില്ലാത്തവനും, നിത്യനും, സര്‍വജ്ഞാനിയും, സര്‍വവ്യാപിയും, സര്‍വശക്തനുമാണ്. ഇതൊന്നുമല്ലാത്ത മനുഷരായ നമുക്ക് ദൈവത്തിന്റെ വഴികളെ പൂര്‍ണ്ണമായി മനസ്സിലാക്കാം എന്ന് പ്രതീക്ഷിക്കുന്നത് ശരിയാണോ? എങ്കിലും ഈ വിഷയത്തെ ആസ്പദമാക്കിയാണ് സത്യവേദപുസ്തകത്തിലെ ഇയ്യോബിന്റെ പുസ്തകം എഴുതിയിരിക്കുന്നത്. ഇയ്യോബിനെ കൊല്ലുന്നതൊഴികെ മറ്റെന്തു വേണമെങ്കിലും ചെയ്യുവാന് ദൈവം സാത്താനെ അനുവദിച്ചു. ഇയ്യോബിന്റെ പ്രതികരണം എന്തായിരുന്നു എന്ന് നോക്കുക. ഇയ്യോബു പറഞ്ഞു, "അവന് എന്നെ കൊന്നാലും ഞാന് അവനെ കാത്തിരിക്കും" (ഇയ്യോ.'13:15). "യഹോവ തന്നു, യഹോവ എടുത്തു; അവന്റെ നാമം മഹത്വപ്പെടുമാറാകട്ടെ" (ഇയ്യോ.1:21). ദൈവം തന്റെ ജീവിതത്തില് ഇവയൊക്കെ അനുവദിക്കുന്നതിന്റെ കാരണം എന്താണെന്ന് ഇയ്യോബ് അറിഞ്ഞിരുന്നില്ല. എങ്കിലും ദൈവം നല്ലവനാണെന്ന് ഇയ്യോബ് അറിഞ്ഞിരുന്നതുകൊണ്ട്, ഇയ്യോബ് എല്ലാ സാഹചര്യങ്ങളിലും ദൈവത്തെ മാത്രം ആശ്രയിച്ചു. ഇതു തന്നെ ആയിരിക്കണം നമ്മുടേയും മനോഭാവം.\nനല്ല ആളുകളുടെ ജീവിതത്തില് ചീത്ത കാര്യങ്ങൾ എന്തുകൊണ്ട് സംഭവിക്കുനു? ഈ ചോദ്യത്തിനു വേദപുസ്തകത്തിന്റെ ഉത്തരം "നല്ലവര്" ആരുമില്ല എന്നതാണ്. വേദപുസ്തകം വളരെ വ്യക്തമായി പഠിപ്പിക്കുന്ന സത്യം മനുഷരായ നാമെല്ലാവരും പാപക്കറയാല് കളങ്കപ്പെട്ടവരാണ് എന്നാണ് (സഭാ.7:20; റോമ.6:23; 1യോഹ.1:8). റോമാലേഖനം 3:10 മുതൽ18 വരെയുള്ള വാക്യങ്ങളില് ഈ സത്യം അല്‍പം പോലും സംശയമില്ലാത്തവണ്ണം സമര്‍ത്ഥിച്ചിരിക്കയാണ്. "നീതിമാന് ആരുമില്ല, ഒരുത്തൻ പോലുമില്ല. ഗ്രഹിക്കുന്നവന് ഇല്ല, ദൈവത്തെ അന്വേഷിക്കുന്നവനും ഇല്ല. എല്ലാവരും വഴി തെറ്റി ഒരുപോലെ കൊള്ളരുതാത്തവരായിത്തീര്‍ന്നു. നന്‍മ ചെയ്യുന്നവൻ ഇല്ല, ഒരുത്തൻ പോലുമില്ല. അവരുടെ തൊണ്ട തുറന്ന ശവക്കുഴി, നാവുകൊണ്ട് അവർ ചതിക്കുന്നു; സര്‍പ്പവിഷം അവരുടെ അധരങ്ങള്‍ക്കു കീഴെ ഉണ്ട്. അവരുടെ വായില് ശാപവും കൈപ്പും നിറഞ്ഞിരിക്കുന്നു. അവരുടെ കാൽ രക്തം ചൊരിയുവാൻ ബദ്ധപ്പെടുന്നു. നാശവും അരിഷ്ടതയും അവരുടെ വഴികളില് ഉണ്ട്. സമാധാന മാര്‍ഗ്ഗം അവർ അറിഞ്ഞിട്ടില്ല. അവരുടെ ദൃഷ്ടിയില് ദൈവഭയം ഇല്ല' എന്ന് എഴുതിയിരിക്കുന്നുവല്ലോ". ഈ ലോകത്തില് ജീവിക്കുന്ന സകല മനുഷരും ഒരുപോലെ നരക യോഗ്യരാണ്. ഈ ഭൂമിയില് നാം ഓരോ നിമിഷവും ആയിരിക്കുന്നത് ദൈവത്തിന്റെ കൃപയാലും,ദയായാലുമാണ്. ഈ ലോകത്തില് വച്ച് നമുക്കു സംഭവിക്കാവുന്ന ഏറ്റവും ക്രൂരമായ കാര്യം പോലും നരക യാതനയോടു തുലനപ്പെടുത്തിയാല് ഏതുമില്ലാത്തതു പോലെ ആണ്.\nഇതിനേക്കാള് ഏറെ യോജിച്ച ചോദ്യം "നീച മനുഷരുടെ ജീവിതത്തില് നല്ല കാര്യങ്ങൾ സംഭവിക്കുവാന് ദൈവം എന്തിന് അനുവദിക്കണം?" എന്നതാണ്. റോമ.5:8 പറയുന്നു, "ക്രിസ്തുവോ നാം പാപികള് ആയിരിക്കുമ്പോൾ തന്നെ നമുക്കു വേണ്ടി മരിക്കയാൽ ദൈവം തനിക്കു നമ്മോടുള്ള സ്നേഹത്തെ പ്രദര്‍ശിപ്പിക്കുന്നു"\nമനുഷര് അധര്‍മ്മികളും പാപികളും ആയിരുന്നിട്ടും ദൈവം നമ്മെ സ്നേഹിക്കുന്നു. നമ്മുടെ പാപത്തിന്റെ ശിക്ഷയായ മരണം സ്വയം ഏറ്റെടുക്കുവാന് തക്കവണ്ണം അത്രകണ്ട് അവന് നമ്മെ സ്നേഹിച്ചു (റോമ. 6:23). ഇന്ന് ക്രിസ്തുവിനെ നമ്മുടെ രക്ഷകനായി നാം സ്വീകരിക്കുമെങ്കില്, നമ്മോടു ക്ഷമിച്ച് നിത്യ ജീവനും സ്വര്‍ഗ്ഗ സൌഭാഗ്യവും അവന് സൌജന്യമായി നമുക്കു തരും (റോമ.10:9; 8:1). നാം അര്‍ഹിക്കുന്നത് നിത്യ നരകമാണ്. എന്നാല് അവനില് വിസ്വസിക്കുന്നവര്‍ക്കു അവന് സൌജന്യമായി തരുന്നതോ നിത്യ സ്വര്‍ഗ്ഗവും നിത്യ സൌഭാഗ്യവു മാണ്.\nഇതു ശരിയാണ്. ചിലപ്പോള് അര്‍ഹിക്കുന്നവര് എന്നു ആരും ചിന്തിക്കാത്ത ചിലര്‍ക്കു ചീത്ത കാര്യങ്ങള് സംഭവിച്ചു എന്ന് വരാവുന്നതാണ്. എന്നാല് ദൈവം തന്റേതായ കാരണങ്ങൾ കൊണ്ട് ചിലരുടെ ജീവിതത്തില് ചില കാര്യങ്ങൾ അനുവദിക്കുന്നു. പലപ്പോഴും അത് നമുക്കു മനസ്സിലായി എന്ന് വരികയില്ല. എന്നാല് എല്ലാറ്റിനുമുപരി ദൈവം നല്ലവനും, നീതിമാനും, സ്നേഹനിധിയും, കരുണാസാഗരവും ആകുന്നു എന്ന കാര്യം ഒരിക്കലും നാം മറക്കുവാന് പാടില്ലത്തതാണ്. നമ്മുടെ ജീവിതത്തില് നമുക്കു മനസ്സിലാക്കുവാൻ പാടില്ലാത്ത കാര്യങ്ങള് സംഭവിക്കു മ്പോൾ നാം ദൈവത്തെ സംശയിക്കുകല്ല മറിച്ച്, അവനില് ആശ്രയിക്കുക ആണ് വേണ്ടത്. "പൂര്‍ണ്ണ ഹൃദയത്തോടെ യഹോവയില് ആശ്രയിക്ക; സ്വന്ത വിവേകത്തില് ഊന്നരുത്. നിന്റെ എല്ലാ വഴികളിലും അവനെ നിനച്ചു കൊള്‍ക; അവന് നിന്റെ പാതകളെ നേരെയാക്കും" (സദൃ.3:5.6).


മനോരമയെ കൊന്ന് കൊല വിളിച്ച് എം സ്വരാജ്.. വളച്ചൊടിച്ച് തലക്കെട്ട്.. തലമുറകളോളം നാണക്കേട് | M Swaraj's facebook post against Manorama - Malayalam Oneindia\nFinance അഭിമുഖത്തിനെത്തിയ ജെറ്റ് പൈലറ്റുമാരെ സ്‌പൈസ് ജെറ്റ് അപമാനിച്ചുവെന്ന്; പരാതിയുമായി യൂനിയന്\nമനോരമയെ കൊന്ന് കൊല വിളിച്ച് എം സ്വരാജ്.. വളച്ചൊടിച്ച് തലക്കെട്ട്.. തലമുറകളോളം നാണക്കേട്\nPublished: August92018, 11:24 [IST]\nകോഴിക്കോട്: ഏതാനും മാസങ്ങളുടെ വ്യത്യാസത്തില് സിപിഎമ്മിന് കേരളത്തില് നഷ്ടപ്പെട്ടത് മൂന്ന് പേരുടെ ജീവനാണ്. മാഹിയിലെ ബാബുവും എറണാകുളം മഹാരാജാസിലെ അഭിമന്യുവും കാസര്‍കോട്ടെ അബൂബക്കര് സിദ്ദിഖും. രണ്ട് കൊലപാതകങ്ങളില് പ്രതിസ്ഥാനത്ത് സംഘപരിവാറും ഒന്നില് എസ്ഡിപിഐയുമാണ്.\nഅതിക്രൂരമാണ് വര്‍ഗീയ ശക്തികള് നടത്തിയ മൂന്ന് കൊലപാതകങ്ങളും. സിദ്ദിഖിനെ കൊല്ലാനുപയോഗിച്ച പ്രത്യേക തരം കത്തിയുടെ വാര്‍ത്തയടക്കം കഴിഞ്ഞ ദിവസം പുറത്ത് വന്നതാണ്. സിദ്ദിഖിന്റെ കൊലപാതകത്തിന് ശേഷം ചില നാണംകെട്ട കളികളും നടക്കുന്നുണ്ട്. മനോരമയെ കൊന്ന് കൊലവിളിച്ച് രംഗത്ത് വന്നിരിക്കുകയാണ് എം സ്വരാജ്.\nകാസർകോട്ടെ ഉപ്പളയിൽ DYFI യുടെ മുൻ യൂണിറ്റ് സെക്രട്ടറിയും സി പി ഐ (എം) അംഗവുമായ സ. അബൂബക്കർ സിദ്ദീഖ് ക്രൂരമായി കൊല്ലപ്പെട്ട വാർത്ത ഒരിക്കൽ കൂടി കേരളത്തിന്റെ മനസാക്ഷിയെ അസ്വസ്ഥമാക്കുന്നു. ഹിന്ദു വർഗീയതയുടെ സംഘ രൂപമായ RSS ക്രിമിനൽ സംഘമാണ് അബൂബക്കർ സിദ്ദീഖിനെ ജീവിതത്തിന്റെ വസന്ത കാലത്ത് കുത്തിമലർത്തിയത്. ഡി വൈ എഫ് ഐ യൂണിറ്റ് സെക്രട്ടറിയായിരിക്കേ ജോലി തേടി വിദേശത്ത് പോയ സഖാവ് ഈയടുത്താണ് തിരിച്ച് നാട്ടിലെത്തിയത്.\nസത്താറിന്റെ ചോര വീണ മണ്ണിൽ ഒരിക്കൽ കൂടി RSS ക്രിമിനലുകൾ അഴിഞ്ഞാടുകയായിരുന്നു. ലോക്സഭാ തിരഞ്ഞെടുപ്പ് അടുക്കുന്നതോടെ അക്രമമഴിച്ചുവിട്ട് വർഗ്ഗീയ ധ്രുവീകരണത്തിനാണ് RSS കോപ്പുകൂട്ടുന്നത്. കയ്യിലുണ്ടായിരുന്ന പഞ്ചായത്ത് ഭരണം നഷ്ടമായത് സംഘപരിവാരത്തിന്റെ സമനില തെറ്റിച്ചിരിക്കയാണ്. അബൂബക്കർ സിദ്ദീഖിന്റെ കൊലയ്ക്ക് നേതൃത്വം കൊടുത്ത RSS പ്രവർത്തകർ നിരവധി ക്രിമിനൽ കേസുകളിൽ പ്രതികളാണ്.\nബിജെപിയുടെ പുതിയ സംസ്ഥാന പ്രസിഡന്റ് ജില്ലയിൽ എത്തുന്നതിന്റെ തൊട്ടുമുമ്പാണ് ഈ കൊലപാതകം . സംസ്ഥാന അധ്യക്ഷന് ഒരു ചെറുപ്പക്കാരന്റെ ചോരയിലൂടെ വഴിയൊരുക്കിയ RSS , സംഘപരിവാർ പൈതൃകം ഒരിക്കൽക്കൂടി ഉയർത്തിപ്പിടിച്ചു. അബൂബക്കർ സിദ്ദീഖിന്റെ കൊലപാതകത്തിൽ രാഷ്ട്രീയമില്ലെന്ന വിചിത്ര വാദവുമായി സംഘപരിവാരവും സംഘബന്ധുക്കളും ഇറങ്ങിയിട്ടുണ്ട്. RSS ക്രിമിനൽ സംഘത്തിന്റെ മദ്യ-മയക്കുമരുന്ന് കച്ചവടത്തെ അബൂബക്കർ സിദ്ദീഖ് എതിർത്തിരുന്നു എന്ന് ചൂണ്ടിക്കാട്ടിയാണ് ഈ പ്രചരണം\nഅതെ, RSS നെ അബൂബക്കർ സിദ്ദീഖ് എതിർത്തു. വർഗീയതയെ അബൂബക്കർ സിദ്ദീഖ് എതിർത്തു. RSS ന്റെ മദ്യ-മയക്കുമരുന്നു കച്ചവടത്തെയും അബൂബക്കർ സിദ്ദീഖ് എതിർത്തു. കാരണം അബൂബക്കർ സിദ്ദീഖ് DYFlസഖാവായിരുന്നു. കമ്യൂണിസ്റ്റായിരുന്നു. കൊല്ലപ്പെടാൻ കാരണവും അതു തന്നെയായിരുന്നു. പലയിടത്തും മദ്യ-മയക്കുമരുന്നുമാഫിയാ സംഘമായാണ് എല്ലാ വർഗ്ഗീയ സംഘടനകളും പ്രവർത്തിക്കുന്നത്. വർഗ്ഗീയവാദികളുടെ സൈഡ് ബിസിനസാണ് മദ്യ-മയക്കുമരുന്ന് കച്ചവടം\nDYFI വർഗ്ഗീയതയെയും മയക്കുമരുന്നിനെയും എന്നും എതിർത്തു പോന്നിട്ടുണ്ട്. വർഗീയതയ്ക്കും മയക്കുമരുന്ന് മാഫിയക്കുമെതിരായ പോരാട്ടം ഇനിയുമിനിയും ശക്തമാക്കണമെന്നു തന്നെയാണ് അബൂബക്കർ സിദ്ദീഖിന്റെ രക്തസാക്ഷിത്വവും നമ്മെ ഓർമിപ്പിക്കുന്നത്. നാടിനു വേണ്ടി ജീവൻ ബലിയർപ്പിച്ച ധീര രക്തസാക്ഷി അബൂബക്കർ സിദ്ദീഖിനെ അപമാനിക്കുന്ന തലക്കെട്ടിൽ തെറ്റിദ്ധരിപ്പിക്കുന്ന വാർത്തയാണ് ഇതിനിടെ മനോരമഓൺലൈൻ നൽകിയത്.\nകൊല്ലപ്പെട്ടവനെ വീണ്ടും കൊന്നു\n" അബൂബക്കറിനെ കൊന്നത് പരസ്യ മദ്യപാനത്തിന്റെ പേരിൽ; ആർ എസ് എസുകാരൻ പിടിയിൽ " ഇതായിരുന്നു വാർത്തയുടെ തലക്കെട്ട്. ജീവിതത്തിൽ ഒരിക്കൽ പോലും മദ്യപിച്ചിട്ടില്ലാത്ത , RSS ന്റെ വർഗീയതയെയും സാമൂഹ്യ വിരുദ്ധ പ്രവർത്തനത്തെയും നിരന്തരം എതിർത്തു പോന്ന ഒരു ചെറുപ്പക്കാരന്റെ കൊലപാതക വാർത്തയാണ് മനോരമ ഇങ്ങനെ നൽകിയത്. കൊല്ലപ്പെട്ടവന്റെ മൃതദേഹത്തെയും കൊല്ലാനാവുമെന്ന് മനോരമ തെളിയിച്ചു.\nമലയാളത്തിലെ ഏത് വാക്കു കൊണ്ടാണ് ഈ ഹീനകൃത്യത്തെ വിശേഷിപ്പിക്കുക ? അക്ഷരങ്ങൾ കൊണ്ട് ചെയ്യാവുന്ന പരമാവധി കുറ്റമാണ് മനോരമ ചെയ്തിരിക്കുന്നത്. അഭിമാനത്തോടെ മാധ്യമ പ്രവർത്തനത്തിലേർപ്പെടുന്ന സകലരും മനോരമ ഓൺലൈനിലെ ഈ വാർത്തയോർത്ത് , അത് തയ്യാറാക്കിയവരെ ഓർത്ത് തലമുറകളോളം നാണിക്കും. അബൂബക്കർ സിദ്ദീഖിന്റെ കൊലപാതകം നടന്ന് നിമിഷങ്ങൾക്കുള്ളിൽ അഭിമന്യുവിന്റെ കൊലയാളി സംഘം ആഹ്ലാദ പ്രകടനവുമായി ചാടി വീണിട്ടുണ്ട്.\nകയ്യിലെ ചോര മറയ്ക്കാൻ\nമൃതശരീരത്തെ മതക്കുപ്പായമണിയിച്ച് അസംബന്ധങ്ങൾ പുലമ്പിക്കൊണ്ട് സ്വന്തം കൈകളിലെ ചോര മറയ്ക്കാനാണ് ശ്രമം. മത വർഗീയത ചിന്താശേഷി ഇല്ലാതാക്കിയ വർഗീയജീവികളുടെ വിഷജൽപനങ്ങളെ ചവുട്ടിയരച്ചു കളയുന്ന പുല്ലുപോലെ അവഗണിക്കുന്നു. എല്ലാ തരം വർഗീയതയും ദാഹിക്കുന്നത് മനുഷ്യന്റെ ചോരയ്ക്കു വേണ്ടിയാണെന്ന് വീണ്ടും വീണ്ടും തെളിയിക്കപ്പെടുകയാണ്. വർഗീയതയെ തുടച്ചു നീക്കിയ മണ്ണിലേ സാഹോദര്യത്തിന്റെ പൂക്കൾ വിടരൂ.\nഅഭിമന്യുവിന്റെ മുദ്രാവാക്യം .. കേരളമാകെ ഏറ്റു വിളിച്ച മുദ്രാവാക്യം.... ഇനിയുമുറക്കെ ഭൂമികുലുങ്ങുമാറ് ഉച്ചത്തിൽ ഏറ്റു വിളിയ്ക്കാനാണ് ഞങ്ങളുടെ തീരുമാനം. വർഗീയത തുലയട്ടെ എന്നാണ് അഭിമന്യു അവസാനമായി എഴുതിയത്. ഹിന്ദു വർഗീയതയും മുസ്ലിം വർഗീയതയും ഒരു പോലെ കുഴിച്ചു മൂടേണ്ടതാണെന്ന് ഡിവൈഎഫ്ഐക്ക് നല്ല ബോധ്യമുണ്ട്. വർഗീയതയ്ക്കും വർഗീയവാദികൾക്കും മയക്കുമരുന്നു കച്ചവടത്തിനുമെല്ലാം എതിരായി പൊരുതാൻ നാം പ്രതിജ്ഞ പുതുക്കുക .\nഎം സ്വരാജിന്റെ ഫേസ്ബുക്ക് പോസ്റ്റ്\nmurder cpm bjp rss politics സിപിഎം ബിജെപി ആര്‍എസ്എസ് കൊലപാതകം\nM Swaraj's facebook post against Manorama


യഥാർത്ഥ മംഗലശ്ശേരി നീലകണ്ഠനും ഭാനുമതിയ്ക്കുമൊപ്പം രേവതി ; ചിത്രങ്ങൾ ആഘോഷമാക്കി സോഷ്യൽ മീഡിയ! - Cine Kerala\nHome Social Media യഥാർത്ഥ മംഗലശ്ശേരി നീലകണ്ഠനും ഭാനുമതിയ്ക്കുമൊപ്പം രേവതി ; ചിത്രങ്ങൾ ആഘോഷമാക്കി സോഷ്യൽ മീഡിയ!\nയഥാർത്ഥ മംഗലശ്ശേരി നീലകണ്ഠനും ഭാനുമതിയ്ക്കുമൊപ്പം രേവതി ; ചിത്രങ്ങൾ ആഘോഷമാക്കി സോഷ്യൽ മീഡിയ!\nമലയാളത്തിലെ എക്കാലത്തെയും ക്ലാസിക് ഹിറ്റ് ചലച്ചിത്രങ്ങളുടെ പട്ടിക എടുക്കുമ്പോൾ ഏറ്റവും മുൻപന്തിയിൽ തന്നെ കാണും ദേവാസുരം എന്ന മോഹൻലാൽ ചലച്ചിത്രം. മംഗലശ്ശേരി നീലകണ്ഠനും ഭാനുമതിയും മുണ്ടയ്ക്കൽ ശേഖരനും എല്ലാം ഇപ്പോഴും മലയാളി മനസ്സിൽ തിളങ്ങിനിൽക്കുന്ന കഥാപാത്രങ്ങളാണ് അതുകൊണ്ട് തന്നെയാണ് ചിത്രം ഇറങ്ങി ഇത്ര വർഷം പിന്നിട്ടിട്ടും ഇപ്പോഴും ആ കഥാപാത്രങ്ങൾ മലയാളി മനസ്സിൽ നിന്നും മായാതെ നിൽക്കുന്നത്. അതുകൊണ്ടുതന്നെയാണ് ദേവാസുരത്തിലെ രണ്ടാം ഭാഗത്തെയും മലയാളികൾ ഇരു കൈയ്യും നീട്ടി തന്നെ സ്വീകരിച്ചതും. എന്നാൽ മംഗലശ്ശേരി നീലകണ്ഠനും മുണ്ടയ്ക്കൽ ശേഖരനും എല്ലാം ജീവിച്ചിരിക്കുന്ന കഥാപാത്രങ്ങളാണ് എന്ന സത്യം എത്രപേർക്കറിയാം?\nഅതെ മംഗലശ്ശേരി നീലകണ്ഠൻ എന്ന വ്യക്തിയുടെ യഥാർത്ഥ ജീവിതത്തിൽ നിന്നും ചീന്തിയെടുത്ത കുറച്ച് സംഭവവികാസങ്ങൾ ചേർത്തുവച്ചുകൊണ്ട് രഞ്ജിത്ത് അണിയിച്ചൊരുക്കിയ ചലച്ചിത്രമാണ് ദേവാസുരം. മംഗലശ്ശേരി നീലകണ്ഠൻ ഓർമ്മയായി എങ്കിലും അദ്ദേഹത്തിന്റെ പത്നി ഭാനുമതി എന്ന ലക്ഷ്മി ഇപ്പോഴും ജീവനോടെയുണ്ട്. മുല്ലശ്ശേരി രാജഗോപാലാണ് മംഗലശ്ശേരി നീലകണ്ഠൻ ആയത്. ഭാനുമതി അദ്ദേഹത്തിന്റെ പ്രിയപത്നി ലക്ഷ്മിയും. താന്തോന്നിയായ മുല്ലശ്ശേരി രാജഗോപാലിനെ സ്നേഹംകൊണ്ട് പ്രണയിച്ച് തോൽപ്പിച്ച ലക്ഷ്മി. മുല്ലശ്ശേരി രാജഗോപാൽ ഭാര്യ ലക്ഷ്മിക്കും ഒപ്പം മതിയായി ദേവാസുരത്തിൽ പ്രത്യക്ഷപ്പെട്ട രേവതി നിൽക്കുന്ന ഒരു ചിത്രമാണ് ഇപ്പോൾ സമൂഹ മാധ്യമങ്ങളിൽ വൈറലായി മാറിയിരിക്കുന്നത്.\nമുല്ലശ്ശേരി രാജഗോപാലിന്റെ പേരക്കുട്ടിയും അഭിനേത്രിയുമായ നിരഞ്ജന അനൂപ് ആണ് ചിത്രം പങ്കുവച്ചിരിക്കുന്നത്. വലിയ സ്വീകാര്യതയാണ് ഈ ചിത്രത്തിലെ ലഭിച്ചുകൊണ്ടിരിക്കുന്നത്. മംഗലശ്ശേരി നീലകണ്ഠൻ എന്നത് യഥാർത്ഥ ജീവിതത്തിൽ ഉള്ള ഒരു വ്യക്തി ആണ് എന്ന് അറിഞ്ഞ മലയാളികൾ ഒന്നടങ്കം ഈ ചിത്രം ഏറ്റെടുക്കുകയായിരുന്നു. എന്നാൽ ദേവാസുരത്തിൽ ഉള്ള തിരക്കഥയിൽ മുല്ലശ്ശേരി രാജഗോപാലൻ ചെയ്ത എല്ലാ പ്രവർത്തികളും രഞ്ജിത്ത് ചേർത്തിട്ടില്ല.\nഅതുകൊണ്ടുതന്നെ മുണ്ടക്കൽ ശേഖരൻ ആരാണ് എന്ന് മുല്ലശ്ശേരി രാജഗോപാൽ എന്നോട് ചോദിച്ചു കഴിഞ്ഞാൽ ശേഖരൻ മാർ ഒരുപാട് ആണ് എന്ന് മാത്രമേ അദ്ദേഹത്തിന് പറയുവാൻ ഉണ്ടായിരുന്നുള്ളൂ. കാരണം പ്രശ്നങ്ങൾക്കൊപ്പം മാത്രം പോകുന്ന ഒരു വ്യക്തി, അതായിരുന്നു മുല്ലശ്ശേരി രാജാഗോപാലൻ. മുല്ലശ്ശേരി രാജഗോപാൽ നിന്നും അറിഞ്ഞ വിവരങ്ങളും നാട്ടിൽ നിന്നും അറിഞ്ഞ കുറച്ച് വിവരങ്ങളും ചേർത്തു വച്ചു കൊണ്ടാണ് മംഗലശ്ശേരി നീലകണ്ഠൻ രഞ്ജിത്ത് ജീവൻ നൽകിയത്.


ജാര്‍ഖണ്ഡില് ഖനി ഇടിഞ്ഞു; 8 മരണം; നിരവധിപേര് കുടുങ്ങിക്കിടക്കുന്നു\nFirst Published Dec 30, 2016, 7:17 AM IST\nഇന്നലെ വൈകീട്ട് ഏഴരയോടെയാണ് അപകടം നടന്നത്. ഝാര്‍ഖണ്ഡിലെ ഗോഡ ജില്ലയില് പുട്കി ബിഹാരിയിലെ ബി.സി.സി.എല്ലിന്റെ ഉടമസ്ഥതയിലുള്ള ഖനിയിലാണ് അപകടം ഉണ്ടായത്. ഖനിയില് നിന്ന് പുറത്തേക്ക് കടക്കുന്ന ഭാഗം ഒന്നടങ്കം ഇടിഞ്ഞു വീഴുകയായിരുന്നു. അപകടത്തില് ഒന്‍പത് പേര് മരിച്ചു. അപകടം നടക്കുമ്പോള് അമ്പതിലധികം പേര് ഖനിക്കുള്ളില് ഉണ്ടായിരുന്നെന്നാണ് പൊലീസ് നല്‍കുന്ന വിവരം.\nദേശീയ ദുരന്ത നിവാരണ സേനയുടെ നാല് സംഘങ്ങളാണ് രക്ഷാ പ്രവര്‍ത്തനത്തിന് നേതൃത്വം നല്‍കുന്നത്. കനത്ത മൂടല് മഞ്ഞ് കാരണം ഇന്ന് രാവിലെയാണ് രക്ഷാപ്രവര്‍ത്തനം തുടങ്ങിയത്. ഖനിയില് ഉപയോഗിക്കുന്ന ട്രക്കുകള് അടക്കം നല്‍പ്പതോളം വാഹനങ്ങളും കടുങ്ങിയിട്ടുണ്ട്. അപകടത്തില് മരിച്ചവരുടെ കുടംബത്തിന് രണ്ട് ലക്ഷം രൂപയും പരിക്കേറ്റവര്‍ക്ക് 25,000 രൂപയും സംസ്ഥാന സര്‍ക്കാര് ധനസഹായം പ്രഖ്യാപിച്ചു..\ncoal mine collaps


ദേശീയപാതയിൽ ഗതാഗതം തടസപ്പെട്ടു : Deepika.com Nattu Visesham\nചെറുതോണി: കനത്ത മഴയിൽ മണ്ണിടിഞ്ഞുവീണ് ചെറുതോണി - കട്ടപ്പന റൂട്ടിൽ അരമണിക്കൂറോളം ഗതാഗതം തടസപ്പെട്ടു. ഇടുക്കി കുത്തുങ്കൽ വെള്ളച്ചാട്ടത്തിനു സമീപം റോഡിന്‍റെ വൻതിട്ട ഇടിഞ്ഞുവീണാണ് ഗതാഗതതടസമുണ്ടായത്. മണ്ണിനോടൊപ്പം മരങ്ങളും റോഡിലേക്കു മറിഞ്ഞുവീണതോടെ വൈദ്യുതി ലൈനുകളും പൊട്ടിവീണു. ഇന്നലെ വൈകുന്നേരം നാലോടെയാണ് സംഭവം.\nഉടൻതന്നെ നാട്ടുകാർചേർന്ന് മരങ്ങൾ വെട്ടിനീക്കി. ഇടുക്കി ഫയർഫോഴ്സും സംഭവസ്ഥലത്തെത്തി ഗതാഗത തടസം പരിഹരിച്ചു.\nചെറുതോണി പാലത്തിനും ആലിൻചുവടിനുമിടയിൽ റോഡിലേക്ക് വൻതോതിൽ മണ്ണിടിഞ്ഞുവീണു.\nകഴിഞ്ഞ പ്രളയത്തിലുണ്ടായ മണ്ണിടിച്ചിലിനെതുടർന്ന് ഈഭാഗം മുഴുവൻ അപകടഭീഷണിയിലാണ്. നിരവധിയിടങ്ങളിൽ ഏതുനിമിഷവും നിലംപതിക്കാവുന്ന രീതിയിൽ മണ്ണ് വിണ്ടുകീറിയ നിലയിലാണ്. നിരവധി കെട്ടിടങ്ങളാണ് ഈ ഒരു കിലോമീറ്റർ പരിധിക്കുള്ളിലുള്ളത്. ഇവയിൽ പല കെട്ടിടങ്ങളിലും ആൾതാമസവുമുണ്ട്.\nകഴിഞ്ഞ പ്രളയകാലത്ത് ചെറുതോണി അണക്കെട്ട് ക്രമാതീതമായി തുറന്നുവിട്ടപ്പോൾ വെള്ളം ഒഴുകിയുണ്ടായ ശക്തമായ മർദത്താൽ ഈ പ്രദേശത്ത് വൻതോതിൽ മണ്ണിടിച്ചിലുണ്ടായിരുന്നു.


സാങ്കേതിക സർവകലാശാല ഡിസംബറിൽ നടത്തിയ പരീക്ഷയിലെ ചോദ്യപേപ്പറുകളിൽ നിറയെ തെറ്റുകൾ\nBy : 24 Web Desk January 26, 2019 comments\nസാങ്കേതിക സർവകലാശാല ഡിസംബറിൽ നടത്തിയ മൂന്നാം സെമസ്റ്റർ പരീക്ഷയിലെ ചോദ്യപേപ്പറുകളിൽ നിറയെ തെറ്റുകൾ എന്ന് ആരോപണം. മിക്ക ചോദ്യപേപ്പറുകളിലും അക്ഷരത്തെറ്റുകളാണ്. സാങ്കേതിക സർവകലാശാലയിലെ പഠന നിലവാരത്തെയാണ് ചോദ്യപേപ്പറുകൾ സാക്ഷ്യപ്പെടുത്തുന്നതെന്ന് സേവ് എജ്യുക്കേഷൻ കമ്മറ്റി സെക്രട്ടറി എം.ഷാജർഖാൻ പറഞ്ഞു.\nഎല്ലാ ചോദ്യപേപ്പറുകളിലും ശരാശരി7മുതൽ 27 വരെ തെറ്റുകൾ കടന്നുകൂടിയിട്ടുണ്ട്. ഇലക്ട്രോണിക് ഡിവൈസസ് ആന്റ് സർക്യൂട്ട്‌സ് പരീക്ഷാ ചോദ്യപേപ്പറിൽ തെറ്റുകളുടെ ഘോഷയാത്രയാണ്. ആകെയുള്ളത് 20 ചോദ്യങ്ങൾ, അതിൽ ഭാഷാപരമായ 27 തെറ്റുകൾ. പ്രാഥമിക വ്യാകരണ നിയമങ്ങൾ പോലും പാലിക്കാൻ ചോദ്യകർത്താക്കൾ മറന്നു പോയി. എഞ്ചിനിയറിങ് വിദ്യാഭ്യാസ നിലവാരം മെച്ചപ്പെടുത്താനാണ് സംസ്ഥാന സർക്കാർ സാങ്കേതിക സർവകലാശാല തുടങ്ങിയത്. എന്നാൽ പരീക്ഷകളിലെ നിലവാരത്തകർച്ചയുടെ സാഹചര്യത്തിൽ പരീക്ഷയുടെ ചുമതല മാതൃ സർവകലാശാലകളെ ഏൽപ്പിക്കണമെന്ന് സേവ് എജ്യുക്കേഷൻ കമ്മറ്റി സെക്രട്ടറി എം.ഷാജർഖാൻ പറഞ്ഞു.\n156 എഞ്ചിനിയറിങ് കോളേജുകളാണ് കെടിയുവിന്റെ കീഴിലുള്ളത്. എത്ര നിലവാരമില്ലാതെയും ചോദ്യങ്ങൾ നൽകിയാലും ബിടെക്ക് വിദ്യാർത്ഥികൾ എഴുതണമെന്ന ഭാവമാണ് യൂണിവേഴ്സിറ്റിക്കും. വ്യാകരണം മാറുമ്പോൾ അർത്ഥം മാറുമെന്നും ഇവർ ഓർക്കുന്നതുപോലുമില്ല.\nRead more on: cusat | question paper leak\nവിദ്യാർത്ഥിയെ കാറിടിച്ച് വീഴ്ത്തിയ ശേഷം ക്രൂരമായി മർദിച്ചു; കുസാറ്റിൽ എസ്എഫ്‌ഐക്കെതിരെ പ്രതിഷേധം\nകളമശ്ശേരിയിൽ കുസാറ്റിൽ ദുരിതാശ്വാസ ക്യാമ്പ് ആരംഭിച്ചു\nലോകത്തിന് ഒരു പുതിയ ജീവിയെ സമ്മാനിച്ച് കൊച്ചി ശാസ്ത്ര സാങ്കേതിക സർവ്വകലാശാല\nചോദ്യപേപ്പര് മാറിയ സംഭവം; സിബിഎസ്ഇയുടെ വാദം ഗൗരവമുള്ളതെന്ന് കോടതി\nപഴയ ചോദ്യപേപ്പര് നല്‍കിയ സംഭവം; വിദ്യാര്‍ത്ഥിനിയുടെ പരാതി വാസ്തവ വിരുദ്ധമെന്ന് സിബിഎസ്ഇ


ഒരു നല്ല സന്ദേശം – Nelsapy\nഒരു നല്ല സന്ദേശം\n🍀🍃 💚ഒരു നല്ല സന്ദേശം💚\nനല്ല കാര്യങ്ങളിൽ ആനന്ദിക്കുക…💢🤝\nവരെ സ്നേഹത്തോടെ പരിചരിക്കുക…🤝💚\nയാഥാർഥ്യം മനസ്സിലാക്കി ജീവിക്കുക..💢🤝\n🌹🌹 ❤❤❤🤝ജീവിതം ഒന്നേ ഉള്ളൂ\nസ്വാർത്ഥത വെടിഞ്ഞു മറ്റുള്ളവരെയും\nഒരു കാരണം മതി.💫💫💫💫🤝💥\nഓർമയുണ്ടാവിൽ ഉണ്ടാവില്ല, ഒരു പക്ഷേ……🤝💫💫💫💫\n❤🤝🤝🤝ഒരു ചിരി മതി എല്ലാം\n🤝🤝🤝❤💥സ്വന്തക്കാർ മരിച്ചു കഴിയുമ്പോൾ ആണ് അവരെക്കുറിച്ചുള്ള നല്ല💢🔥 ഓർമകളും ചിന്തകളും വരുന്നത്.❤❤❤❤🤝🤝🤝💚\nഅപ്പോഴാണ് ദുഃഖം തോന്നുന്നത്. ജീവിച്ചിരിക്കുമ്പോൾ സ്വാർത്ഥതയും ego യും കുറ്റങ്ങളും കുറ്റപ്പെടുത്തലുകളും.\nഭക്തി മാത്രം പോര,\nനല്ല പ്രവർത്തിയും വേണം.\nമരിച്ചു കഴിഞ്ഞാൽ തെറ്റു തിരുത്താനോ മാപ്പു പറയാനോ ആകില്ല.\n🤝നമ്മളും ഒരുനാൾ മരിക്കും എന്ന യാഥാർഥ്യം ആരും ചിന്തിക്കുന്നില്ല.🤝\nഇന്നു രാജാവ്, നാളെ ജഡം!🤝\nTagged as: featured, Motivational


Posted by ഇന്‍ഡ്യാഹെറിറ്റേജ്:Indiaheritage at 12/18/2006 05:02:00 PM\nindiaheritage Monday, December 18, 2006 5:47:00 PM\nഅനോണിയും , ബഹുവ്രീഹിയും മറ്റും ആവശ്യുപ്പെട്ടതുപോലെ സംഗീതതിന്റെ ബാലപാഠങ്ങളെക്കുറിച്ച് ഒരു പോസ്റ്റ്. വലിയ പോസ്റ്റ് ഇടാന് എന്റെ PC സമ്മതിക്കാത്തതു കൊണ്ട് ചെറിയ പലതായി ഇടാം.\nവക്കാരിമഷ്‌ടാ Tuesday, December 19, 2006 4:33:00 AM\nപണിക്കര് സാറേ, പകുതി വരെ വായിച്ചു. ശരിക്ക് മനസ്സിലാക്കി ഒന്നുകൂടി വായിക്കണം. വളരെ നല്ല വിവരണം.\nദയവായി ഇതിന്റെ ബാക്കി കാര്യങ്ങള് കൂടി സമയം പോലെ എഴുതുമല്ലോ. ആശംസകള്.\nAnonymous Tuesday, December 19, 2006 5:22:00 AM\nഈ പോസ്റ്റിനു വളരെ നന്ദി. മനസ്സിരുത്തി വായിക്കന് പറ്റീട്ടില്ല്യ ഇതു വരെ. പണീത്തിരക്കും മറ്റു ബഹലങ്ങളും ആയതുകൊണ്ട് വീകെന്റില് വിശദമായി വായിച്ച് സംശയങ്ങല് ചൊദിക്കാം എന്നു വെച്ചു.\nindiaheritage Tuesday, December 19, 2006 11:58:00 AM\nപ്രിയ വക്കാരീ, ബഹുവ്രീഹീ\nഈ 'സാര്' വിളിയൊരു വല്ലാത്ത അരോചകമല്ലേ എന്നൊരു തോന്നല്. ഒരകല്‍ച്ച ഉണ്ടാക്കുന്നത് അല്ലേ, കുറച്ചു കൂടി സാമീപ്യം തോന്നുന്ന എന്തെങ്കിലുമായാല് നന്നായിരുന്നു. തുടര്‍ച്ചയായി ഇതിന്റെ ബാക്കിയും പോസ്റ്റാന് ശ്രമിക്കാം.\nവായനക്കും കമന്റിനും പ്രോല്‍സാഹനത്തിനും നന്ദി\nSul | സുല് Tuesday, December 19, 2006 12:09:00 PM\nindiaheritage ന്റെ കമെന്റ് കണ്ട് വന്നതാണ്. സംഗീതം എന്റെ ഏഴയല്പക്കത്തുകൂടി പോയിട്ടില്ല. അപ്പൊ സാര് വിളി കേട്ടുവന്നതാന്ന് ചുരുക്കം.\nഇവിടെ ഓഫീസില് എല്ലാരെയും പേരു വിളിക്കണമെന്നാ ഉഗ്രശാസന ഫ്രം എം ഡി. അദ്ദേഹത്തിനേം പേരു വിളീക്കണം. ആദ്യമൊക്കെ അല്പം ബുദ്ധിമുട്ടിയെങ്കിലും ഇപ്പൊ ശരിയായി വരുന്നു. ഓരോ സര് വിളിക്കും 10 ദിര്‍ഹം ഫൈനും ഉണ്ട്. 40 ദിര്‍ഹം പോയപ്പോള് ശരിക്കും പഠിച്ചു.\nഎല്ലാരെം സര്, മാഷ്, ചേട്ടന്, എന്നീ വിളികള് നമ്മുടെ മാത്രം പ്രത്യേകതയാണോ?\nnjjoju Tuesday, December 19, 2006 12:11:00 PM\nഅനോനിയായി ഞാനിട്ട കമന്റു പരിഗണിച്ച് പോസ്റ്റിട്ട പണീക്കര് സാറിന് നന്ദി. ഞാന് ആ പോസ്റ്റ് പഠിച്ചുകൊണ്ടിരിക്കുന്നു. ഏതാണ്ടൊക്കെ മനസ്സിലാകുന്നുണ്ട്.\nപിന്നെ “വരിശ” എന്ന് അതില് പരാമര്‍ശിക്കപ്പേടുന്നുണ്ട്. എന്താണ് വരിശ?\nസുരലോഗം || suralogam Tuesday, December 19, 2006 12:29:00 PM\noverlappingനോടൊപ്പം വരുന്ന വിവാദി ദോഷത്തെപ്പറ്റി കൂടിയും ഒന്നു പറയാമോ?\nindiaheritage Tuesday, December 19, 2006 9:53:00 PM\nവരിശകള് എന്നത് സംഗീതം പഠിക്കാനുപയോഗിക്കുന്ന സ്വരങ്ങളുടെ ചില ക്രമങ്ങളാണ് അതു ഞാന് വഴിയേ വിശദീകരിക്കാം. ശ്രദ്ധിച്ചു വായിക്കുന്നു എന്നറിഞ്ഞതില് സന്തോഷം\nനാം കണ്ട സ്വരങ്ങളില് ചിലവയെ വളരെ പ്രധാനം എന്നും ചിലവയെ പ്രധാനം എന്നും മറ്റു ചിലവയേ അത്ര പ്രധാനമല്ലാത്തത് എന്നും ഗാനത്തിന്റെ പ്രയോഗാവസരത്തില് തരം തിരിക്കുവാന് സാധിക്കും.\nഏറ്റവും പ്രധാനപ്പെട്ട സ്വരം അതായത് ആ രാഗത്തിന്റെ ഭാവം പൂര്‍ണ്ണമായി പ്രകടിപ്പിക്കുവാന് സഹായിക്കുന്നതാണ് വാദിസ്വരം. അതിനു രാജാവിന്റെ പദവി കൊടുത്തിരിക്കുന്നു.\nസംവാദി എന്ന സ്വരം രാജാവിനോടു ചേരുന്ന മന്ത്രിയുടെ പദവി സ്വീകരിക്കുന്നു. ഉദാഹരണത്തിന് ബഹുവ്രീഹിയുടെ തന്നെ ഗാനത്തിലെ സ രി മാ--- ഗരി എന്നയിടത്തിലെ മദ്ധ്യമം അ രാഗത്തിന്റെ ഭാവത്തെ പ്രകടിപ്പിക്കുവാന് സഹായിക്കുന്ന രീതി നോക്കുക അതു കൊണ്ട് അതു സംവാദിയാകുന്നു.\nഇനി വിവാദി എന്നത് വാദി സംവാദികളുടെ പ്രവര്‍ത്തനഫലമായുണ്ടാകുന്ന ശ്രവണസുഖത്തെ കുറക്കുന്ന തരത്തില് പ്രവര്‍ത്തിക്കുന്ന സ്വരങ്ങളാണ്. ഉദാഹരണത്തിന് ശുദ്ധരിഷഭത്തിനു ശേഷം ചതുശ്രുതിരിഷഭം ഗാന്ധാരമായുള്ള പ്രയോഗം. ഇതാണ് വിവാദി ദോഷം


തിരുവനന്തപുരം: നീണ്ട ദിവസത്തെ കാത്തിരിപ്പിന് ശേഷമാണ് രാഹുല് ഗാന്ധി വയനാട്ടില് മത്സരിക്കുന്ന കാര്യം കോണ്‍ഗ്രസ് നേതാവ് എ.കെ ആന്റണി പ്രഖ്യാപിച്ചത്. രാഹുല് ഗാന്ധി കേരളത്തില് മത്സരിക്കാനെത്തുമോ എന്ന കാര്യത്തില് നിരവധി ചര്‍ച്ചകളും നടന്നിരുന്നു. കോണ്‍ഗ്രസിന്റെ ശക്തരായ എതിരാളി ബി.ജെ.പി ആയതുകൊണ്ട് അവര്‍ക്കെതിരെ നില്‍ക്കണമെന്നുള്ള ആവശ്യമുയര്‍ന്നത്.\nമുഖ്യമന്ത്രി പിണറായി വിജയനും ഇക്കാര്യം വ്യക്തമാക്കിയിരുന്നു. ബി.ജെ.പി ശക്തമല്ലാത്ത കേരളത്തില് മത്സരിക്കാന് പോകുന്ന രാഹുല് ഗാന്ധി എന്ത് സന്ദേശമാണ് നല്‍കുന്നതെന്നും മുഖ്യമന്ത്രി ചോദിച്ചു. അതേസമയം ബി.ജെ.പിക്കതെിരെ ഘോര ഘോരം പ്രസംഗിക്കുന്ന രാഹുല് ഗാന്ധി എന്തിനാണ് കേരളത്തില് മത്സരിക്കുന്നതെന്ന് ചോദ്യം പരക്കെ ഉയരുന്നുണ്ട്.\nരാഹുല് ഗാന്ധിയുടെ സ്ഥാനാര്‍ത്ഥിത്വത്തിനെതിരെ സോഷ്യല് മീഡിയയില് ചര്‍ച്ചകള് സജീവമാണ്. അദ്ദേഹത്തിന് മത്സരിക്കണമെന്നുണ്ടെങ്കില് കര്‍ണാടകയിലോ മറ്റോ മത്സരിച്ചെങ്കില് ബി.ജെ.പിക്കെതിരായ മത്സരം എന്നെങ്കിലും പറയാമായിരുന്നുവെന്നും ചിലര് ചൂണ്ടിക്കാട്ടുന്നു. മാത്രമല്ല ബി.ജെ.പിയെ പേടിച്ചാണ് രാഹുല് കേരളത്തിലെത്തുന്നതെന്നും ചിലര് പരിഹസിക്കുന്നു. കാവല്‍ക്കാരന് കള്ളനാണെങ്കില് പടത്തലവന് പേടിത്തൊണ്ടനാണ്, പ്രധാനമന്ത്രി സ്ഥാനാര്‍ത്ഥി തോറ്റു എന്ന ചീത്തപ്പേര് ഇല്ലാതാക്കാനാണ് പുതിയ രാഹുലിന്റെ വരവെന്നും ചിലര് വിലയിരുത്തുന്നു.\n1 ധനുഷ് - ഗൗതം മേനോന്  ചിത്രം 'എന്നെ നോക്കി പായും തോട്ട' നവംബര് 15ന് പ്രദര്‍ശനത്തിനെത്തും


ഐടി സഹായി: Ubuntu 11.04 Downloading and Package Installation\nHow to install other packages\nനെറ്റില് നിന്നും download ചെയ്ത് കിട്ടുന്ന ഉബുണ്ടുവില് gimp, geogebra, openshot video editor മുതലായ സോഫ്റ്റ്‌വെയറുകള് ഒന്നും തന്നെ ഉണ്ടായിരിക്കുകയില്ല. ഇവ നെറ്റില് നിന്നും നേരിട്ട് ഇന്‍സ്റ്റാള് ചെയ്യാവുന്നതാണ്. ഇതിനായി internet കണക്റ്റ് ചെയ്ത ശേഷം താഴെ പറയുന്ന സ്റ്റെപ്പുകള് ചെയ്യുക.\nStep1. Application-Accessories-Terminal തുറന്ന് sudo apt-get update എന്ന് ടൈപ്പ് ചെയ്ത് enter ചെയ്യുക. Password ടൈപ്പ് ചെയ്ത് enterചെയ്യുക.(ടൈപ്പ് ചെയ്തത് കാണില്ല)\nStep2. കുറച്ചു സമയത്തിനു ശേഷം $ ചിഹ്നത്തിനു ശേഷം curser മിന്നുന്നതായി കാണാം. ഇനി ആവശ്യമുള്ള പാക്കേജുകള് install ചെയ്യുകയാണ് വേണ്ടത്. ഇതിനായി system-administration-synaptic package manager തുറക്കുക.\nPassword നല്‍കി enter ചെയ്യുക. Software ഇന്‍സ്റ്റാള് ചെയ്യുന്നതിന്നായി package list ല് നിന്നും software സെലക്റ്റ് ചെയ്ത് right click ചെയ്ത് mark for installationഎന്നതില് ക്ലിക്ക് ചെയ്ത് apply-applyക്ലിക്ക് ചെയ്യുക.\n(synaptic package manager ഉപയോഗിക്കാതെയും install ചെയ്യാവുന്നതാണ്. ഉദാഹരണമായി gimp ഇന്‍സ്റ്റാള് ചെയ്യുന്നതിന്നായി ടെര്‍മിനല് തുറന്ന് apt-get install gimp എന്ന് ടൈപ്പ് ചെയ്യ് enterചെയ്താല് മതി.)\nഇതുപോലെ നമുക്ക് ആവശ്യമുള്ള സോഫ്റ്റ്‌വെയറുകള് ഇന്‍സ്റ്റാള് ചെയ്യാവുന്നതാണ്. ഇങ്ങനെ ഒരു കമ്പ്യുട്ടറില് ഇന്‍സ്റ്റാള് ചെയ്ത സോഫ്റ്റ്‌വെയറുകള് internet ഉപയോഗിക്കാതെ തന്നെ മറ്റു കമ്പ്യുട്ടറുകളില് ഇന്‍സ്റ്റാള് ചെയ്യാവുന്നതാണ്. ഇതിനായി computer/filesystem/var/cache/apt/archives തുറന്ന് archives ലുള്ള .deb ഫയല് extension ഉള്ള എല്ലാ ഫയലുകളും desktop ല് install എന്ന പേരില് ഒരു ഫോള്‍ഡര് നിര്‍മ്മിച്ച് അതിലേക്ക് കോപ്പി ചെയ്യുക. ഈ ഫോള്‍ഡര് install ചെയ്യേണ്ട കമ്പ്യുട്ടറിന്റെ desktop ലേക്ക് കോപ്പി ചെയ്യുക.ശേഷം താഴെ കാണുന്ന command ടെര്‍മിനലില് ടൈപ്പ് ചെയ്ത് enter ചെയ്യുക.\ncd /home/username/Desktop/install (username എന്നതിനു പകരം കമ്പ്യൂട്ടറിന്റെ username ടൈപ്പ് ചെയ്യുക.)\nശേഷം sudo dpkg -i *.* command ടൈപ്പ് ചെയ്ത് enter ചെയ്യുക. അല്‍പ്പ സമയത്തിനു ശേഷം installation പൂര്‍ത്തിയായി $ ചിഹ്നത്തിനു ശേഷം curser മിന്നുന്നതായി കാണാം.\nപോസ്റ്റ് ചെയ്തത് Ashraf A.P. at 12:24\ngood. U ragreat thinker......\nFree software മായി ബന്ധപ്പെട്ട കുറേ Commands & Techniques താങ്കളുടെ തലയ്ക്കകത്ത് ഇരിപ്പുണ്ടല്ലോ.താങ്കളെ സംബന്ധിച്ച് തീരെ നിസാരമെന്ന് തോന്നുന്നതുപോലും മറ്റുള്ളവര്‍ക്ക് വളരെ വിലപ്പെട്ടതായിരിക്കും.അതുകൊണ്ട് സമയവും സാഹചര്യവുമനുസരിച്ച് അവയെല്ലാം പോസ്റ്റുകളാക്കുക.അങ്ങനെ Free software ന്റെ ഗൗരവമായ ചര്‍ച്ചകള് നടക്കുന്ന ഒരു വേദിയായി ഈ blog മാറട്ടെ.അതുവഴി Free software കൂടുതല് ജനകീയമാകട്ടെ.....എല്ലാ ആശംസകളും......\nലിനക്സില് ഗൂഗിള് ടാക്കും, യാഹൂ മെസ്സെന്‍ജറും എങ്ങിനെ ഇന്‍സ്റ്റാള് ചെയ്യുമെന്ന് പറയാമോ?\nIFWT(WLL)ഫോണില് ഡയല് അപ് മോഡം ഇന്‍സ്ടാല് ചെയ്തു ഉബുണ്ടുവില് ഇന്റര്‍നെറ്റ് ഉപയോഗിക്കുന്ന രീതി പറഞ്ഞു തരാമോ ?\nസാറിന്റെ ബ്ലോഗ് വളരെ ഉപകാരപ്രദമാണ് .വളരെ നന്ദി .


സ്ത്രീകൾ ഒറ്റക്ക് യാത്ര ചെയ്താൽ എന്തു സംഭവിക്കും? 69 രാജ്യങ്ങൾ സഞ്ചരിച്ച അഞ്ജലി തോമസ് പറയുന്നു | Solo Traveller Anjaly Thomas\nമനോരമ ലേഖകൻ August 28, 2019 03:06 PM IST\nയാത്രകളെ ജീവനുതുല്യം സ്നേഹിക്കുന്ന ആളാണ് അഞ്ജലി തോമസ്. ഒറ്റക്കുള്ള യാത്രകളോടാണ് പ്രണയം. ഏതു പ്രതിസന്ധികളെയും തരണം ചെയ്തുകൊണ്ടുള്ള ഒാരോ യാത്രയും മറക്കാനാവാത്ത അനുഭവങ്ങളാണ് സമ്മാനിക്കുക. 69 രാജ്യങ്ങളിലേക്ക് ഒറ്റക്ക് സഞ്ചരിച്ച അഞ്ജലി തോമസ്. ഒറ്റയ്ക്ക് ഉലകം ചുറ്റുന്ന സ്ത്രീ എന്ന പേരിലാണ് ലോകം അറിയുന്നത്. സഞ്ചാരികൾ മടിച്ചു പിന്നോട്ടേക്കു മറയുന്ന കാട്ടിലും മലമുകളിലുമൊക്കെ ധൈര്യത്തോടെ യാത്രതിരിക്കാൻ തയാറാണ് അഞ്ജലി.\nമേക്കാട്ടുകുന്നേൽ തോമസിന്റെയും സിൽവിയയുടേയും മകളാണ് അ‍ഞ്ജലി. ഉത്തർപ്രദേശിലെ ഗോരക്പുരിലായിരുന്നു ജനനം. ബിരുദമെടുത്തതു നിയമത്തിലാണെങ്കിലും മാധ്യമപ്രവർത്തനത്തോടായിരുന്നു കമ്പം. യാത്രകളെ പ്രണയിക്കുന്ന അഞ്ജലി‘Almost Intrepid’ എന്നൊരു യാത്രാ വിവരണ പുസ്തമെഴുതിയിട്ടുണ്ട്. യാത്രകളും എഴുത്തുമാണ് ഇപ്പോഴത്തെ ഹോബി.\nസ്ത്രീകളുടെ ലോകം സുരക്ഷിതമല്ലെന്നു കരുതുന്ന പെണ്ണുങ്ങൾക്കെല്ലാം ധൈര്യം പകരുന്ന വാക്കുകളാണ് അഞ്ജലിയുടേത്. ഒാരോ രാജ്യക്കാരുടെ ആദരം, സ്നേഹം, ദയ, വഞ്ചന എന്നിങ്ങനെ എല്ലാം അനുഭവിച്ചിട്ടുണ്ട്. എല്ലാത്തിനെയും അതിജീവിച്ച് മുന്നോട്ട് യാത്രപോയിട്ടുമുണ്ട്. സാഹസിക യാത്രകൾക്കൊപ്പം ജീവൻ പണയം വച്ചു നടത്തിയ യാത്രകളും അഞ്ജലിയുടെ യാത്രാപുസ്തകത്തിലുണ്ട്. പേടിയല്ല ധൈര്യമാണ് ഒാരോ യാത്രയ്ക്കും വേണ്ടത്.\nഞാനൊരു നല്ല ഫോട്ടോഗ്രാഫറല്ല, പക്ഷേ മനോഹരമായി കഥ പറയും\nസ്വന്തം ആത്മാവിനെ കൂട്ടുപിടിച്ച് യാതൊരു പരിചയവുമില്ലാത്ത സ്ഥലങ്ങളിലൂടെ സഞ്ചരിക്കുമ്പോൾ കണ്ടതും കേട്ടതുമെല്ലാം എഴുതിവയ്ക്കാൻ ഈ സഞ്ചാരപ്രിയ മറന്നില്ല. യാത്രകളെല്ലാം സമ്മാനിക്കുന്നത് ഓരോ പാഠങ്ങളാണ്. ഈ അനുഭവ പാഠം നമുക്ക് മുന്നോട്ടു ജീവിക്കുന്നതിന് ഊർജം നൽകുമെന്നാണ് അഞ്ജലിയുടെ വാക്കുകൾ. മരിക്കുന്നതിന് മുമ്പ് ലോകം മുഴുവനും ചുറ്റികാണണം അതാണ് അഞ്ജലിയുടെ ആഗ്രഹം.\nഒറ്റയ്ക്കു യാത്ര ചെയ്താൽ ആരെങ്കിലും ആക്രമിക്കുമെന്നാണ് പലരും ഭയപ്പെടുന്നത്. ഒരുപക്ഷേ അതിൽ കുറെ ശരിയുണ്ടെങ്കിലും അതുമാത്രമല്ല ശരി. ഒറ്റയ്ക്കുള്ള യാത്രകളിൽ ഞാൻ മനസിലാക്കിയത് യാത്രകളിൽ പലപ്പോഴും സഹായിക്കുന്നവരാണ് കൂടുതലും. ഒരു സഞ്ചാരി എന്ന നിലയിൽ നല്ലതും മോശവുമായ അനുഭവങ്ങളിലൂടെ അഞ്ജലിക്ക് സഞ്ചരിക്കേണ്ടി വന്നിട്ടുണ്ട്. പെണ്ണുങ്ങൾ ഒറ്റയ്ക്ക് യാത്ര ചെയ്താൽ ആരും പിടിച്ചുകൊണ്ടു പോകില്ലെന്ന് അഞ്ജലി പറയുന്നത് അനുഭവങ്ങളെ സാക്ഷിയാക്കിയാണ്. ഓരോ യാത്രകളും നൽകുന്ന ധൈര്യമാണ് അടുത്ത യാത്രയ്ക്കുള്ള വഴി തെളിക്കുന്നതെന്നും അഞ്ജലി പറഞ്ഞു. സുഹൃത്തുക്കളുടേയും വീട്ടിലുള്ളവരുടേയും പിന്തുണയുണ്ടെങ്കിൽ ലോകത്തെവിടേയും ആരെയും പേടിക്കേണ്ടെന്നാണ് അഞ്ജലിയുടെ പക്ഷം.\nജീവിതത്തിൽ ഒരിക്കലെങ്കിലും ഒറ്റയ്ക്ക് യാത്ര ചെയ്യണം. ഒറ്റയ്ക്ക് പോകുമ്പോൾ ലഭിക്കുന്ന സ്വാതന്ത്ര്യത്തിന്റെ ആനന്ദം കൊണ്ട് തന്നെയാണ് സോളോ യാത്രകൾ ഞാൻ തിരഞ്ഞെടുക്കുന്നത്. പുതിയ ആളുകളെ കാണുക, അവരുടെ അനുഭവങ്ങളറിയുക, അത് മറ്റൊരാളോട് പറയുമ്പോൾ അവരുടെ മുഖത്തുണ്ടാകുന്ന വൈകാരിക അനുഭവങ്ങളെ കാണുക, ഇതൊക്കെ വളരെ രസകരമായ അനുഭവമാണ്.\n2004 ലെ ദുബായിയിൽ ഷോപ്പിങ് ഫെസ്റ്റിവൽ കാണാനായി വിസിറ്റിങ് വിസയിൽ ദുബായിലേക്കു പറന്നു. അവിടെ നിന്നുമാണ് യാത്രയുടെ കാഴ്ചകളും ശരിക്കും ആസ്വദിക്കുവാൻ ആരംഭിച്ചത്. യാത്ര തുടർന്നു. ബാങ്കോക്കിലേക്കും അങ്ങനെ ഏഷ്യയിലെ രാജ്യങ്ങളോരോന്നായി അഞ്ജലിയുടെ യാത്രാപുസ്തകത്തിലും അവിടുത്തെ കാഴ്ചകൾ കാമറകളിലും ഇടംപിടിച്ചു. കാഴ്ചകൾ ആസ്വദിച്ചുള്ള യാത്രകൾ തുടർന്നു. ഇതുവരെ 69 രാജ്യങ്ങളുടെ സൗന്ദര്യവും സംസ്കാരവും അറിഞ്ഞു. യാത്രകളിലൂടെ പഠിക്കുന്ന ഒാരോ പാഠങ്ങളും ജീവിതത്തിലെ അനുഭവങ്ങളായിരുന്നു. ഓരോ യാത്രകളും നൽകുന്ന ധൈര്യമാണ് അടുത്ത യാത്രയ്ക്കുള്ള വഴി തെളിക്കുന്നതെന്നും അഞ്ജലി പറഞ്ഞു.


ആര്‍എസ്എസ് ഓണ്‍ലൈന് ഷോപ്പിംഗ് സൈറ്റ് തുടങ്ങുന്നു; മോദി കുര്‍ത്തയും ഗോമൂത്രം ചേരുവയായ മരുന്നുകളും ച്യവനപ്രാശവും പേസ്റ്റും ഷാമ്പൂവും വില്‍ക്കും; ചാണകമുപയോഗിച്ച് നിര്‍മിക്കുന്ന സോപ്പും ഫെയ്‌സ്പാക്കും പ്രധാന ഉത്പ്പന്നങ്ങള് | Reporter Live\nBy Web Desk\tJune 5, 2017 8:09 pm A+ A-\nലഖ്‌നൗ: പശുവിന്റെ വിസര്‍ജ്ജ്യമായ ഗോമൂത്രവും ചാണകവും ഉപയോഗിച്ച് നിര്‍മിക്കുന്ന ഉത്പ്പന്നങ്ങളുമായി ആര്‍എസ്എസ് ഓണ്‍ലൈന് ഷോപ്പിംഗ് സൈറ്റ് തുടങ്ങുന്നു. എല്ലാവിധത്തിലുള്ള ഗോമൂത്ര-ചാണക ഉത്പ്പന്നങ്ങളും വില്‍ക്കാന് ആര്‍എസ്എസിന് പദ്ധതിയുണ്ടെന്നും ദേശീയമാധ്യമങ്ങള് റിപ്പോര്‍ട്ടുചെയ്യുന്നു. ഉത്തര് പ്രദേശില്‍നിന്നാണ് ഉത്പ്പന്നങ്ങള് വെബ്‌സൈറ്റ് വഴി ഉപഭോക്താക്കളിലേക്കെത്തുക.\nഉത്തര് പ്രദേശിലെ ഫറയില് സ്ഥിതി ചെയ്യുന്ന ഫാര്‍മസൂട്ടിക്കല് ലാബിലാണ് പ്രത്യേക ഗോ ഉത്പ്പന്നങ്ങള് തയാറാവുക. കാമധേനു ബ്രാന്റില് ഉത്പ്പന്നങ്ങള് വില്‍ക്കാനാണ് ആര്‍എസ്എസ് ഉദ്ദേശിക്കുന്നത്. ഫാര്‍മസി നടത്തിപ്പുകാരായ ദീന് ദയാല് ദമ്മിന്റെ ഡെപ്യൂട്ടി സെക്രട്ടറി മനീഷ് ഗുപ്ത പറയുന്നത് മോദി കുര്‍ത്തയും ഗോമൂത്ര-ചാണക ഉത്പ്പന്നങ്ങളുടെ കൂടെ വില്‍ക്കുമെന്നാണ്.\n“ഞങ്ങള് ഓണ്‍ലൈന് ഷോപ്പിംഗ് സൈറ്റ് തുടങ്ങാനുള്ള പണിപ്പുരയിലാണ്. ഞങ്ങള് ഗോമൂത്രം ചേരുവയായ ദഹനക്കേടിനുള്ള മരുന്നും പ്രമേഹത്തിനുളള മരുന്നും എണ്ണകള്, ഷാമ്പൂ കണ്ണിലൊഴിക്കാനുള്ള മരുന്നുകള്, തിമിരത്തിനുള്ള മരുന്നുകള് എന്നിവയാകും ഉത്പ്പന്നങ്ങള്. ടൂത്ത് പേസ്റ്റ്, സാമ്പ്രാണി, കഫക്കെട്ടിനുള്ള മരുന്നുകള് എന്നിവയും ഉത്പ്പന്നങ്ങളാണ്” മനീഷ് ഗുപ്ത ടൈംസ് ഓഫ് ഇന്ത്യയോട് പറഞ്ഞു.\nഗോമൂത്രം പോലെതന്നെ ചാണകവും പ്രധാന ചേരുവയായ മറ്റ് ഉത്പ്പന്നങ്ങളാണ് സോപ്പ്, ഫെയിസ്പാക്ക്, സാമ്പ്രാണി എന്നിവ. ദിവസേന 50 പശുക്കളുടെ മൂത്രവും ചാണകങ്ങളും ശേഖരിച്ചാണ് ഇത് നിര്‍മിക്കുന്നത്. ദീന് ദയാല് ദമ്മിലെ ജീവനക്കാര് പറഞ്ഞു. ച്യവനപ്രാശത്തിന്റെ വിപണനം വര്‍ദ്ധിപ്പിക്കാനായതിനേക്കുറിച്ചും ഇദ്ദേഹം മനസുതുറക്കുകയുണ്ടായി.\nആര്‍എസ്എസ് സംഘടിപ്പിച്ച ക്യാമ്പുകളില് ഗോമൂത്ര ഉത്പ്പന്നങ്ങള്‍ക്ക് നല്ല ഡിമാന്റാണെന്ന് ദീന് ദയാല് ദമ്മിന്റെ ഡയറക്ടര് രാജേന്ദ്ര പറഞ്ഞു. ഓണ്‍ലൈന് വില്‍പ്പനകൂടിയാകുമ്പോള് ലോകത്തിലെല്ലാവര്‍ക്കും ഇത് ലഭ്യമാകും. എന്നാല് ആവശ്യക്കാരേറുന്നതനുസരിച്ച് ഉത്പാദനവും വര്‍ദ്ധിപ്പിക്കേണ്ടിവരുമെന്നും അദ്ദേഹം കൂട്ടിച്ചേര്‍ത്തു.\nJun 5, 2017 8:09 pm\nബിജെപിയെയും, ആര്‍എസ്എസിനേയും നേരിടാന് താന് ഭഗവത്ഗീതയും, ഉപനിഷത്തുകളും പഠിക്കുകയാണെന്ന് രാഹുല് ഗാന്ധി\nബലാത്സംഗവും ഗാർഹിക പീഡനവും മുത്തലാഖും വർധിക്കാന് കാരണം പാശ്ചാത്യ സ്വാധീനം: ആര് എസ്…\n“കന്നുകാലി അറവ് നിരോധന വിജ്ഞാപനം ഹിന്ദുരാഷ്ട്ര ഗൂഢാലോചനയുടെ ഭാഗം, ന്യൂനപക്ഷങ്ങളെ ഒന്നിനുപിറകെ ഒന്നായി…


അടുക്കളയില് നിന്നും ആരോഗ്യത്തിന്റെ ആദ്യ പാഠം | healthy diet| keto diet| balanced diet| healthy food| food news| food feature\nഅടുക്കളയില് നിന്നും ആരോഗ്യത്തിന്റെ ആദ്യ പാഠം\nശരീരഭാരം കുറയ്ക്കുന്നതിനും ഒരു പ്രത്യേക ജീവിതശൈലി പിന്തുടരുന്നതിനും ഭക്ഷണത്തിന്റെ തരവും അളവും ആസൂത്രണം ചെയ്യുന്നതുമായ ഒരു നിശ്ചിത പദ്ധതിയാണ് ഡയറ്റിങ്\n# ഡോ. സ്മിത മേനോൻ | smithamv78@gmail.com\nതടി കൂടുതലായതിന്റെ പേരില് പരിഹാസങ്ങളും കുത്തുവാക്കുകളും സ്ഥിരം നേരിടുന്ന നായിക, അവളെ ഉപദേശിക്കുന്നവര് ചുറ്റിലും... ഉപദേശിക്കുന്നവരോട് തനിക്ക് വെള്ളരി നീരല്ല, ഫലൂദയാണ് ഇഷ്ടമെന്ന് പറയുന്ന ചിന്നു ഒരു വലിയ തമാശയാണ്. എങ്കില് പോലും അവള് അനുഭവിക്കുന്ന മാനസിക സംഘര്‍ഷം കുറച്ചൊന്നുമല്ല. ഒരുവന്റെ പോരായ്മകളെ പരിഹാസങ്ങളിലൂടെ ഓര്‍മപ്പെടുത്തുന്ന സമൂഹത്തിനുള്ള മറുപടി കൂടിയാണ് 'തമാശ' എന്ന ചിത്രം.\nനാം എന്ത് കഴിക്കണം? 'യു ആര് വാട്ട് യു ഈറ്റ്' എന്നാണല്ലോ. എന്ത് കഴിച്ചാലും കഴിക്കുന്നത് സമീകൃതാഹാരം തന്നെ ആയിരിക്കണം. ആരോഗ്യകരമായ ശീലങ്ങള് നിത്യജീവിതത്തില് പകര്‍ത്തിയാല് പൊണ്ണത്തടി കുറയ്ക്കുക മാത്രമല്ല നല്ല ആരോഗ്യമുള്ള ജീവിതവും നയിക്കാം. അവ എന്തൊക്കെയാണെന്ന് നോക്കാം. ആദ്യത്തെ പാഠം സ്വന്തം വീട്ടിലെ അടുക്കള ഉപയോഗിക്കുക എന്നതാണ്. നമ്മുടെ അടുക്കളയില് ഉണ്ടാക്കുന്ന ഭക്ഷണമാണ് ഏറ്റവും ശുചിത്വവും ആരോഗ്യകരവുമായ ഭക്ഷണം. ചില സാധനങ്ങള് അടുക്കളയില് കയറ്റണം, ചിലത് കയറ്റരുത് എന്ന് തീരുമാനമെടുക്കലാവാം അടുത്ത പടി. അതില് ഏറ്റവും പ്രധാനം പാക്കറ്റിലുള്ള ഭക്ഷണസാധനങ്ങള് തന്നെയാണ്. അവ കഴിവതും വീട്ടില് കയറ്റാതിരിക്കുക. ഏറ്റവും ദോഷം ചെയ്യുന്ന ഫാറ്റ് ആണ് ട്രാന്‍സ്ഫാറ്റ്. എണ്ണയില് വറുത്ത ഭക്ഷണം കേടുവരാതിരിക്കുവാന് പലപ്പോഴും ഈ എണ്ണയെ കട്ടിയാക്കുവാന് ഹൈഡ്രോജിനേഷന് എന്ന പ്രക്രിയയ്ക്ക് വിധേയമാക്കും. എണ്ണയില് വറുത്ത സാധനങ്ങള് കഴിവതും വാങ്ങിക്കാതിരിക്കുക. പഞ്ചസാര വാങ്ങിയില്ലെങ്കില് അത്രയും നല്ലത്. എണ്ണ ഏത് ഉപയോഗിക്കണം എന്നതില് പല അഭിപ്രായങ്ങളും ഉണ്ട്. ഏറ്റവും നല്ല എണ്ണ ഒലിവ് ഓയില് തന്നെ. റൈസ് ബ്രാന് ഓയില്, വെജിറ്റബിള് ഓയില്, സണ് ഫ്‌ളവര് ഓയില് എന്നിവ നല്ലതാണ്. പാമോയില് നല്ലതല്ല .\nഇനി ആരോഗ്യമുള്ള പാചകശീലങ്ങള് എന്തൊക്കെയാണെന്ന് നോക്കാം. ആവിയില് വേവിക്കുന്ന ഭക്ഷണസാധനങ്ങള് വളരെ നല്ലതാണ്. അതില് എണ്ണയുടെ അളവ് ഒട്ടും ഇല്ല. പൂരി, മീന് പൊരിച്ചത് എന്നിങ്ങനെ വറുത്തുകോരുന്ന ഭക്ഷണങ്ങള് നന്നല്ല. മൂന്നുനേരം ഒരുപാട് കഴിക്കുന്നതിനേക്കാള് നല്ലത്, ആറുനേരം ചെറുഭക്ഷണങ്ങളായി കഴിക്കുകയാണ്.\nനമ്മുടെ ഭക്ഷണത്തെ അന്നജം, മാംസ്യം, കൊഴുപ്പ്, വിറ്റാമിനുകള്, ധാതുക്കള് എന്നിങ്ങനെ തരംതിരിക്കാം. എല്ലാ ഭക്ഷണത്തിലും കാര്‍ബോഹൈഡ്രേറ്റ് അഥവാ അന്നജത്തിന്റെ അളവുണ്ട്, വിവിധ ശതമാനങ്ങളില് ആണെന്ന് മാത്രം. ധാന്യങ്ങളിലും കിഴങ്ങുകളിലും അളവ് കൂടുതലാണ്. പച്ചക്കറികളിലും പഴങ്ങളിലും കാര്‍ബോഹൈഡ്രേറ്റ് ഉണ്ടെങ്കിലും അളവ് താരതമ്യേന കുറവും.\nദൈനംദിനകാര്യങ്ങള്‍ക്ക് വളരെയധികം ഊര്‍ജം ആവശ്യമാണ്. ഇതിനെ കലോറി എന്ന് വിളിക്കുന്നു. നാല്‍പതു മുതല് അറുപതു ശതമാനം വരെ ഊര്‍ജം ലഭിക്കുന്നത് കാര്‍ബോഹൈഡ്രേറ്റില് നിന്നാണ്. പ്രോട്ടീന് അഥവാ മാംസ്യം ആണ് അടുത്ത ഘടകം. മാംസ്യം അല്ലെങ്കില് പ്രോട്ടീന് രണ്ടു വിഭാഗങ്ങളായി തിരിക്കാം. മുട്ട, മത്സ്യം, ഇറച്ചി, പാലുത്പന്നങ്ങള് എന്നിവയിലാണ് അനിമല് പ്രോട്ടീന് ഉള്ളത്. പയറുവര്‍ഗങ്ങളിലും പച്ചക്കറികളിലും പഴങ്ങളിലും ഉള്ളത് വെജിറ്റബിള് പ്രോട്ടീന്. ശരീരത്തിലെ മസിലുകള് ഉണ്ടാവാനും രാസപ്രവര്‍ത്തനത്തിനും പ്രോട്ടീന് അത്യാവശ്യമാണ്.\nഅന്നജം, മാംസ്യം, കൊഴുപ്പ് എന്നിവ ഓരോ ദിവസവും എത്ര വേണം എന്നുള്ളത് അളവുകളുടെ രൂപത്തില് പറയുമ്പോള് മനസ്സിലാക്കുവാന് വളരെ പ്രയാസമാണ്. ഭക്ഷണരീതി എളുപ്പമാക്കുവാന് പ്ലേറ്റ് മെത്തേഡ് എന്താണെന്നു നോക്കാം. ഉദാഹരണത്തിന്, നമ്മള് കഴിക്കുന്ന ഭക്ഷണം ഒരു പ്ലേറ്റില് ആണെന്ന് സങ്കല്‍പ്പിക്കുക. അതില് കാല്‍ഭാഗം പച്ചക്കറികള്‍കൊണ്ടും കാല്‍ഭാഗം പഴങ്ങള്‍കൊണ്ടും കാല്‍ഭാഗം ധാന്യങ്ങള്‍കൊണ്ടും കാല്‍ഭാഗം പ്രോട്ടീന്‍കൊണ്ടും പത്ത് ശതമാനം പാലും പാലുത്പന്നങ്ങള്‍കൊണ്ടും നിറയ്ക്കുന്നു. രാവിലെയായാലും ഉച്ചയ്ക്കായാലും രാത്രിയായാലും ഇതായിരിക്കണം നമ്മുടെ ഫുഡ് പ്ലേറ്റ്. ഒരുവശത്ത് പച്ചക്കറികള് എല്ലാം എടുക്കുക. ഇതില് കാരറ്റും ബീറ്റ്റൂട്ടും ഉള്‍പ്പെടുത്താം. ഇവ വേരുകളാണ്. മിതമായ അളവില് ഇവ കഴിക്കുന്നത് നല്ലതാണ്. കാബേജ്, ബ്രോക്കോളി, കോളിഫ്‌ളവര് എന്നിവ എത്രത്തോളം കഴിക്കാമോ അത്രയും നല്ലതാണ്.\nഏത് പഴങ്ങള് കഴിക്കാം\nഇനി പഴങ്ങള് എങ്ങനെ കഴിക്കണമെന്നു നോക്കാം. എന്താണ് ഗ്‌ളൈസീമിക് ഇന്‍ഡക്സ്? ഒരു പ്രത്യേക ഭക്ഷണം രക്തത്തിലെ പഞ്ചസാരയുടെ അളവ് വളരെ അധികം കൂട്ടുന്നുണ്ടെങ്കില് അതിനെ കൂടുതല് ഗ്‌ളൈസീമിക് ഇന്‍ഡക്സുള്ള ഭക്ഷണം എന്ന് പറയുന്നു. ആപ്പിള്, പേരയ്ക്ക, പ്ലം, സബര്‍ജില്ലി, പെയേഴ്സ് എന്നിവയില് ഗ്‌ളൈസീമിക് ഇന്‍ഡക്സ് കുറവാണ്. മാമ്പഴം, ചക്ക, മുന്തിരി എന്നിവ അധികം പഴുക്കുന്നതിനു മുന്‍പ് കഴിക്കുന്നതുകൊണ്ട് ദോഷമില്ല. തണ്ണിമത്തന്, ഈന്തപ്പഴം എന്നിവയില് ഗ്‌ളൈസീമിക് ഇന്‍ഡക്സ് വളരെ കൂടുതലാണ്. പഞ്ചസാരയുടെ ഉപയോഗം കഴിവതും കുറയ്ക്കണം. അരിഭക്ഷണം കഴിക്കണമോ എന്നതാണ് അടുത്ത ചിന്ത. തവിടോടുകൂടിയ അരി വളരെ നല്ലതാണ്. ബസ്മതി അരിക്ക് ഗ്‌ളൈസീമിക് ഇന്‍ഡക്സ് കുറവാണ്.\nശരീരഭാരം കുറയ്ക്കുന്നതിനും ഒരു പ്രത്യേക ജീവിതശൈലി പിന്തുടരുന്നതിനും ഭക്ഷണത്തിന്റെ തരവും അളവും ആസൂത്രണം ചെയ്യുന്നതുമായ ഒരു നിശ്ചിത പദ്ധതിയാണ് ഡയറ്റിങ്. ആയിരക്കണക്കിന് ഭക്ഷണരീതികളുണ്ട്. ചിലത് ശരീരഭാരം കുറയ്ക്കുന്നതിനാണ്. ചിലത് ശരീരഭാരം കുറയ്ക്കുന്നതോടൊപ്പം കൊളസ്ട്രോള് കുറയ്ക്കുന്നതിനും ദീര്‍ഘവും ആരോഗ്യകരവുമായ ജീവിതം നയിക്കുന്നതിനും. വിവിധതരം ഡയറ്റിങ്ങുകളെപ്പറ്റി വിശദീകരിക്കാം. ഇന്റര്‍നെറ്റ് തുറന്നാല് മതി, എത്രയോ വീഡിയോകളാണ് ഡയറ്റിങ്ങിനെപ്പറ്റി മാത്രമായി. എല്ലാ ഡയറ്റുകളും വ്യത്യസ്തങ്ങളാണ്. എല്ലാവരും ഒരേ ടൈപ്പ് ഡയറ്റല്ല പിന്തുടരേണ്ടത്. ഉയരം, വണ്ണം, ആരോഗ്യസ്ഥിതി, ശരീരപ്രകൃതി, ജോലി, കായികാധ്വാനം എന്നീ ഘടകങ്ങളെ മുന്‍നിര്‍ത്തിയാണ് ഡയറ്റ് തിരഞ്ഞെടുക്കേണ്ടത്. നമ്മുടെ ശരീരത്തിന്റെ അറുപത്തിയഞ്ചു ശതമാനം വെള്ളമാണ്. വെള്ളം കുടിക്കുന്നതിലൂടെ ആരോഗ്യവും സൗന്ദര്യവും സംരക്ഷിക്കാം. കൂടുതല് വെള്ളം കുടിക്കുന്നതുവഴി കോശങ്ങള് ജലാംശീകരിക്കപ്പെടുന്നു. എല്ലാ വിഷങ്ങളും വെള്ളത്തിലൂടെയാണ് പുറന്തള്ളപ്പെടുന്നത്. ഏത് ഡയറ്റ് ശീലിച്ചാലും ഒരു ദിവസം പത്തുമുതല് പന്ത്രണ്ടു ഗ്ലാസ് വരെ വെള്ളം കുടിക്കണം. അതായത് ഒരു ദിവസം മിനിമം രണ്ടു ലിറ്റര്.\nപ്രഭാതഭക്ഷണം ഒരിക്കലും ഒഴിവാക്കരുത്. ബ്രേക്ക്ഫാസ്റ്റ് എന്നാല് ഒരു നോയമ്പ് അവസാനിപ്പിക്കലാണ്. കാരണം രാത്രി അത്താഴത്തിനു ശേഷം വയറ്റില് ഒന്നും എത്തുന്നില്ലെന്നു മാത്രമല്ല, ദഹനരസങ്ങള് പുറപ്പെടുവിച്ചുകൊണ്ടേയിരിക്കുന്നു. അങ്ങനെ ഒരു ഫാസ്റ്റിങ് അവസ്ഥയില് ഭക്ഷണം കഴിച്ചില്ലെങ്കില് ദഹനരസത്തിലെ ആസിഡ് ആമാശയത്തിന്റെ ഭിത്തിയെ ദ്രവിപ്പിക്കാനിടയുണ്ട്. ഇത് അള്‍സറായി മാറുന്നു.\nഅകിന്‍സ് ഡയറ്റ് എന്താണെന്നു നോക്കാം. ആളുകള് വലിയ അളവില് ശുദ്ധീകരിച്ച കാര്‍ബോഹൈഡ്രേറ്റ് കഴിക്കുകയാണെങ്കില് അവരുടെ ഇന്‍സുലിന് അളവ് ഉയരുകയും അതിവേഗം കുറയുകയും ചെയ്യുന്നു. വര്‍ദ്ധിച്ചുവരുന്ന ഇന്‍സുലിന് അളവ് കഴിക്കുന്ന ഭക്ഷണത്തില്‍നിന്ന് ഊര്‍ജ്ജം സംഭരിക്കാന് ശരീരത്തെ പ്രേരിപ്പിക്കുന്നു. ഇത് ശരീരം സംഭരിച്ച കൊഴുപ്പിനെ ഊര്‍ജസ്രോതസ്സായി ഉപയോഗിക്കുന്നതിനുള്ള സാധ്യത കുറയ്ക്കുന്നു. ഈ ഡയറ്റില് കാര്‍ബോഹൈഡ്രേറ്റ് ഒഴിവാക്കുന്നു. ഇഷ്ടമുള്ളത്ര പ്രോട്ടീനും കൊഴുപ്പും കഴിക്കാം. കുറച്ചുകാലമായി ജനപ്രിയമാണെങ്കിലും, അകിന്‍സ് ഡയറ്റ് ചില അപകടസാധ്യതകളോടെയാണ് വരുന്നത്.\nContent Highlights: healthy diet, keto diet, balanced diet, healthy food, food news, food feature


സാന് ബെര്‍ണാഡിനൊയില് നടന്ന തീവ്രവാദി ആക്രമണവും ആപ്പിളും തമ്മിലെന്ത്?\nസാന് ബെര്‍ണാഡിനൊയില് ...\n18 Feb 2016 9:50 AM GMT\n2015 ഡിസംബര് രണ്ടിന് കാലിഫോര്‍ണിയയിലെ സാന് ബെര്‍ണാഡിനൊയില് നടന്ന തീവ്രവാദി ആക്രമണം പോല്ലാപ്പായത് ആപ്പിളിനാണ്. കാരണം വേറൊന്നുമല്ല തീവ്രവാദികള് ഉപയോഗിച്ചിരുന്നത് ഐഫോണ് ആയിരുന്നു. അവര് ഫോണിലിട്ട പാസ്കോഡ് ആണ് ഇപ്പോള് ഒരേസമയം ആപ്പിളിനെയും എഫ്ബിഐയെയും വട്ടംചുറ്റിക്കുന്നത്. കുറ്റാന്വേഷണ ഏജന്‍സിയായ എഫ്ബിഐ അവരുടെ ഐഫോണ് തുറക്കാന് പഠിച്ചപണി പതിനെട്ടും പ്രയോഗിച്ചു. ഫലം തഥൈവ. അറ്റകൈക്ക് കോടതിയെ സമീപിക്കുകയാണ് അവര് ചെയ്തത്. ഫോണ് അണ്‍ലോക്ക് ചെയ്തു നല്കണം എന്ന് കോടതി ഉത്തരവിടുകയും ചെയ്തു. എന്നാലോ ആപ്പിള് അതിനെയൊട്ടു വകവയ്ക്കുന്നുമില്ല.\nഉടമയ്ക്കും പിന്നെ ഫോണിനും മാത്രമേ ആ പാസ്‌കോഡ് അറിയാവൂ എന്നുള്ളതുകൊണ്ടു തങ്ങളെക്കൊണ്ട് ഫോണ് അണ്‍ലോക്ക് ചെയ്യുന്ന കാര്യം പ്രയാസകരമാണ് എന്നാണ് കമ്പനി കോടതിയെ അറിയിച്ചത്. മറ്റൊരു കാരണം തങ്ങളുടെ സെക്യൂരിറ്റി സിസ്റ്റത്തിലേക്ക് ഒരു ബാക്ക്ഡോര് എന്‍ട്രി ക്രിയേറ്റ് ചെയ്യുക വഴി സൈബര്‍ക്രിമിനലുകള്‍ക്കും ഹാക്കര്മാര്ക്കും ഒരു എളുപ്പവഴിയുണ്ടാക്കികൊടുക്കുകയാവും അത് എന്ന് ആപ്പിള് സിഇഒ ടിം കുക്കിന്റെ പബ്ലിക് ലെറ്ററില് പറയുന്നു.\nഎന്താണ് സൈബര് നുഴഞ്ഞു കയറ്റങ്ങളില് വിദഗ്ദ്ധരായ എഫ്ബിഐയെപ്പോലും കുഴപ്പിക്കുന്ന ഈ സെക്യൂരിറ്റി ഫീച്ചര്. സംഗതി സിമ്പിള്. ആറക്കമുള്ള ഒരു ആല്‍ഫാന്യൂമെറിക് കോഡ് ആണ് ഇവിടത്തെ വില്ലന്. നേരെ ചൊവ്വേ എന്റര് ചെയ്യുകയാണെങ്കില് ടപ്പേന്ന് കാര്യം കഴിയും. എന്നാല് ഹാക്ക് ചെയ്യാന് ശ്രമിക്കുകയാണെങ്കില് ആകെ കുഴയും. ആദ്യത്തെ അഞ്ചു തവണ പാസ്കോഡ് തെറ്റിച് എന്റര് ചെയ്‌താല് ഒരു മിനിറ്റ് കഴിഞ്ഞേ വീണ്ടും ശ്രമം നടക്കൂ.9തവണ തെറ്റിച്ചാല് ഒരു മണിക്കൂര് കാത്തിരിക്കണം. അവസാനത്തെതും കടുപ്പമേറിയ പ്രശ്നവും എന്താണെന്നു വച്ചാല് ഫോണില് സെറ്റ് ചെയ്തിരിക്കുന്നതനുസരിച്ച് 10 തവണ പൂട്ട് കുത്തിത്തുറക്കാന് ശ്രമം നടത്തിയാല് സേവ് ചെയ്ത ഡാറ്റ മുഴുവനായും ഫോണ് തന്നെ നശിപ്പിച്ചു കളയും.\nഇനി ജഡ്ജിന്റെ ഉത്തരവ് ആപ്പിള് അംഗീകരിക്കുകയും ഫോണ് തുറക്കാന് എഫ്ബിഐയെ സഹായിക്കുകയും ചെയ്തെന്നിരിക്കട്ടെ, പ്രശ്നം അവിടെയും തീരില്ല. കോഡ് പൊളിക്കാന് എഫ്ബിഐ മിനിമം അഞ്ചര വര്‍ഷമെങ്കിലും കഷ്ടപ്പെടണം എന്നാണ് ആപ്പിള് സെക്യൂരിറ്റി വിദഗ്ദ്ധന്മാര് കണക്കു കൂട്ടുന്നത്. ആപ്പിള് തങ്ങളുടെ ഉപകരണങ്ങള് കൂടുതല് സുരക്ഷിതമാക്കിയതാണ് ഇവിടത്തെ കുരുക്ക്.\nസംഗതി ഇതാണ്. പാസ്കോഡ് എന്റര് ചെയ്യുമ്പോള് ഫോണിന്‍റെ പ്രോസ്സസ്സര് ഒരു കണക്കുകൂട്ടല് നടത്തും, കോഡ് കറക്റ്റ് ആണോ എന്നറിയാന്. ആപ്പിള് അവിടെ ചെയ്തിരിക്ക്ന്ന (ബുദ്ധി) കുരുട്ടുബുദ്ധി പ്രകാരം വെറും 80 മില്ലിസെക്കന്റ് ഫോണ് അതിനുപയോഗിക്കൂ. അതായത് ഒരു മിനിട്ടിന്റെ 12ല് ഒരു ഭാഗം മാത്രം. അങ്ങനെയാവുമ്പോള് ആറു ക്യാരക്റ്റര് ഉള്ള പാസ്കോഡ് കോമ്പിനേഷനുകള് എല്ലാം പരീക്ഷിക്കാന് എഫ്ബിഐ അഞ്ചര വര്ഷം ചെലവഴിക്കേണ്ടി വരും. തീവ്രവാദികള് ലോവര് കേസ് അക്ഷരങ്ങളോ നമ്പറുകള് മാത്രമുള്ള കോഡ് ആണ് ഉപയോഗിച്ചിരിക്കുന്നത് എങ്കില് പോലും അതിനു 2.1 ബില്ല്യണ് കോമ്പിനേഷനുകള് ഉണ്ട്. ഒരു കോമ്പിനേഷന് പ്രോസസ് ചെയ്യുന്നതിന് ഐഫോണ് സെക്കന്റിന്റെ 12ല് ഒരു ഭാഗം എടുക്കുമ്പോള് സെക്കന്റില് 12 തവണ ട്രൈ ചെയ്ത് ഫോണിന്‍റെ പ്രോസസ്സര് കരിഞ്ഞു പോയില്ലെങ്കില് പോലും മേല്‍പ്പറഞ്ഞ അഞ്ചര വര്ഷം അതിനായി കളയേണ്ടി വരും. ആറു ലോവര് കേസ് ലെറ്ററുകളും ഡിജിറ്റുകളും 2.17 ബില്ല്യണ് കൊമ്പിനെഷനില് ഉപയോഗിക്കാം. പക്ഷേ ആറു ഡിജിറ്റുകള് ഒരു മില്ല്യന് രീതികളില് മാത്രമേ ഉപയോഗിക്കാനാകൂ. മേല്‍പ്പറഞ്ഞ രീതിയില് ഡിജിറ്റുകള് മാത്രം ഉപയോഗിച്ചുള്ള ഒരു കോഡ് ഹാക്ക് ചെയ്യാന് എഫ്ബിഐക്ക് 22 മണിക്കൂര് മാത്രം മതിയാകും, അതും ആപ്പിള് സഹായിക്കുകയാണെങ്കില്. കൂടുതല് സുരക്ഷാ സൗകര്യങ്ങളുള്ള ഐഒഎസ്9ആണ് തീവ്രവാദികളുടെ ഫോണില് ഉള്ളതു എന്നതും ഒരു വലിയ കടമ്പയാണ്.\nമുന്‍പുള്ള ഫോണുകളില് നാല് ക്യാരക്ടര് പാസ്കോഡ് ആയിരുന്നു ഉപയോഗിച്ചിരുന്നത്. അതില് പിഴവുകളും ഉണ്ടായിരുന്നു.കോഡ് തെറ്റിയാല് പവര് ഔട്ട്പുട്ടിലേക്ക് കണക്റ്റ് ചെയ്ത് പെട്ടന്ന് ഡീകണക്റ്റ് ചെയ്യുമ്പോള് ഫോണ് അണ്‍ലോക്ക് ആവുന്ന അവസ്ഥയുണ്ടായിരുന്നു. എന്നാല് അതിനെ പിന്നീട് ആപ്പിള് മാറ്റുകയും ചെയ്തു.\nഇതിലെ ഒരു മിസ്സിംഗ് സംഗതി എന്തെന്നാല് തീവ്രവാദികള് ഉപയോഗിച്ച ഫോണ് മോഡലില് ഏറ്റവും പുതിയ സുരക്ഷാ ഫീച്ചറായ സെക്യുര് എന്‍ക്ലേവ് ഇല്ല എന്നതാണ്. പാസ്കോഡ്, ഫിംഗര് പ്രിന്റ് എന്നിവയ്ക്കായി ഒരു പ്രത്യേക പ്രോസ്സസ്സര് തന്നെ ഐഫോണ് 5എസ് മുതലുള്ള ഫോണുകളില് ഉണ്ട്. എന്നാല് 5സി എന്ന മോഡലില് അ സൗകര്യം ഇല്ല. മാത്രമല്ല ആപ്പിളിനെ സംശയിക്കുന്ന രീതിയിലെ ചില ആരോപണങ്ങളും ഉയരുന്നുണ്ട്. ഫോണ് അണ്‍ലോക്ക് ചെയ്യാനുള്ള മാസ്റ്റര് കീ ആപ്പിള് നല്‍കാത്തതാണ് എന്ന് ചില സുരക്ഷാ വിദഗ്ധര് ആരോപിക്കുന്നുണ്ട്. എന്തായാലും സാന് ബെര്‍ണാഡിനൊയില് നടന്ന തീവ്രവാദി ആക്രമണം ആപ്പിളിനെ കുഴപ്പിക്കുമെന്നുള്ളത് തീര്ച്ച.


instant response about prevention of corona by kerala government | കേരളം അസാധാരണമായി ഒരു പ്രതിസന്ധിയിലൂടെ കടന്നു പോകുമ്പോൾ രാഷ്ട്രീയ വ്യത്യാസങ്ങൾ തൽക്കാലത്തേക്കെങ്കിലും മറക്കുക: പിണറായി ക്യാപ്റ്റനായി പ്രഖ്യാപിക്കപ്പെടുമ്പോൾ ചോദ്യം ചെയ്യാതെ അനുസരിക്കുക; ഓരോ ജീവനും കാക്കാൻ ക്ഷേത്രങ്ങളോടും പള്ളികളോടും വിട പറയണമെങ്കിൽ അതും ചെയ്തേ മതിയാവൂ;പിണറായിക്കൊപ്പം നമുക്കും കൈകോർക്കാം... - MarunadanMalayalee.com\nMarch 10, 202005:18 PM IST Permalink\nവർത്തമാന കേരളത്തിലെ ഏറ്റവും വലിയ ദുരന്തമായിരുന്നു 2018ലെ വെള്ളപ്പൊക്കം. അതിനും പത്ത് പന്ത്രണ്ട് വർഷം മുമ്പ് ഇവിടെയൊരു മഹാദുരന്തം അരങ്ങേറിയെങ്കിലും അതൊരു ദുരന്തമാണ് എന്ന പലരും അന്ന് ബോധ്യപ്പെട്ടിരുന്നില്ല. മറ്റൊന്നുമായിരുന്നില്ല, ചിക്കൻ ഗുനിയ എന്നപേരിൽ പി കെ ശ്രീമതിടീച്ചർ ആരോഗ്യമന്ത്രിയായിരുന്നപ്പോൾ കേരളത്തിൽ ഉണ്ടായ മഹാവ്യാധി ആയിരുന്നു അത്. അക്കാലത്ത് ചിക്കൻ ഗുനിയ ബാധിക്കാത്ത ഒരാള് പോലും മലയോര പ്രദേശങ്ങളിൽ ഉണ്ടായിരുന്നില്ല. അന്ന ചിക്കൻഗുനിയ ബാധിച്ചതിനെ തുടർന്ന് ഇന്നും ഒട്ടിയും ചട്ടിയും നടക്കുന്ന അനേകംപേർ നമ്മുടെ നാട്ടിലുണ്ട്. മരണസംഖ്യ ഭയാനകം ആകാതിരുന്നതുകൊണ്ട് മാത്രം അതൊരു ദുരന്തമായി നമ്മൾ അറിഞ്ഞില്ല എന്ന് മാത്രം.\nസമാനമായ ഒരു ദുരന്തത്തിന്റെ വക്കിലൂടെ കേരളം ഇപ്പോൾ കടന്നുപോകുകയാണ്. ലോകമെമ്പാടുമായി ഏതാണ്ട് നാലായിരത്തോളം പേരുടെ ജീവൻ എടുക്കുകയും ഒന്നേകാൽ ലക്ഷത്തോളം ആളുകളെ ബാധിക്കുകയും ചെയ്ത കൊറോണ എന്ന രോഗം കേരളത്തിൽ എത്തിയിരിക്കുകയാണ്. ലോകത്തിൽ ഏത് രോഗം പോയാലും അത് രണ്ട് കാരണം കൊണ്ട് കേരളത്തിൽ എത്തുമെന്നത് തീർച്ചയാണ്. ഒന്ന കേരളത്തിന്റെ സവിശേഷമായ ട്രോപ്പിക്കൽ ക്ലൈമറ്റ്. രണ്ട് ലോകത്തിലെ സകല രാജ്യങ്ങളിലുമുള്ള മലയാളികളുടെ സാന്നിധ്യം. ഇക്കുറി കൊറോണ കേരളത്തിൽ എത്തിയതും പ്രവാസികൾ വഴിയാണ്. ആദ്യം രോഗവുമായി എത്തിയവരെ വിമാനത്താവളത്തിൽ വെച്ച് തന്നെ കണ്ടെത്തി പരിശോധിച്ച് ചികിത്സിച്ചതുകൊണ്ട് ആദ്യഘട്ടത്തിൽ നമ്മൾ രക്ഷപെട്ടു.\nഎന്നാൽ, മൂന്നുപേർ രോഗവാഹകരായി റാന്നിയിൽ എത്തുകയും അവർ എട്ടുപേർക്ക് കൂടി അത് വിതരണം ചെയ്യുകയും ചെയ്തിരിക്കുന്നു. അങ്ങനെ പത്തനംതിട്ട ജില്ലയിൽ ഒമ്പത് പേർക്കും കോട്ടയത്ത് രണ്ട് പേർക്കും കൊച്ചിയിൽ ഒരാൾക്കും രോഗം ബാധിച്ചിരിക്കുകയാണ്. ഈ സാഹചര്യത്തിൽ ഇത് പടരാതിരിക്കുന്നതിനുള്ള ഉത്തരവാദിത്തം ഏറ്റെടുക്കേണ്ട സർക്കാർ അത് കൃത്യമായി കൃത്യസമയത്ത ചെയ്തിരിക്കുന്നു എന്ന് പറയാതെ വയ്യ. ഈ ദുരന്തം വ്യാപിക്കുന്നത് തടയാനുള്ള ഏറ്റവും ആദ്യത്തെ കാര്യം ആൾക്കൂട്ടത്തെ ഒഴിവാക്കുക എന്നതാണ്. അതിന്റെ ഭാഗമായി ഇന്ന് പ്രത്യേക മന്ത്രിസഭാ യോഗം ചേർന്ന് അടിയന്തിരമായ ഒരുക്കങ്ങൾ പ്രഖ്യാപിച്ചിരിക്കുന്നു. ഏഴാം ക്ലാസ് വരെയുള്ള കുട്ടികളുടെ പരീക്ഷകൾ റദ്ദാക്കി എന്നതാണ് അതിലെ ഏറ്റവും ശ്രദ്ധേയമായ നടപടി.\nകുട്ടികൾക്കാണ് രോഗബാധക്കുള്ള സാധ്യത കൂടുതൽ എന്നതുകൊണ്ട് തന്നെ നാളെ മുതൽ ഒരു കുട്ടിക്കും വീട്ടിൽ നിന്നും പുറത്തേക്ക പോകേണ്ട സാഹചര്യം ഇല്ല എന്നത് അഭിനന്ദനാർഹമാണ്. എട്ട് മുതലുള്ള കുട്ടികൾക്കും കോളജ്-ഉന്നത വിദ്യാഭ്യാസ കുട്ടികൾക്കും പരീക്ഷ മാത്രമേ ഇനി ഉണ്ടാകുകയുള്ളൂ. അതായത്, അവരുടെ കരിയറിനെ ഓർത്ത് പരീക്ഷ എഴുതാൻ അനുവദിക്കുമ്പോഴും അവർ തുടർച്ചയായി കൂട്ടംകൂടി സ്‌കൂളിലേക്കും കോളജിലേക്കും എത്തുന്നതിന് സർക്കാർ വിരാമം കുറിച്ചിരിക്കുന്നു. ഈ തീരുമാനം എയ്ഡഡ്- അൺ എയ്ഡഡ് മേഖലകളിലും സർക്കാർ മേഖലകളിലും, സിബിഎസ്ഇ, ഐസിഎസ്ഇ മേഖലകളിലും ഒക്കെ ബാധകമാണ് എന്നത് പ്രത്യേകം പ്രശംസനീയമാണ്. ഈ വിഷയമാണ് ഇന്നത്തെ ഇൻസ്റ്റന്റ് റെസ്‌പോൺസ് ചർച്ച ചെയ്യുന്നത്. പൂർണരൂപം വീഡിയോയിൽ കാണുക..


യുഎഇയിലേക്ക് മടങ്ങാൻ ഒരുങ്ങുന്നവർ എംബസിയുടെ പ്രത്യേക അനുമതി വാങ്ങണം, നിയന്ത്രണങ്ങളിൽ ഇളവ് വന്നതോടെ വീണ്ടും സജീവമായി ദുബായ്\n27 Jun 2020 2:53 AM GMT\nകോവിഡ് രോഗ വ്യാപനത്തെ തുടർന്ന് നടപ്പാക്കിയ നിയന്ത്രണങ്ങളില് വ്യാപകമായി ഇളവ് നൽകി ദുബായ് ഉൾപ്പെടെ സാധാരണ നിലയിലേക്ക്. രോഗ ബാധിയുടെ പശ്ചാത്തലത്തിൽ നേരത്തെ യുഎഇയിൽ നിന്നും തിരിച്ച് പോവയവരിൽ മടങ്ങാനാഗ്രഹിക്കുന്ന പ്രവാസികളെ സ്വാഗതം ചെയ്യുന്നതായും നേരത്തെ അധികൃതർ വ്യക്തമാക്കിയിരുന്നു. പ്രത്യേക നിബന്ധനകളോടെയാണ് പ്രവാസികള്‍ക്ക് മടങ്ങിയെത്താൻ അവസരം ഒരുക്കുക എന്നായിരുന്നു പ്രഖ്യാപനം.\nനിലവിലെ സാഹചര്യത്തിൽ യുഎഇയിലേക്ക് മടങ്ങാനാഗ്രഹിക്കുന്ന ഇന്ത്യാക്കാരായ പ്രവാസികള് രാജ്യത്തെ യുഎഇ എംബസിയില് നിന്ന് പ്രത്യേക അനുമതി വാങ്ങണമെന്നുൾപ്പെടെയാണ് നിര്‍ദേശം. ഓണ്‍ലൈന് വഴി അപേക്ഷ നല്‍കിയതിന് ശേഷം മാത്രമേ യാത്രയ്ക്കുള്ള ടിക്കറ്റുകള് എടുക്കാവൂ എന്നതടക്കമുള്ള നിര്‍ദേശങ്ങളാണ് നല്‍കിയിട്ടുള്ളത്.\nഇന്ത്യക്കാരെ നാട്ടിലെത്തിക്കാനായി കേന്ദ്ര സര്‍ക്കാർ പദ്ധതിയായ വന്ദേ ഭാരത് വിമാനങ്ങളില് ഇന്ത്യയിൽ നിന്നുള്ള യാത്രക്കാരെ യുഎഇയിലേക്ക് കൊണ്ടുവരരുതെന്ന് യുഎഇ ഇതിനോടകം എയര് ഇന്ത്യയോട് നിര്‍ദേശിച്ചിട്ടുണ്ട്. യുഎഇ സിവില് ഏവിയേഷന് അതോറിരിറ്റി ജൂണ് 23ന് പുറത്തിറക്കിയ സുരക്ഷാ നിര്‍ദേശത്തിലാണ് ഇക്കാര്യം ചൂണ്ടിക്കാട്ടുന്നത്.\nഇതനുസരിച്ച് യാത്രക്കാരെ സ്വന്തം നാടുകളിലേക്ക് കൊണ്ടുപോകാനായി രാജ്യത്തെത്തുന്ന വിമാനങ്ങളില് യുഎഇയിലെയോ മറ്റ് രാജ്യങ്ങളിലെയോ പൗരന്മാരെ കൊണ്ടുവരുത് എന്നാണ് നിർദേശിക്കുന്നത്. ഈ സാഹചര്യം നിലനിൽക്കെ സാധാരണ വിമാന സർവീസുകൾ വീണ്ടും ആരംഭിക്കാത്ത നിലയിൽ യുഎഇയിലേക്കുള്ള മടക്കം വൈകാനും സാധ്യതയുണ്ടെന്നാണ് വിലയിരുത്തൽ.\nഅതിനിടെ, മാർച്ച് 26 മുതലുളള നിയന്ത്രണങ്ങൾ വ്യാപകമായി പിൻവലിച്ചതോടെ ദുബായ് ഉൾപ്പെടെ വീണ്ടും സജീവമായിത്തുടങ്ങി. രാത്രി 11 മുതൽ രാവിലെ6വരെ ഉണ്ടായിരുന്ന യാത്രാ നിയന്ത്രണം കൂടി നീക്കിയതോടെ നഗരത്തിൽ വീണ്ടും തിരക്ക് വർദ്ധിച്ചു. ബീച്ചുകളും ക്ലബുകളും പ്രവർത്തിച്ച് തുടങ്ങിയതോടെ വിപണികൾ ഉൾപ്പെടെ ഉണർന്നുതുടങ്ങി.\nഷോപ്പിങ് മാളുകളിലും ഭക്ഷണശാലകളിലും 12 വയസ്സിൽ താഴെയുള്ളവർക്കും 60നു മുകളിലുള്ളവർക്കും ഏർപ്പെടുത്തിയ വിലക്കുകളും നീക്കി. യാത്രാനിയന്ത്രണം നീക്കിയതോടെ ഇതര എമിറേറ്റുകളിൽനിന്നുള്ളവരും സംഘമായി ദുബായിലെത്തുന്നുണ്ട്.


ധൻരാജിന്റെ കുടുംബത്തിന് കൈത്താങ്ങാവാൻ മുഴുവൻ ടിക്കറ്റ് വരുമാനവും നൽകാനായി ഒരു ഫുട്ബോൾ മത്സരം – News18 Malayalam\nധൻരാജിന്റെ കുടുംബത്തിന് കൈത്താങ്ങാവാൻ മുഴുവൻ ടിക്കറ്റ് വരുമാനവും നൽകാനായി ഒരു ഫുട്ബോൾ മത്സരം\nമോഹന് ബഗാന്, ഈസ്റ്റ് ബംഗാള്, മുഹമ്മദന്‍സ് തുടങ്ങി പ്രമുഖ ടീമുകള്‍ക്ക് വേണ്ടി കളിച്ച ധൻരാജ് കഴിഞ്ഞ മാസം മലപ്പുറത്ത് സെവന്‍സ് മത്സരത്തിനിടെയാണ് മരിച്ചത്\nLast Updated : January 23, 2020, 06:59 IST\nസെവൻസ് മത്സരത്തിനിടെ കുഴഞ്ഞു വീണു മരിച്ച ഫുട്‌ബോള് താരം ധൻരാജിന്റെ കുടുംബത്തിന് താങ്ങാവാൻ ഗോകുലം കേരള എഫ്.സി. ഐ ലീഗില് ഗോകുലം കേരളയുടെ അടുത്ത മത്സരത്തിൽ നിന്ന് ലഭിക്കുന്ന മുഴുവൻ ടിക്കറ്റ് വരുമാനവും അദ്ദേഹത്തിന്റെ കുടുംബത്തിന് നല്‍കുമെന്ന് ടീം അധികൃതര് അറിയിച്ചു.\nറിപ്പബ്ലിക്ക് ദിനമായ ജനുവരി 26-ന് ചര്‍ച്ചില് ബ്രദേഴ്‌സുമായാണ് ഗോകുലം കേരളയുടെ അടുത്ത മത്സരം. കോഴിക്കോട് കോര്‍പറേഷന് സ്റ്റേഡിയത്തില് വൈകുന്നേരം ഏഴ് മണിക്ക് നടക്കുന്ന മത്സരത്തിന് കോംപ്ലിമെന്ററി പാസുകൾ ഉണ്ടായിരിക്കില്ല. ധൻരാജിന്റെ കുടുംബത്തിന് പരമാവധി തുക ധനസഹായമായി ശേഖരിക്കാനാണ് കോംപ്ലിമെന്ററി പാസുകൾ വേണ്ടെന്ന് തീരുമാനിച്ചതെന്ന് ടീം മാനേജമെന്റ് വ്യക്തമാക്കി. ഗാലറി ടിക്കറ്റിന് 50 രൂപയും വി ഐ പി ടിക്കറ്റിന് 100 രൂപയുമാണ്.\nധൻരാജിനോടുള്ള ആദരം കൂടിയാവും ജനുവരി 26ന്റെ മത്സരം. മത്സരം കാണുന്നതിനായി ധൻരാജന്റെ കുടുംബത്തെ ക്ഷണിച്ചിട്ടുണ്ട്. കുടുംബത്തെ സഹായിക്കുന്നതും അദ്ദേഹത്തെ ആദരിക്കുന്നതും തങ്ങളുടെ ഉത്തരവാദിത്തമാണെന്ന് ഗോകുലം ഗ്രൂപ്പ് ചെയർമാൻ ഗോകുലം ഗോപാലൻ പറഞ്ഞു. ഫുട്ബോൾ പ്രേമികൾ ഈ പദ്ധതിക്കൊപ്പം നിൽകുമെന്നാണ് പ്രതീക്ഷയെന്നും അദ്ദേഹം പറഞ്ഞു.\nമോഹന് ബഗാന്, ഈസ്റ്റ് ബംഗാള്, മുഹമ്മദന്‍സ് തുടങ്ങി പ്രമുഖ ടീമുകള്‍ക്ക് വേണ്ടി കളിച്ച ധൻരാജ് കഴിഞ്ഞ മാസം മലപ്പുറത്ത് സെവന്‍സ് മത്സരത്തിനിടെയാണ് മരിച്ചത്.\nFirst published: January 23, 2020, 06:59 IST\nfootballFootball NewsIndia Football


ഇടവേള ബാബുവിനെതിരെ അമ്മ എന്തുകൊണ്ട് നടപടി എടുക്കുന്നില്ല ? - Boolokam\nHome Entertainment ഇടവേള ബാബുവിനെതിരെ അമ്മ എന്തുകൊണ്ട് നടപടി എടുക്കുന്നില്ല ?\nഇടവേള ബാബുവിനെതിരെ അമ്മ എന്തുകൊണ്ട് നടപടി എടുക്കുന്നില്ല?\n– അഞ്ജലി മേനോൻ\nആക്രമിക്കപ്പെട്ട നടിയെ അധിക്ഷേപിച്ച അമ്മ ഭാരവാഹി ഇടവേള ബാബുവിനെതിരെ താരസംഘടന എന്തുകൊണ്ട് നടപടി എടുക്കുന്നില്ല എന്ന രൂക്ഷ വിമർശനവുമായി സംവിധായിക അഞ്ജലി മേനോൻ. സിനിമയിൽ വനിതാ സഹപ്രവര്‍ത്തകരോട് ബഹുമാനം പുലര്‍ത്തുന്നവര് പോലും ഇപ്പോള് മൗനം പാലിക്കുകയാണ്. ഈ നിശബ്ദത അപകടകരമാണ്. ആണധികാരത്തിന്റെയും സ്ത്രീവിരുദ്ധതയുടെയും ഇടമായി നമ്മുടെ ചലച്ചിത്ര മേഖല മുദ്രകുത്തപ്പെടാതിരിക്കണമെങ്കില് നിങ്ങള് മൗനം വെടിയണമെന്നും അവർ ആവശ്യപ്പെട്ടു.\nഅതിജീവിച്ചവളുടെ അവകാശങ്ങള്‍ക്കൊപ്പം നിൽക്കുമ്പോള്, ഇവിടെയുള്ള സ്ത്രീകൾക്ക് വേണ്ടിയാണ് ശബ്ദിക്കുന്നത്. നമ്മളില് പലരെക്കാള് ജീവനുണ്ടവള്‍ക്ക്. ബ്ലോഗിലാണ് അഞ്ജലി ഇക്കാര്യങ്ങള് പറഞ്ഞത്.\n2017ല് ഡബ്ല്യു.സി.സി രൂപീകരിച്ചപ്പോള് സിനിമാ മേഖലയില് ഇതൊക്കെ എന്തിനെന്ന് പലരും ചോദിച്ചു. കഴിഞ്ഞ മൂന്ന് വര്‍ഷങ്ങള് അതിനുള്ള ഉത്തരം നല്‍കുന്നുണ്ട്. ടെലിവിഷന് ചര്‍ച്ചകളിലും ഷോകളിലും വാട്സ് ആപ്പ് സന്ദേശങ്ങളിലുമെല്ലാം സ്ത്രീകളെയും അതിജീവിച്ചവരെയും മഞ്ഞക്കണ്ണുമായി അധിക്ഷേപിച്ചു. എന്താണ് തമാശ, എന്താണ് അധിക്ഷേപം എന്ന് പോലും തിരിച്ചറിയാതെ അധിക്ഷേപിച്ചവരെ പലരും ന്യായീകരിച്ചു. സിനിമാ മേഖലയിലുള്ളവര് അവരെ തിരുത്തിയോ? അച്ചടക്ക നടപടിയെന്ന പ്രശസ്തമായ സംഗതി അത്തരക്കാര്‍ക്കെതിരെ ഉണ്ടായോ?\nസിനിമയിൽ വനിതാ സഹപ്രവര്‍ത്തകരോട് ബഹുമാനം പുലര്‍ത്തുന്നവര് പോലും ഇപ്പോള് മൗനം പാലിക്കുകയാണ്. ഈ നിശബദ്ത അപകടകരമാണ്. ആണധികാരത്തിന്റെയും സ്ത്രീവിരുദ്ധതയുടെയും ഇടമായി നമ്മുടെ ചലച്ചിത്ര മേഖല മുദ്ര കുത്തപ്പെടാതിരിക്കണമെങ്കില് നിങ്ങള് മൌനം വെടിയണം. അതിജീവിച്ചവളുടെ അവകാശങ്ങള്‍ക്കൊപ്പം നിൽക്കുമ്പോള്, ഇവിടെയുള്ള സ്ത്രീകൾക്ക് വേണ്ടിയാണ് ശബ്ദിക്കുന്നത്. നമ്മളില് പലരെക്കാള് ജീവനുണ്ടവള്‍ക്ക്. തെറ്റുകളോട് നിശബ്ദത പാലിക്കുമ്പോള് ജീവിച്ചിരിക്കുന്നുവെന്ന് എങ്ങനെ പറയാന് കഴിയും?\nPrevious article30 വർഷം കൊടുങ്കാട്ടിലൂടെ 15 കിലോമീറ്റർ നടന്നുള‌ള ജോലിയിൽ നിന്നും വിരമിച്ചിരിക്കുമ്പോൾ അദ്ദേഹത്തിന് സമൂഹ മാദ്ധ്യമങ്ങളിൽ ആദരവർപ്പിച്ചവരിൽ മുതിർന്ന ഐ.എ.എസ് ഉദ്യോഗസ്ഥർ വരെ\nNext articleസംഘിയല്ല എന്ന ഒറ്റക്കാരണം കൊണ്ടാണ് പൃഥിരാജിനോട് ഇവർക്ക് കലിപ്പ്..!


വയസ് എട്ട്! 195 രാജ്യങ്ങളും തലസ്ഥാനങ്ങളും കറൻസികളും വിശ്വജിത്തിന് നിസാരം : Deepika.com Nattu Visesham\nകട്ടപ്പന: 195 രാജ്യങ്ങളുടെ തലസ്ഥാനങ്ങളും അവരുടെ കറൻസികളുടെ പേരും കാണാതെ പറയുക പ്രായമായവർക്കുപോലും എളുപ്പമല്ല. എന്നാൽ കട്ടപ്പന വെള്ളയാംകുടി സ്വദേശി വിശ്വജിത് എന്ന എട്ടുവയസുകാരന് ഇത് നിസാരം. അഞ്ചുമിനിറ്റുകൊണ്ട് 195 രാജ്യ തലസ്ഥാനങ്ങളും കറൻസിയും കാണാതെപറഞ്ഞ് വിശ്വജിത് ഇന്ത്യാ ബുക്ക് ഓഫ് റിക്കാർഡ്സിൽ ഇടംപിടിക്കുകയും ചെയ്തു.\nകട്ടപ്പന വെള്ളയാംകുടി ഓലിക്കൽ വിപിൻ രാജന്‍റെയും രജിതയുടെയും മകനാണ് വിശ്വജിത്. അങ്കമാലി സെന്‍റ് പാട്രിക്സ് അക്കാദമിയിൽ മൂന്നാം ക്ലാസ് വിദ്യാർഥിയാണ്. ലോകത്തിലെ ഏതുരാജ്യങ്ങളുടെ തലസ്ഥാനവും കറൻസിയും ഈ കൊച്ചുമിടുക്കന് മനഃപാഠമാണ്. 195 രാജ്യങ്ങളുടെ പേരും തലസ്ഥാനവും കറൻസിയും അഞ്ചുമിനിറ്റ് രണ്ടു സെക്കൻഡുകൊണ്ട് കാണാതെ പറഞ്ഞാണ് വിശ്വജിത് ഇന്ത്യാബുക്ക് ഓഫ് റിക്കോർഡ്സിൽ ഇടംപിടിച്ചത്.\nകൊച്ചി ഇന്‍റർനാഷണൽ എയർപോർട്ടിലെ ഉദ്യോഗസ്ഥ നാണ്് വിശ്വജിത്തിന്‍റെ പിതാവ് വിപിൻ രാജൻ. മാതാവ് എ.ആർ. രജിത കാലടി ആദിശങ്കരാ ഇൻസ്റ്റിറ്റ്യൂട്ട് ഓഫ് എൻജിനിയറിംഗ് ആൻഡ് ടെക്നോളജിയിലെ അസിസ്റ്റന്‍റ് പ്രഫസറാണ്. വിശ്വജിത്തിന്‍റെ കഴിവുകൾ ഇപ്പോൾ ഏഷ്യൻ ബുക്ക് ഓഫ് റിക്കാർഡ്സിന്‍റെയും പരിഗണനയിലാണ്.


എസ്ഡിപിഐ പിന്തുണച്ചു; എല്‍ഡിഎഫ് അവിശ്വാസം പാസായി, യുഡിഎഫിന് ഭരണം നഷ്ടമായി – Pala News, Local News, Latest News from Pala: Pala Vartha\nHome»Erattupetta News»എസ്ഡിപിഐ പിന്തുണച്ചു; എല്‍ഡിഎഫ് അവിശ്വാസം പാസായി, യുഡിഎഫിന് ഭരണം നഷ്ടമായി\nഎസ്ഡിപിഐ പിന്തുണച്ചു; എല്‍ഡിഎഫ് അവിശ്വാസം പാസായി, യുഡിഎഫിന് ഭരണം നഷ്ടമായി\nഎല്‍ഡിഎഫ് കൊണ്ടുവന്ന അവിശ്വാസ പ്രമേയത്തെ എസ്ഡിപിഐ പിന്തുണച്ചതോടെ ഈരാറ്റുപേട്ടയില് യുഡിഎഫിന് ഭരണം നഷ്ടമായി. 28 അംഗ നഗരസഭയില് 15 വോട്ടുകള്‍ക്കാണ് അവിശ്വാസം പാസായത്.\nമുസ്ലീം ലീഗിലെ സുഹ്‌റ അബ്ദുല്‍ഖാദറിന് ഇതോടെ ചെയര്‍പേഴ്സണ് സ്ഥാനം നഷ്ടമായി. കോണ്‍ഗ്രസ് അംഗമായിരുന്ന അന്‍സന്ന പരിക്കുട്ടിയുടെ വോട്ടും അവിശ്വാസം പാസാകുന്നതില് നിര്‍ണായകമായി.\nഭരണസ്തംഭനത്തിനും വികസന മുരടിപ്പിനുമെതിരെയാണ് എല്‍ഡിഎഫ് അവിശ്വാസം കൊണ്ടുവന്നത്. അവിശ്വാസ നോട്ടീസില് ഒപ്പിട്ടശേഷം രംഗത്തുവരാതിരുന്ന അന്‍സന്നയടക്കം 28 പേരും അവിശ്വാസ ചര്‍ച്ചയില് പങ്കെടുത്തു. രാവിലെ 11ന് ആരംഭിച്ച ചര്‍ച്ചയില് ആകെ നാല് മണിക്കൂറാണ് ചര്‍ച്ചയ്ക്കായി അനുവദിച്ചത്.\nവൈസ് ചെയര്‍മാന് മുഹമ്മദ് ഇല്യാസ് മറ്റ് യുഡിഎഫ് കൗണ്‍സിലര്‍മാരുടെ സമയം അടക്കം ഉപയോഗപ്പെടുത്തി അരമണിക്കൂറോളം സംസാരിച്ചു. കൂറുമാറിയ അന്‍സന്നയ്‌ക്കെതിരെയും രൂക്ഷമായ സംസാരമാണ് ഇല്യാസ് നടത്തിയത്.\nകുടുംബശ്രീയുമായി ബന്ധപ്പെട്ട് ഉയര്‍ന്ന സാമ്പത്തിക ക്രമക്കേടുകള്‍ക്ക് അന്‍സന്ന മറുപടി പറയേണ്ടി വരുമെന്ന മുന്നറിയിപ്പും അദ്ദേഹം നല്കി.\nപിഎം അബ്ദുല്‍ഖാദന്, സുഹ്‌റ അബ്ദുല്‍ഖാദര്, തുടങ്ങി യുഡിഎഫ് അംഗങ്ങളാണ് ആദ്യം സംസാരിച്ചത്. തങ്ങള് അവസാനമേ സംസാരിക്കുന്നുള്ളു എന്ന് സിപിഎം അംഗം നിലപാടെടുത്തത് വാക്കേറ്റത്തിനിടയാക്കി.\nയോഗത്തില് സംസാരിച്ച അന്‍സന്ന, തന്റെ വാര്‍ഡിലേയ്ക്ക് തുക നല്കാതിരുന്നതടക്കം നിരവധി ആരോപണങ്ങള് ഉന്നയിച്ചു. നഗരസഭയില് ബന്ധുവിന് ജോലി നല്കാതിരുന്നത് സംബന്ധിച്ചും സംസാരിച്ചത് വാക്കു തര്‍ക്കത്തിനിടയാക്കി.\nതുടര്‍ന്ന് സംസാരിച്ച സിപിഎം പാര്‍ലമെന്ററി പാര്‍ട്ടി ലീഡര് അനസ് പാറയില് അവിശ്വാസ നോട്ടീസ് നല്കാനുണ്ടായ സാഹചര്യം വിശദീകരിച്ചു.\nമുഹമ്മദ് ഇല്യാസിനെതിരെ കേസുണ്ടാകുമെന്ന് പറഞ്ഞതിന് മറുപടി പറയാന് അനുവദിക്കണം എന്നാവശ്യപ്പെട്ട് മുഹമ്മദ് ഇല്യാസ് എഴുന്നേറ്റത് വലിയ ഒച്ചപ്പാട് സൃഷ്ടിച്ചു. ഇത് അംഗീകരിക്കാനാകില്ലെന്ന് വരണാധികാരി വ്യക്തമാക്കിയതോടെ ബഹളം ശമിച്ചു.\nരാവിലെ 11ന് ആരംഭിച്ച ചര്‍ച്ച ഒന്നരയോടെയാണ് അവസാനിച്ചത്. തുടര്‍ന്ന് വോട്ടെടുപ്പ് നടന്നു. യുഡിഎഫിലെ 13 അംഗങ്ങളും വോട്ടെടുപ്പില് പങ്കെടുത്തില്ല. എസ്ഡിപിഐയിലെ 5ഉം9സിപിഎം അംഗങ്ങളും കൂറുമാറിയ കോണ്‍ഗ്രസ് അംഗവും വോട്ട് രേഖപ്പെടുത്തി. ഇതോടെ അവിശ്വാസം പാസാകുകയും യുഡിഎഫിന് ഭരണം നഷ്ടമാവുകയും ചെയ്തു.\nപുതിയ ചെയര്‍പേഴ്‌സണായുള്ള തെരഞ്ഞെടുപ്പ് വരുംദിവസങ്ങളില് നടക്കും. എസ്ഡിപിഐയുടെ വോട്ട് ഉണ്ടെങ്കിലേ എല്‍ഡിഎഫിന് വിജയിക്കാനാകൂ എന്നതാണ് അവസ്ഥ.\nഎന്നാല് സിപിഎം സ്ഥാനാര്‍ത്ഥി എസ്ഡിപിഐ വോട്ട് നേടുന്നത് നയപരമായി പാര്‍ട്ടി അംഗീകരിക്കില്ല. കൂറുമാറിയ കോണ്‍ഗ്രസ് അംഗം കേരള കോണ്‍ഗ്രസില് അംഗത്വമെടുത്ത് മല്‍സരിക്കുകയും അതുവഴി എസ്ഡിപിഐ വോട്ട് നേടി അധികാരം നേടാനുമാകും ശ്രമം നടക്കുകയെന്നാണ് സൂചന.\nPrevious Articleമലയാളത്തിന്റെ പ്രിയ നടന് റിസ ബാവ അന്തരിച്ചു\nNext Article പാലാ-21, ഈരാറ്റുപേട്ട -13, തലപ്പലം -9; കോട്ടയം ജില്ലയില് 1027 പേര്‍ക്ക് കോവിഡ്; 2234 പേര്‍ക്ക് രോഗമുക്തി, ടെസ്റ്റ് പോസിറ്റിവിറ്റി നിരക്ക് 19.17


rapist arrested in kozhikode | വിജനമായ ഇടവഴിയിലൂടെ പോയ യുവതിയെ കടന്നു പിടിച്ചു; കുട്ടി ബഹളം വച്ചപ്പോൾ ഓടി മറഞ്ഞു; സിസിടിവി ദൃശ്യങ്ങൾ വൈറലായപ്പോൾ എല്ലാവരും കാര്യമറിഞ്ഞു; മുങ്ങിയ ജംഷീർ അതിരാവിലെ മുണ്ടുതലയിലിട്ട് വീട്ടിലെത്തിയപ്പോൾ കണ്ടത് നടക്കാവ് പൊലീസിനെ; കോഴിക്കോട് വൈഎംസിഎ റോഡിലെ പീഡകൻ കുടുങ്ങിയത് ഇങ്ങനെ - MarunadanMalayalee.com\nവിജനമായ ഇടവഴിയിലൂടെ പോയ യുവതിയെ കടന്നു പിടിച്ചു; കുട്ടി ബഹളം വച്ചപ്പോൾ ഓടി മറഞ്ഞു; സിസിടിവി ദൃശ്യങ്ങൾ വൈറലായപ്പോൾ എല്ലാവരും കാര്യമറിഞ്ഞു; മുങ്ങിയ ജംഷീർ അതിരാവിലെ മുണ്ടുതലയിലിട്ട് വീട്ടിലെത്തിയപ്പോൾ കണ്ടത് നടക്കാവ് പൊലീസിനെ; കോഴിക്കോട് വൈഎംസിഎ റോഡിലെ പീഡകൻ കുടുങ്ങിയത് ഇങ്ങനെ\nOctober 22, 2017 | 01:39 PM IST | Permalink\nകോഴിക്കോട്: പട്ടാപ്പകൽ നടുറോഡിൽ വച്ച് പെൺകുട്ടിയെ പീഡിപ്പിക്കാൻ ശ്രമിച്ച പ്രതിയെ പൊലീസ് പിടികൂടി. മാവൂർ വെള്ളയിൽ സ്വദേശിയായ ജംഷീർ (31) ആണ് അറസറ്റിലായത്.\nഇടവഴിയിലൂടെ നടന്നുപോയ യുവതിയെ കയറിപ്പിടിക്കാൻ ശ്രമിക്കുന്ന് ദൃശ്യങ്ങൽ പുറത്ത് വന്നിരുന്നു .ഇതാണ് പ്രതിക്കെതിരെ സ്വമേധയാ നടക്കാവ് പൊലീസ് കേസെടുക്കാൻ കാരണം. കുട്ടി ബഹളം വച്ചപ്പോൾ ഓടി രക്ഷപ്പെടുന്ന അക്രമിയുടെ ദൃശ്യങ്ങൾ സോഷ്യൽ മീഡിയയിൽ വ്യാപകമായി പ്രചരിച്ചിരുന്നു.\nകോഴിക്കോട് വൈ.എം.സി.എ റോഡിൽ നിന്ന് മാവൂർ റോഡിലേക്ക് പോകുന്ന ഇടവഴിയിൽ വച്ചാണ് പെൺകുട്ടി ആക്രമിക്കപ്പടുന്നത്. ബുധനാഴ്ച വൈകീട്ട് അഞ്ചേമുക്കാലോടെയായിരുന്നു പെൺ കുട്ടിക്കെതിരെ അതിക്രമം നടന്നത്. പി.വി എസ് ഫ്ളാറ്റിന് പിൻവശം വച്ച് ജംഷീർ പെൺകുട്ടിയെ കടന്നുപിടിക്കുകയായിരുന്നു. നിലത്തുവീണ പെൺകുട്ടിയെ ഉപദ്രവിക്കാൻ ശ്രമിക്കുന്നതും പെൺകുട്ടി കുതറി ബഹളം വച്ചതോടെ ജംഷീർ ഓടി രക്ഷപ്പെടുന്നതും ദൃശ്യങ്ങളിൽ കാണാൻ സാധിക്കുന്നുണ്ട്.\nഅടുത്തുള്ള ഫ്‌ളാറ്റിലെ സി.സി.ടി.വിയിൽ പതിഞ്ഞ ദൃശ്യങ്ങൾ സമൂഹമാധ്യമങ്ങളിൽ പ്രചരിച്ചതോടെയാണ് പെൺകുട്ടിയുടെ പരാതി ഇല്ലാതെ തന്നെ പൊലീസ് കേസെടുത്തത് . സ്ത്രീത്വത്തെ അപമാനിച്ചതിന് ഐ. പി. സി 354ാം വകുപ്പാണ് ഇയാൾക്കെതിരെ ചുമത്തിയിരിക്കുന്നത. ജോലി കഴിഞ്ഞ് പോകുന്ന പെൺകുട്ടിക്ക് നേരെയാണ് അക്രമം ഉണ്ടായത്. ഇത് ദൃശ്യങ്ങളിൽവ്യക്തമായിരുന്നു.\nകുട്ടിയുടെ മുന്നിലായി ജംഷീർ പോകുന്നതും വഴിയുടെ അങ്ങേയറ്റത്ത് എത്തുന്നതോടെ പെൺകുട്ടിയെ കടന്നുപിടിക്കുകയുമായിരുന്നു. പെൺകുട്ടി നിലത്തുവീഴുമ്പോഴും അക്രമി കീഴ്പ്പെടുത്താൻ ശ്രമിക്കുന്നതും കുതറി മാറുന്നതോടെ ജംഷീർ പോയ വഴിയിലൂടെ ഓടി രക്ഷപ്പെട്ട് വരുന്നതുമായ ദൃശ്യങ്ങളാണ് ഇപ്പോൾ പുറത്തുവന്നിട്ടുള്ളത്.\nവിജനമായ വഴിയിലൂടെ കയ്യിൽ ബാഗുമായി വരുന്ന പെൺകുട്ടിക്ക് മുന്നിലായാണ് ജംഷീർ പോകുന്നത്. ആദ്യം പിന്നിലൂടെ നടന്നുവന്ന യുവാവ് പെൺകുട്ടിയെ മറികടന്ന് പോകുന്നതായി മറ്റൊരു ചിത്രവും സൂചിപ്പിക്കുന്നു. വഴി അവസാനിക്കുന്നിടത്തുവച്ച് പെൺകുട്ടി ഒപ്പമെത്തുമ്പോൾ കടന്നുപിടിക്കുകയാണ് ജംഷീർ.\nകീഴ്‌പ്പെടുത്താനുള്ള ശ്രമത്തിനിടെ പെൺകുട്ടി കുതറി ബഹളം വയ്ക്കുന്നതോടെ യുവാവ് രക്ഷപ്പെട്ട് വന്നവഴി തന്നെ തിരിച്ചോടുന്നതായാണ് ദൃശ്യങ്ങളിൽ.


എന്താണ് ഫോട്ടോഗ്രാഫി? – Palathully\nby ഛായാചിത്രങ്ങളുടെ ലോകം February 22, 2018 590 പേർ വായിച്ചു\nഫോട്ടോഗ്രാഫി നിർവ്വചിക്കുമ്പോൾ ഒരു വാക്കോ ഒരു ഖണ്ഡികയോ മതിയാകില്ല. അതിനെഴുതിയ പുസ്തകങ്ങളും അതിനെ പൂർണമായും നിർവചിക്കുന്നില്ല. ആദ്യം ഞാൻ അതിന്റെ ഒരു കലാരൂപം പറയും. കൃത്യതയോടെ പ്രകാശമുള്ള പെയിന്റിംഗ്. സമയം കടന്നുപോകുന്നതിൽ ഒരു മെമ്മറി ഫ്രീസ് ചെയ്യാനുള്ള ഏകമാർഗമാണിത്. സൂക്ഷ്മ രൂപത്തിൽ സഞ്ചരിക്കുന്ന സമയത്തെ ഫ്രെയിമുകൾ ആകുന്ന മാജിക്.\nനമ്മൾ ഒരു ഇമേജ് സമയം ഫ്രീസുചെയ്യുമ്പോൾ, കാലത്തെയും സമയത്തെയും നമ്മൾ ഫ്രെയിമുകൾ ആകുന്നു, അത് മനോഹരമായ പ്രഗൃതി ദൃശ്യങ്ങൾ ആവട്ടെ അല്ലങ്കിൽ മേശപ്പുറത് ഇരിക്കുന്ന ആവിപറക്കുന്ന ചായ കോപ്പ ആവട്ടെ. എല്ലാം നമ്മുടെ തലയിൽ ജീവനോടെ വരുന്നു. ഭാവനയുടെ ആ സ്പാർക്കുകൾ കഴിഞ്ഞ കാലത്തെ കത്തിയെരിഞ്ഞ ഓർമ്മകൾക്കൊപ്പം ചേർത്ത വെക്കാം , അത് നമ്മുടെ തലച്ചോറിൽ വികാരങ്ങളുടെ ഉത്തേജനം സൃഷ്ടിക്കുന്നു. ഒരു മനോഹരമായ കാർണിവൽ നമ്മളുടെ മനസ്സിനും നമ്മുടെ ഹൃദയത്തിനും ഉള്ളിലെത്തിക്കും.\nഈ വേഗത്തിൽ ചലിക്കുന്ന ലോകത്തെ ഒരു ഉപകരണം ഉപയോഗിച്ചുകൊണ്ട് ഒരു നിമിഷം നിർത്താൻ സഹായിക്കുന്നു. ഇതാണ് ഫോട്ടോഗ്രാഫി.\nഫോട്ടോഗ്രാഫുകൾ നോക്കിയാൽ നമ്മുടെ മസ്തിഷ്കം ഓർമ്മയുടെ 6×4 പാർക്കുകളിൽ നമ്മുടെ കാഴ്ചപ്പാടുകളെക്കുറിച്ച് ചിന്തിക്കാൻ സ്വതന്ത്രമാണ്. കഴിഞ്ഞകാല ഓർമ്മകൾ നോക്കുന്നതിനുമും, എത്രമാത്രം അത്ഭുതകരമാണെന്നതും നമ്മുടെ കൈകളിലെ ഈ ഓർമ്മകൾ യഥേഷ്ടം നിലനിർത്താനും ഈ മിനിയേച്ചർ ലോകം ആസ്വദിക്കാനും കഴിയും. നമ്മുടെ മനസ്സിൽ ജിജ്ഞാസയും കുഴപ്പവും ഉണ്ടാക്കുന്നുവെന്ന മനഃശാസ്ത്രപരമായ ഒരു വശത്തുനിന്നും ഞാൻ വിശ്വസിക്കുന്നു, ഇത് നമ്മുടെ മസ്തിഷ്കത്തിൽ സൂക്ഷിച്ചിരിക്കുന്ന പഴയ ഓർമ്മകളും വികാരങ്ങളും കണ്ടുകൊണ്ട്, ഓഡിറ്ററികളിലെ വിടവുകൾ നികത്താൻ സഹായിക്കുന്നു.\nഫോട്ടോഗ്രാഫർ നൽകുന്ന ഓരോ ചിത്രത്തിലും നിരവധി കാര്യങ്ങൾ ഉണ്ട്. അത് കാവ്യസ്വഭാവമുള്ളതാണ്. ചില ഫ്രെയ്മുകളിൽ പല രഹസ്യങ്ങളും ചുരുളഴിഞ്ഞിട്ടുണ്ട് (അതിനെ പറ്റി മറ്റൊരു അവസരത്തിൽ പറയാം). മറ്റു ചില ഫ്രെയ്മുകളിൽ പല നിഘൂടതകൾ ഉണ്ടായിട്ടും ഉണ്ട്. അവ്യക്തത ഈ അർത്ഥത്തിൽ ഒരു ഫോട്ടോ വളരെ രസകരമാക്കും.\nഇരുട്ടും വെളിച്ചവും നിഴലുകളും ആണ് ഒരു ഫ്രെയ്മുകളെയും ജനിപ്പിക്കുന്നത്. ഇ മൂന്ന് കടകങ്ങളെയും എങ്ങനെ ഫ്രെയ്മുകളിൽ ആകുന്നു എന്നതാണ് ഓരോ ഫോട്ടോയുടേം ഭംഗി.\nഇന്ന് പ്രെഫഷണൽ ഫോട്ടോഗ്രാഫർ എന്നതിൽ ഉപരി എല്ലാവരും ഫോട്ടോഗ്രാഫർ ആണ്. ഡിജിറ്റൽ ക്യാമെറകളുടെയും മൊബൈൽ ക്യാമെറകളുടെയും വരവോടു കൂടി എല്ലാവരും ഫോട്ടോഗ്രാഫർ ആണ്. ഇവിടെ ആണ് നല്ല ഫോട്ടോഗ്രാഫറിന്റെ പ്രേസക്തി. കാഴ്ചകളെ പല ആംഗിളുകളിൽ കാണാൻ കഴിയുക എന്നതാണ് ഒരു നല്ല ഫോട്ടോഗ്രാഫറിന്റെ നല്ല ക്വാളിറ്റി. ആരും കാണാത്ത കോണിൽ നിന്ന് കാഴ്ചകളെ കാണുക. അതിന് ആദ്യം നമ്മൾ നന്നായി ഒപ്‌സെർവ് ചെയ്യണം. ഓരോ നിമിഷവും നമുക് മുന്നിൽ ഒരുപാട് ഫ്രെയിമുകൾ ഉണ്ടാവുന്നു അത് കണ്ടത്തി ക്യാമെറയിൽ ഒതുക്കുമ്പോഴാണ് . നല്ല ഫോട്ടോഗ്രാഫർ ആവുന്നത്.\nനല്ലൊരു ക്യാമെറ ഇല്ല എന്നത് കൊണ്ട് നല്ല ചിത്രങ്ങൾ ഇല്ലാതാവുന്നില്ല. നല്ലൊരു നിമിഷം കിട്ടുമ്പോൾ നമ്മുടെ കൈയിൽ ഉള്ള ക്യാമെറ ഏതാണോ അതാണ് ബെസ്ററ് ക്യാമെറ. ഇന്ന് മൊബൈൽ ക്യാമെറകാലിൽ പോലും മനോഹര ചിത്രങ്ങൾ പകർത്തുന്ന ഒട്ടനവധി പേരുണ്ട്. മാത്രമില്ല ഇന്ന് സോഷ്യൽ മീഡിയകളുടെ വരവോടെ നമ്മുടെ ചിത്രങ്ങൾ ലോകത്തിന് മുന്നിൽ പെട്ടന് എത്തിക്കുവാനും ആവും…\nഒരു നല്ല ഫോട്ടോഗ്രാഫർ എപ്പോഴും സജ്ജമായിരിക്കണം ഏത് നിമിഷവും നമുക് മുന്നിൽ വന്നു വീഴുന്ന ഒരോ മോമെന്റുകൾക്കായി…\nസോഴ്സ് : https://www.facebook.com/Chayachithrangaludelokam/


നിയമസഭ പിരിഞ്ഞു; മൂന്ന് എംഎല്‍എമാര് നിരാഹാരത്തില് • ഇ വാർത്ത | evartha\nനിയമസഭ പിരിഞ്ഞു; മൂന്ന് എംഎല്‍എമാര് നിരാഹാരത്തില്\nതിരുവനന്തപുരം: സ്വാശ്രയ പ്രശ്നത്തില് സര്‍ക്കാരിന്റെ നിഷേധാത്മക നിലപാടില് പ്രതിഷേധിച്ച് പ്രതിപക്ഷം മുദ്രാവാക്യം വിളികളുമായി നടുത്തളത്തില് കുത്തിയിരിക്കുന്നു. നിയമസഭ നടത്താന് അനുവദിക്കില്ലെന്നും മുഖ്യമന്ത്രി പിണറായി വിജയന് ഏകാധിപതിയെപ്പോലെയാണ് പെരുമാറുന്നതെന്നും പ്രതിപക്ഷം ആരോപിച്ചു. ബഹളത്തെ തുടര്‍ന്ന് നിയമസഭ പിരിച്ചു വിട്ടു.\nസര്‍ക്കാര് നിലപാടില് പ്രതിഷേധിച്ചാണ് മൂന്ന് പ്രതിപക്ഷ എംല്‍എമാര് നിയമസഭയില് നിരാഹാരമിരിക്കുന്നത്. ഷാഫി പറമ്പില്, ഹൈബി ഈഡന്, അനൂപ് ജേക്കബ് എന്നിവരാണ് നിരാഹാരമിരിക്കുന്നത്.\nഇവര്‍ക്ക് അനുഭാവം പ്രകടിപ്പിച്ചു മുസ്ലീം ലീഗ് എംഎല്‍എമാരായ കെ.എം ഷാജിയും എന്. ഷംസുദ്ദീനും അനുഭാവ സത്യാഗ്രഹം അനുഷ്ഠിക്കാനും ബുധനാഴ്ച രാവിലെ ചേര്‍ന്ന യു.ഡി.എഫ് പാര്‍ലമെന്ററി പാര്‍ട്ടി യോഗം തീരുമാനിച്ചു.\nനിയമസഭാ കവാടത്തിന് മുന്നിലാണ് എംഎല്‍എമാര് നിരാഹാരമിരിക്കുന്നത്. ഒന്‍പത് ദിവസമായി കെഎസ്യു-യൂത്ത് കോണ്‍ഗ്രസ് നേതാക്കള് സെക്രട്ടറിയേറ്റിന് മുന്നില് നിരാഹരം ഇരിക്കുകയാണ്. എന്നാല് സര്‍ക്കാര് യാതൊരുവിധ ചര്‍ച്ചയ്ക്കും തയ്യാറായില്ല. ഇതോടെ യൂത്ത് കോണ്‍ഗ്രസിന്റെ നേതൃത്വത്തില് നടത്തിയ സെക്രട്ടറിയേറ്റ് മാര്‍ച്ച് വന് സംഘര്‍ഷത്തിനടയാക്കിയിരുന്നു. പോലീസ് കെഎസ്യു-യൂത്ത് കോണ്‍ഗ്രസ് പ്രവര്‍ത്തകരെ തല്ലിച്ചതച്ചു.\nസമരത്തെ അടിച്ചമര്‍ത്താനാണ് പിണറായി സര്‍ക്കാര് ശ്രമിക്കുന്നതെന്ന് കോണ്‍ഗ്രസ് ആരോപിച്ചു. എന്നാല് സ്വശ്രയ മനേജ്മെന്റുകളുമായി സര്‍ക്കാരുണ്ടാക്കിയ ധാരണയില് നിന്ന് പിറകോട്ടില്ലെന്നും ചര്‍ച്ചയുടെ ആവശ്യമില്ലെന്നുമായിരുന്നു പിണറായിയുടെ പ്രതികരണം. കെഎസ്യു-യൂത്ത് കോണ്‍ഗ്രസ് പ്രതിഷേധത്തെ പരിഹസിക്കുകയാണ് പിണറായി ചെയ്തത്.


Mittayi Theruvu Fire Accident With in Ten years-മിഠായി തെരുവിൽ തീ പിടുത്തം പത്തുവർഷത്തിനിടയിൽ ഏഴാം തവണ\nമിഠായി തെരുവിൽ തീ പിടുത്തം പത്തുവർഷത്തിനിടയിൽ ഏഴാം തവണ\n2007 മുതൽ 17 വരെയുള്ള പത്തുവർഷത്തിനുളളിലുണ്ടായ തീ പിടുത്തം വൻ നാശനഷ്ടമുണ്ടായി. 2007ലെ അപകടത്തിൽ ഒന്പത് പേരാണ് തീ പിടുത്തത്തിൽ മരണമടഞ്ഞത്.\nകോഴിക്കോട്: മിഠായിത്തെരുവിൽ തീപിടുത്തം തുടർക്കഥയാകുന്നു. കഴിഞ്ഞ പത്തു വർഷത്തിനിടയിൽ ഏഴാം തവണയാണ് ഇവിടെ തീ പിടുത്തമുണ്ടാകുന്നത്. നഗരത്തിലെ ഏറ്റവും തിരക്കേറിയ വ്യാപാര കേന്ദ്രമാണ് മിഠായിത്തെരുവ്. 2007 ൽ മിഠായിത്തെരുവിലെ പടക്കക്കടയിലുണ്ടായ തീപിടുത്തത്തിൽ ഒൻപത് പേർ മരിച്ചു. കോടിക്കണക്കിന് രൂപയുടെ നാശ നഷ്ടവുമുണ്ടായി.\nപിന്നീട് മൂന്ന് വർഷം പിന്നിട്ടപ്പോൾ 2010 ഡിസംബറിലാണ് തീപിടുത്തമുണ്ടായത്. അതിന് ശേഷം 2015ൽ മിഠായിത്തെരുവിനോട് ചേർന്ന മൊയ്തീൻപളളി റോഡിന് സമീപത്തുള്ളകടയിലാണ് തീപിടുത്തമുണ്ടായത്. അന്ന് ആറോളം കടകൾ കത്തി നശിച്ചിരുന്നു. 2016 ൽ രണ്ടു തവണ തീ പിടുത്തമുണ്ടായി.\nഏറെ ജനത്തിരക്കുളള വ്യാപാരത്തെരുവാണ് എസ്എം സ്ട്രീറ്റ് എന്നുകൂടെ അറിയപ്പെടുന്ന മിഠായിത്തെരുവ്. ഇടുങ്ങിയ തെരുവിൽ ചേർന്നുളള കടകളാണ് മിഠായിത്തെരുവിൽ. അതിനാൽ തന്നെ തീ പടർന്നുപിടിക്കാനുളള സാധ്യത കൂടുതലാണ്. ഭൂരിപക്ഷവും പഴയക്കെട്ടിടങ്ങളായതിനാൽ ആവശ്യത്തിന് സുരക്ഷാ സംവിധാനങ്ങളില്ലായെന്നത് ഈ ഭാഗത്ത് അപകടമുണ്ടാകുമ്പോൾ രക്ഷാപ്രവർത്തകർ നേരിടുന്ന പ്രതിസന്ധിയാണ്.\nTags: Calicut, Fire


നിയമ വിദ്യാഭ്യാസ വെബിനാർ : Deepika.com Nattu Visesham\nഒറ്റപ്പാലം: നെഹ്റു അക്കാദമി ഓഫ് ലോ റൊട്രാക്ട് ക്ലബ് സംഘടിപ്പിക്കുന്ന ലോ ഫോർ ലേമാൻ നിയമ വിദ്യാഭ്യാസ വെബിനാർ പരന്പരയ്ക്ക് തുടക്കമായി. ഒറ്റപ്പാലം റോട്ടറി ക്ലബിന്‍റെ സഹകരണത്തോടെ സൈബർ കുറ്റകൃത്യങ്ങളെക്കുറിച്ചുള്ള വെബിനാറോടെയാണ് പരന്പര തുടങ്ങിയത്.\nഅസിസ്റ്റൻറ് പബ്ലിക് പ്രോസിക്യൂട്ടർ അഡ്വ. പി.പ്രേംനാഥ് ക്ലാസെടുത്തു. നെഹ്റു ഗ്രൂപ്പ് ഓഫ് ഇൻസ്റ്റിറ്റ്യൂഷൻസ് ചെയർമാൻ ഡോ. പി.കൃഷ്ണദാസ് വെബിനാർ സീരിസ് ഉദ്ഘാടനം ചെയ്തു.\nനെഹ്റു അക്കാദമി ഓഫ് ലോ റൊട്രാക്ട് ക്ലബിന്‍റെ പുതിയ പ്രസിഡന്‍റായി മാളവിക വി.ജയറാം ചുമതലയേറ്റു.\nപി.പി.ജനനി മണി പുതിയ ഭാരവാഹികളുടെ സ്ഥാനാരോഹണ ചടങ്ങിൽ മുഖ്യപ്രഭാഷണം നടത്തി.\nനെഹ്റു സ്കൂൾ ഓഫ് ലോ പ്രിൻസിപ്പൽ ഡോ. പി.ഡി.സെബാസ്റ്റ്യൻ, ഒറ്റപ്പാലം റോട്ടറി ക്ലബ് സെക്രട്ടറി എം.ശ്രീനിവാസ്, പ്രസിഡൻറ് പ്രമോദ് കുമാർ, എ.ഗോഡ് വിൻ, ഡോ. അനിരുദ്ധ്, കേണൽ കെ.സി.കെ.നായർ, ബാലാജി എന്നിവർ പ്രസംഗിച്ചു.\nമണ്ണാർക്കാട്: കുന്തിപ്പുഴ കമ്യൂണിറ്റി ഹാളിൽ നിർത്തിയിരുന്ന മറൂണ് നിറമുള്ള ടി വി എസ് ജൂപ്പിറ്റർ സ്കൂട്ടർ മോഷണം പോയി. വാഹന ഉടമ മണ്ണാർക്കാട് പോലീസ് സ്റ്റേഷനിൽ പരാതി നൽകി. കെ എൽ 50 എഫ് 3537 എന്ന സ്കൂട്ടർ കണ്ടെത്തുന്നവർ 9961610744 എന്ന ഫോണ് നന്പറിൽ അറിയിക്കണം.


You are at:Home»Latest News»ഞെട്ടിക്കുന്ന ആക്ഷൻ രംഗങ്ങൾ..തകർപ്പൻ മാസ്സ് പെർഫോമൻസുകൾ !! ഞാൻ ഗഗൻ റിവ്യൂ വായിക്കാം\nBy mollywoodadmin on\t April 20, 2018 Latest News, Reviews\nഇന്ന് കേരളത്തിൽ പ്രദർശനത്തിനെത്തിയ ചിത്രമാണ് തെലുങ്കിൽ നിന്ന് മലയാളത്തിലേക്ക് ഡബ്ബ് ചെയ്തു എത്തിയ ചിത്രമായ ഞാൻ ഗഗൻ. ഈ ചിത്രം എഴുതി സംവിധാനം ചെയ്തിരിക്കുന്നത് തെലുങ്ക് സിനിമയിലെ വലിയ സംവിധായകരിൽ ഒരാളായ ബോയപ്പട്ടി ശ്രീനു ആണ് . ഖാദർ ഹാസന്റെ രേതക് ആർട്സ് ആണ് ഈ ചിത്രം കേരളത്തിൽ എത്തിച്ചിരിക്കുന്നത്. ബെല്ലംകൊണ്ട ശ്രീനിവാസും രാകുല് പ്രീത് സിംഗും പ്രധാന വേഷങ്ങളില് എത്തുന്ന ഈ ചിത്രം ഒരു പക്കാ മാസ്സ് ആക്ഷൻ ത്രില്ലർ ആയാണ് ഒരുക്കിയിരിക്കുന്നത്. ജയാ ജാനകി നായക എന്നാണ് തെലുങ്കിൽ ഈ ചിത്രത്തിന്റെ പേര്.\nചിത്രത്തിന്റെ ടൈറ്റിൽ സൂചിപ്പിക്കുന്നത് പോലെ തന്നെ, ബെല്ലംകൊണ്ട ശ്രീനിവാസ് അവതരിപ്പിക്കുന്ന ഗഗൻ എന്ന കഥാപാത്രത്തിന് ചുറ്റുമാണ് ഈ ചിത്രത്തിന്റെ കഥ വികസിക്കുന്നത്. തന്റെ കൂടെ പഠിക്കുന്ന ഒരു പെൺകുട്ടിക്ക് വേണ്ടി ഒരു സെൻട്രൽ മിനിസ്റ്റ്ററുടെ മകനുമായി ഉണ്ടാകുന്ന പ്രശ്നം , ജഗനെയും അവന്റെ കുടുംബത്തെയും അപകടത്തിൽ എത്തിക്കുന്നു. പിന്നീട് അവന്റെ ജീവിതത്തിൽ ഉണ്ടാവുന്ന വഴിത്തിരിവുകൾ ആണ് ഈ ചിത്രം നമ്മുടെ മുന്നിൽ കാണിച്ചു തരുന്നത്.\nഒരു കിടിലൻ ആക്ഷൻ ചിത്രമായി ആണ് ബോയപ്പട്ടി ശ്രീനു ഈ ചിത്രം ഒരുക്കിയിരിക്കുന്നത്. ആക്ഷനും പ്രണയവും ഫാമിലി സെന്റിമെൻറ്സും എല്ലാം വളരെ ഭംഗിയായി സാങ്കേതിക പൂർണ്ണതയോടെ അവതരിപ്പിക്കാൻ അദ്ദേഹത്തിന് സാധിച്ചിട്ടുണ്ട് . അദ്ദേഹം തന്നെയൊരുക്കിയ തിരക്കഥയിൽ പ്രേക്ഷകരെ ത്രസിപ്പിക്കുന്ന, ആവേശം കൊള്ളിക്കുന്ന എല്ലാ വിനോദ ഘടകങ്ങളും ഉൾപ്പെടുത്തിയിട്ടുണ്ട്. ഒരു നിമിഷം പോലും ബോറപ്പിക്കാതെ, പ്രേക്ഷകരെ പൂർണ്ണമായി രസിപ്പിക്കുന്ന രീതിയിൽ കഥ പറഞ്ഞതിനൊപ്പം തന്നെ ഞെട്ടിക്കുന്ന സാങ്കേതിക പൂർണ്ണതയോടെ ആ കഥ അവതരിപ്പിക്കാനും സംവിധായകനും എഴുത്തുകാരനും ആയ ശ്രീനുവിന് സാധിച്ചിട്ടുണ്ട് . ആവേശം കൊള്ളിക്കുന്ന കഥാ സന്ദർഭങ്ങൾ വളരെ വിശ്വസനീയമായി അവതരിപ്പിച്ചതിനൊപ്പം തന്നെ കോരിത്തരിപ്പിക്കുന്ന കിടിലൻ സംഭാഷണങ്ങളും ആക്ഷൻ രംഗങ്ങളും ഒരുക്കാനും അദ്ദേഹത്തിന് സാധിച്ചു . ഗാന രംഗങ്ങളുടെ മനോഹരമായ ആവിഷ്കാരവും എടുത്തു പറയേണ്ട ഒരു മികവാണ്. ആക്ഷൻ രംഗങ്ങളും തീപാറുന്ന ഡയലോഗുകളും ഈ ചിത്രത്തിന്റെ ഏറ്റവും വലിയ മികവാണ് എന്ന് എടുത്തു പറഞ്ഞു അഭിനന്ദിക്കേണ്ടി വരും.\nഗഗൻ എന്ന കഥാപാത്രം ആയി ബെല്ലംകൊണ്ട ശ്രീനിവാസ് നടത്തിയ പ്രകടനം തന്നെയാണ് ഈ ചിത്രത്തിന്റെ ഏറ്റവും വലിയ മികവ്. ആ കഥാപാത്രം ആയി അദ്ദേഹം ആവേശകരമായ പ്രകടനം ആണ് കാഴ്ച വെച്ചത്. ആക്ഷനും റൊമാന്സും എല്ലാം വളരെ മികച്ച രീതിയിൽ അവതരിപ്പിച്ചു ഫലിപ്പിക്കാൻ അദ്ദേഹത്തിന് കഴിഞ്ഞിട്ടുണ്ട്. ആക്ഷൻ രംഗങ്ങളിലും നൃത്ത രംഗങ്ങളിലുമൊക്കെ ഈ നടൻ പുലർത്തിയ മികവ് എടുത്തു പറയേണ്ടത് തന്നെയാണ്. മറ്റു നിർണ്ണായക കഥാപാത്രങ്ങളെ അവതരിപ്പിച്ച ജഗപതി ബാബു, ശരത് കുമാർ എന്നിവരും ബെല്ലംകൊണ്ട ശ്രീനിവാസിനൊപ്പം നിന്ന് മിന്നുന്ന പ്രകടനം തന്നെയാണ് കാഴ്ച വെച്ചത് . നായിക ആയെത്തിയ രാകുൽ പ്രീതും തന്റെ ഭാഗം തൃപ്തികരമായി തന്നെ അവതരിപ്പിച്ചു എന്ന് പറയാം . മറ്റു കഥാപാത്രങ്ങൾക്ക് ജീവൻ നൽകിയ നന്ദു, വാണി വിശ്വന്ത, പ്രയാഗ ജയ്‌സ്വാൾ, സിതാര, സുമൻ, തരുൺ അറോറ, ജയപ്രകാശ്, ശ്രാവൺ, ശശാങ്ക്, എന്നിവരും മികച്ച പ്രകടനം കാഴ്ച വെച്ചു.\nറിഷി പഞ്ചാബി ഒരുക്കിയ ദൃശ്യങ്ങൾ ഗംഭീരമായിരുന്നു. അദ്ദേഹമൊരുക്കിയ ഓരോ ഫ്രേമുകളും ചിത്രത്തിന്റെ മികവ് വാനോളം ഉയർത്തിയിട്ടുണ്ട് . ആക്ഷൻ രംഗങ്ങളിലെ ദൃശ്യങ്ങൾ ഗംഭീരമായി വന്നു. . ദേവി ശ്രീ പ്രസാദ് ഒരുക്കിയ സംഗീതവും മികച്ചു നിന്നു എന്ന് പറയാം . പ്രേത്യേകിച്ചു പശ്ചാത്തല സംഗീതം വളരെയധികം ആവേശം നിറക്കുന്നതായിരുന്നു. കോട്ടഗിരി വെങ്കിടേശ്വര റാവു ആണ് ചിത്രത്തിന്റെ എഡിറ്റിംഗ് നിർവഹിച്ചത് . ചിത്രം ഒരു നിമിഷം പോലും പ്രേക്ഷകനെ ബോറടിപ്പിച്ചില്ല എന്നത് എഡിറ്ററുടെ മികവായിരുന്നു. അദ്ദേഹത്തിന്റെ എഡിറ്റിംഗ് മികച്ച ഒഴുക്കും സാങ്കേതികമായ ബ്രില്ല്യൻസുമാണ് ഈ ചിത്രത്തിന് നൽകിയത്.ഞാൻ ഗഗൻ എന്ന ഈ ചിത്രം ഒരു പക്കാ മാസ്സ് എന്റെർറ്റൈനെർ ആണെന്ന് മാത്രമല്ല എല്ലാ തരം പ്രേക്ഷകരെയും ഒരുപോലെ ആകർഷിക്കുന്നചിത്രവുമാണ്. നിങ്ങളെ ഒരേ സമയം രസിപ്പിക്കുകയും ആവേശം കൊള്ളിക്കുകയും ചെയ്യുന്ന ഒരു ചിത്രമായിരിക്കും ഞാൻ ഗഗൻ. കൊടുക്കുന്ന കാശിനു നൂറു ശതമാനം എന്റർടൈൻമെന്റ് ഗ്യാരണ്ടീ തരുന്ന ചിത്രമാണിത്.\nPrevious Articleപുതിയ ചരിത്രം രചിച്ചു മഞ്ജുവാര്യർ ടീമിന്റെ മോഹൻലാൽ ! റെക്കോർഡുകൾക്ക് മേലെ റെക്കോർഡ്\nNext Article സുഡാനി ഫ്രം നൈജീരിയ 25 കോടിയിലേക്കു; വിദേശത്തും ഗംഭീര പ്രതികരണം..!


കിഴക്ക് ദിശയുടെ ഗുണഗണങ്ങള്, വിവരം ലഭിച്ചത് യൂട്യൂബില് നിന്ന്; മറുപടിയുമായി അലക്‌സാണ്ടര് ജേക്കബ് | Alexander Jacob explanations in controversial remarks about Harvard University\nDec 7, 2021, 11:11 AM IST\nതിരുവനന്തപുരം: ഹാര്‍വാര്‍ഡ് സര്‍വകലാശാലയെ കുറിച്ചുള്ള പ്രസംഗത്തിന് പിന്നാലെ ഉയര്‍ന്ന വിവാദത്തില് വിശദീകരണവുമായി മുന് ഡിജിപി അലക്‌സാണ്ടര് ജേക്കബ്. തന്റെ ഒന്നര മണിക്കൂര് പ്രസംഗത്തില് നിന്ന് രണ്ട് വാക്യങ്ങള് വളച്ചൊടിച്ചാണ് ഇപ്പോഴുള്ള ട്രോളുകളും വിവാദങ്ങളും നടന്നുകൊണ്ടിരിക്കുന്നത്. തനിക്ക് ലഭിച്ച വിവരങ്ങളും അറിവും വിദ്യാര്‍ഥികളിലേക്കെത്തിക്കാനാണ് ശ്രമിച്ചതെന്നും അദ്ദേഹം പ്രതികരിച്ചു.\nകിഴക്ക് ദിശ തിരിഞ്ഞ് പഠിച്ചാല് മികച്ച നേട്ടമുണ്ടാവുമെന്ന കണ്ടെത്തലിനെ തുടര്‍ന്ന് ഹാര്‍വാര്‍ഡ് സര്‍വകലാശാലയിലെ ഒരു കെട്ടിടം പൊളിച്ചുപണിഞ്ഞിരുന്നുവെന്നാണ് അലക്‌സാണ്ടര് ജേക്കബ് പറഞ്ഞത്. ഇതിനെ ചോദ്യം ചെയ്ത് വിദ്യാര്‍ഥികള് രംഗത്തെത്തിയിരുന്നു. ഇക്കാര്യത്തില് വ്യക്തത തേടി ഹാര്‍വാര്‍ഡ് സര്‍വകലാശാലയ്ക്ക് കത്തയയ്ക്കുകയും ചെയ്തിരുന്നു.\nഅതേസമയം യൂട്യൂബില് നിന്ന് ലഭിച്ച ഒരു പ്രസംഗത്തിന്റെ അടിസ്ഥാനത്തിലാണ് താന് ക്ലാസ്സെടുത്തതെന്ന് അദ്ദേഹം വിശദീകരിച്ചു. 'സനാഥന ധര്‍മത്തെക്കുറിച്ച് അമേരിക്കയില് ക്ലാസ്സെടുക്കുന്ന ഏതാനും സന്ന്യാസിമാര് ന്യൂയോര്‍ക്കില് നടത്തിയ പ്രസംഗത്തിലാണ് ഹാര്‍വാര്‍ഡ് സര്‍വകലാശാലയിലെ ഈ സംഭവത്തെക്കുറിച്ച് പറയുന്നത്. വെള്ളക്കാരോടാണ് അവര് ക്ലാസ്സെടുക്കുന്നത്. അതിന്റെ വീഡിയോ യൂട്യൂബില് ലഭ്യമാണ്. ഹാര്‍വാര്‍ഡ് സര്‍വകലാശാലയിലെ കെട്ടിടം പൊളിച്ചതും അനുബന്ധസംഭവങ്ങളും അതിലാണ് പറയുന്നത്. സന്ന്യാസിമാര് കള്ളം പറയുമെന്ന് താന് കരുതുന്നില്ല. അമേരിക്കക്കാരോടാണ് പ്രസംഗിക്കുന്നത്, പ്രസംഗിക്കുന്നതില് തെറ്റുണ്ടെങ്കില് അത് അവര് അപ്പോള് തന്നെ കണ്ടുപിടിച്ച് തിരുത്തും. ലോഡ് കെസ്റ്റര് എന്നയാളാണ് ഈ കെട്ടിടം നിര്‍മിച്ചത്. കെസ്‌റ്റേര്‍സ് ഹൗസ് എന്നാണ് ഈ കെട്ടിടം അറിയപ്പെടുന്നത്. അദ്ദേഹം തന്നെയാണ് അത് പൊളിച്ചതും പുതിയത് നിര്‍മിച്ചുകൊടുത്തതും. ഈ കെട്ടിടത്തെക്കുറിച്ചാണ് സന്ന്യാസി പ്രസംഗത്തില് സംസാരിക്കുന്നത്. 80 കൊല്ലം മുന്‍പ് രണ്ടാം ലോകമഹായുദ്ധ കാലത്ത് നടന്ന കാര്യമാണ്. ' അലക്‌സാണ്ടര് ജേക്കബ് പറഞ്ഞു.\nഹാര്‍വാര്‍ഡ് സര്‍വകലാശാല ഇക്കാര്യം നിഷേധിച്ചിട്ടില്ല. എന്നാല് ഈ സംഭവത്തെക്കുറിച്ച് അന്വേഷിച്ച അഭിറാം എന്ന വിദ്യാര്‍ഥിക്ക് 'സംഭവത്തെക്കുറിച്ച് മതിയായ വിവരങ്ങള് ഇല്ലെന്നാണ്' സര്‍വകലാശാല മറുപടി കൊടുത്തത്. അഭിരാമിന് തന്റെ അഭിനന്ദനങ്ങളുണ്ട്. ആ കുട്ടിയെ ഹാര്‍വാര്‍ഡില് വിട്ട് പഠിപ്പിക്കണമെന്നാണ് തന്റെ ആഗ്രഹം. അതിനുള്ള വിവരങ്ങള് താന് അഭിരാമിന് നല്‍കും. താന് കാലങ്ങളായി കുട്ടികള്‍ക്ക് ലോകവിവരങ്ങള് പറഞ്ഞുകൊടുക്കുകയാണ് ചെയ്യുന്നത്. എന്നാല് കേള്‍ക്കുന്ന എല്ലാ പ്രസംഗവും വായിക്കുന്ന പുസ്തകങ്ങളും വെരിഫൈ ചെയ്യാന് പറ്റില്ലെന്നും അദ്ദേഹം പറഞ്ഞു.\nകിഴക്ക് ദിശയുടെ ഗുണങ്ങള് ഹിന്ദുമതം ലോകത്തെ പഠിപ്പിച്ചിട്ടുള്ള കാര്യമാണ്. ഹിന്ദുക്കളുടെ ക്ഷേത്രങ്ങളെല്ലാം കിഴക്കോട്ടാണ്. സൂര്യനമസ്‌കാരം ചെയ്യുന്നത് കിഴക്ക് തിരിഞ്ഞിട്ടാണ്. ഹിന്ദുക്കള് കിഴക്കോട്ട് തിരിഞ്ഞിട്ടാണ് പ്രാര്‍ഥിക്കുന്നത്. ക്രിസ്ത്യാനികളുടെ പള്ളികളെല്ലാം കിഴക്കോട്ട് തിരിഞ്ഞിട്ടാണ്. അവര് പഠിക്കുന്നത് കിഴക്കോട്ട് തിരിഞ്ഞിട്ടാണ്. കിഴക്കോട്ട് തിരിഞ്ഞ് പഠിക്കുന്നത് ബുദ്ധിയും ഓര്‍മശക്തി കൂടാനും സഹായിക്കും. പൂര്‍വദിശ, ജ്ഞാനദിശ.. ദക്ഷിണദിശ, മൃത്യു ദിശ എന്നാണ് പറയുന്നത്. സനാതന ധര്‍മം ലോകത്തെ പഠിപ്പിച്ച തത്വമാണ് അത്. എന്നാല് അതിനെ കുറിച്ച് വിരുദ്ധാഭിപ്രായങ്ങള് ഉണ്ടാവാം. കിഴക്കോട്ട് തിരിഞ്ഞുപഠിച്ചതുകൊണ്ട് ഗുണമുണ്ടായതായി എന്റെ പല വിദ്യാര്‍ഥികളും നേരിട്ട് വിളിച്ചുപറഞ്ഞിട്ടുണ്ട്.\nഇത്തരം കാര്യങ്ങള് സോഷ്യല് മീഡിയയില് ചര്‍ച്ച ചെയ്യേണ്ട ആവശ്യമില്ല. മലയാളികള്‍ക്ക് ഒട്ടനവധി നീറുന്ന പ്രശ്‌നങ്ങളുണ്ട്. മഴയുണ്ട്. വെള്ളപ്പൊക്കമുണ്ട്. പ്രവാസികള്‍ക്ക് ജോലി നഷ്ടപ്പെടുന്നുണ്ട്. തൊഴിലില്ലായ്മ ഉണ്ട്. അതൊക്കെയാണ് കേരളം ചര്‍ച്ച ചെയ്യേണ്ടത്. അല്ലാതെ ഹാര്‍വാര്‍ഡില് കെട്ടിടം പൊളിച്ചാലെന്താ, പൊളിച്ചില്ലെങ്കിലെന്താ.. മലയാളി അവന്റെ പ്രശ്‌നങ്ങളെക്കുറിച്ചാണ് സോഷ്യല് മീഡിയയില് ചര്‍ച്ച ചെയ്യേണ്ടതെന്നും അദ്ദേഹം പറഞ്ഞു.\nഅമേരിക്കയിലെ ഹാര്‍വാര്‍ഡ് യൂണിവേഴ്സിറ്റിയില് വൃത്താകൃതിയില് ഒരു ഹോസ്റ്റല് നിര്‍മിച്ചെന്നും അവിടെ നടത്തിയ ഒരു പരീക്ഷണത്തില് കിഴക്ക് ദിശയിലേക്ക് നോക്കിയിരുന്ന് പഠിച്ച വിദ്യാര്‍ഥികള്‍ക്ക്, മറ്റു ദിശകളിലേക്ക് നോക്കി പഠിച്ച വിദ്യാര്‍ഥികളെക്കാള് മാര്‍ക്ക് ലഭിച്ചെന്നുമായിരുന്നു അലക്സാണ്ടര് ജേക്കബ് പറഞ്ഞത്. അതിനുശേഷം മറ്റുദിശകളിലേക്ക് അഭിമുഖീകരിക്കുന്ന എല്ലാ കെട്ടിടങ്ങളും ഹാര്‍വാര്‍ഡ് യൂണിവേഴ്സിറ്റി പൊളിച്ചുകളഞ്ഞെന്നും അദ്ദേഹം പറഞ്ഞു. അലക്‌സാണ്ടര് ജേക്കബിന്റെ പ്രസംഗത്തിനെതിരേ വലിയ വിമര്‍ശനങ്ങളും ചര്‍ച്ചകളും സോഷ്യല് മീഡിയയില് ഉയര്‍ന്നിരുന്നു.\nഹാര്‍വാര്‍ഡ് യൂണിവേഴ്‌സിറ്റിയെക്കുറിച്ച് മുന് ഡിജിപി പറഞ്ഞ ഈ കാര്യങ്ങളിലെ വസ്തുത അന്വേഷിച്ച് കൊല്ലം ജില്ലയിലെ കാരംകോട് വിമല സെന്‍ട്രല് സ്‌കൂള് വിദ്യാര്‍ത്ഥിയായ അഭിറാം വിശദാംശങ്ങള് തേടി ഹാര്‍വാര്‍ഡ് സര്‍വ്വകലാശാലയ്ക്ക് മെയിലയച്ചിരുന്നു. ഇങ്ങനെ ഒരു കാര്യത്തെക്കുറിച്ച് അറിവില്ലെന്നായിരുന്നു സര്‍വ്വകലാശാലയുടെ മറുപടി. ഈ മറുപടി വച്ച് ശാസ്ത്രകേരളം എന്ന ശാസ്ത്രസാഹിത്യ പരിഷത്ത് പ്രസിദ്ധീകരണത്തില് അഭിരാം ലേഖനം എഴുതി നല്‍കി.\nContent Highlights: Alexander Jacob explanations in controversial remarks about Harvard University\nകുട്ടികളുടെ അഭിരുചികള് വിലയിരുത്തിവേണം പുതിയ കോഴ്‌സുകളില് ചേര്‍ക്കാന്: അലക്‌സാണ്ടര് ജേക്കബ്


ബൈജൂസ് അന്താരാഷ്ട്ര ക്രിക്കറ്റ് കൗൺസിലിന്റെ മുഖ്യ പങ്കാളിയാവും - Live Newage\nമുംബൈ: ഐസിസിയുടെ അടുത്ത രണ്ട് വർഷത്തേക്കുള്ള മുഖ്യ പങ്കാളിയായി ഓൺലൈൻ എജുക്കേഷൻ സ്റ്റാർട്ടപ്പായ ബൈജൂസിനെ തെരഞ്ഞെടുത്തു. 2021 മുതൽ 2023 വരെയാണ് കാലാവധി. ഈ കരാർ പ്രകാരം ബൈജൂസ്, ഐസിസിയുടെ വരാനിരിക്കുന്ന ടി20 ലോകകപ്പ്, ന്യൂസിലന്റിൽ നടക്കുന്ന വനിതാ ലോകകപ്പ് എന്നിവയിൽ പങ്കാളിയാവും. ഗ്ലോബൽ പാർട്ണർ എന്ന നിലയിൽ വേദികളിലും ബ്രോഡ്കാസ്റ്റ്, ഡിജിറ്റൽ റൈറ്റ്സ് എന്നിവയിലും ബൈജൂസിന് അവകാശമുണ്ടാകും.\n2019 ൽ ബൈജൂസ് ഇന്ത്യൻ ക്രിക്കറ്റ് ടീമിന്റെ ഔദ്യോഗിക ജേഴ്സി പങ്കാളിയായിരുന്നു. ഐസിസിയുടെ ഒപ്പം പ്രവർത്തിച്ച് ഈ കായിക ഇനത്തിന് സ്വാധീനം നേടിക്കൊടുക്കാൻ ശ്രമിക്കുകയാണ് ബൈജൂസിന്റെ ലക്ഷ്യം.\nവിദ്യാഭ്യാസ രംഗത്ത് പ്രവർത്തിക്കുന്ന സ്ഥാപനത്തിലൂടെ കുട്ടികളിലേക്ക് ക്രിക്കറ്റിനെ കൂടുതൽ അടുപ്പിക്കുകയാണ് ലക്ഷ്യമെന്ന് ഐസിസി ചീഫ് എക്സിക്യുട്ടീവ് ഓഫീസർ മനു സാഹ്നി പറഞ്ഞു. ഒരു ആഗോള പ്ലാറ്റ്ഫോമിൽ ഇന്ത്യൻ കമ്പനിയെന്ന നിലയിൽ പങ്കാളിയാവാൻ കഴിയുന്നത് അഭിമാനമാണെന്ന് ബൈജൂസിന്റെ ബൈജു രവീന്ദ്രൻ പ്രതികരിച്ചു.


കരയ്ക്ക് അടുക്കാതെ വിഴിഞ്ഞം; പാറക്കല്ലില്ല, മത്സ്യത്തൊഴിലാളികളും എതിർപ്പിൽ\nThiruvananthapuram, First Published 13, Sep 2019, 10:52 AM IST\nകടലിൽ കല്ലിട്ട് നികത്തിയുള്ള പുലിമുട്ട് നിർമ്മാണമാണ് പ്രധാനപ്രശ്നമായി അദാനി ഗ്രൂപ്പ് ഉയർത്തിക്കാട്ടുന്നത്. പുലിമുട്ട് 3100 മീറ്റർ വേണ്ടിടത്ത് ഇതുവരെ തീർന്നത് 650 മീറ്റ‍ർ മാത്രമാണ്.\nതിരുവനന്തപുരം: വിഴിഞ്ഞം തുറമുഖ നിർമ്മാണത്തിൽ അനിശ്ചിതത്വം. പുലിമുട്ട് നിർമ്മാണത്തിൽ അസാധാരണമായ കാലതാമസം നേരിടുന്നതായി അദാനി ഗ്രൂപ്പ് അറിയിച്ചു. ഇക്കാര്യം ചൂണ്ടിക്കാട്ടി അദാനി ഗ്രൂപ്പ് സർക്കാരിന് അവലോകന റിപ്പോർട്ട് നൽകി. പാറക്കല്ല് ക്ഷാമവും മത്സ്യത്തൊഴിലാളികളുടെ എതിർപ്പും സർക്കാർ അടിയന്തരമായി തീർക്കണമെന്നാണ് അദാനി ഗ്രൂപ്പിന്റെ ആവശ്യം. സർക്കാരിന് നൽകിയ അവലോകന റിപ്പോർട്ടിന്റെ പകർപ്പ് ഏഷ്യാനെറ്റ് ന്യൂസിന് ലഭിച്ചു.\nകരാർ പ്രകാരം സ്വപ്ന പദ്ധതിയുടെ ആദ്യ ഘട്ടം തീരേണ്ടത് ഈ വർഷം ഡിസംബറിലാണ്. അദാനി കഴിഞ്ഞ ദിവസം വിഴിഞ്ഞം തുറമുഖ നിർമ്മാണ കമ്പനി വഴി സർക്കാരിന് നൽകിയ പ്രതിമാസ അവലോകന റിപ്പോർട്ടിലാണ് പ്രശ്നങ്ങൾ ചൂണ്ടിക്കാട്ടുന്നത്. കടലിൽ കല്ലിട്ട് നികത്തിയുള്ള പുലിമുട്ട് നിർമ്മാണമാണ് പ്രധാനപ്രശ്നമായി അദാനി ഗ്രൂപ്പ് ഉയർത്തിക്കാട്ടുന്നത്. പുലിമുട്ട് 3100 മീറ്റർ വേണ്ടിടത്ത് ഇതുവരെ തീർന്നത് 650 മീറ്റ‍ർ മാത്രമാണ്.\n15000 മെട്രിക് ടൺ പാറയാണ് ഒരു ദിവസം ആവശ്യമായി വരുന്നതെങ്കിലും നിലവിൽ ലഭിക്കുന്നത് 3000 മെട്രിക് ടൺ കല്ലുകൾ മാത്രമാണ്.19 ഇടത്ത് ക്വാറി പ്രവർത്തനങ്ങൾക്ക് അനുമതി തേടിയതെങ്കിലും അദാനി ഗ്രൂപ്പിന് അനുമതി നൽകിയത് മൂന്നിടത്താണ്. എന്നാൽ അതിൽ പൊട്ടിക്കൽ തുടങ്ങിയത് ഒരിടത്ത് മാത്രം.\nഅതേസമയം, പ്രളയകാലത്ത് വിഴിഞ്ഞത്തിന്റെ പേരിൽ അദാനിക്ക് ക്വാറി അനുമതി നൽകിയ സർക്കാർ നടപടി വിവാദത്തിലാണ്. പാറക്കല്ല് കൊണ്ടുവരേണ്ട ബാധ്യത അദാനിക്ക് തന്നെയാണെന്നാണ് സർക്കാർ നിലപാട്. പുനരധിവാസ പാക്കേജ് ഇനിയും കിട്ടാത്ത മത്സ്യത്തൊഴിലാളികൾ ഇപ്പോൾ തുറമുഖ നിർമ്മാണത്തിനെതിരാണ്. ചുറ്റുമതിൽ കെട്ടുന്നതിനെയും പുതിയ ഫിഷിംഗ് ഹാർബർ പണിയാനുള്ള അദാനിയുടെ നീക്കത്തെയും മത്സ്യത്തൊഴിലാളികൾ എതിർക്കുന്നു.\nഈ പ്രശ്നങ്ങളും ഉടൻ തീർക്കണമെന്നാണ് അദാനി ആവശ്യപ്പെടുന്നത്. ഇതിനകം ഓഖി ചുഴലിക്കാറ്റിലുണ്ടായ നാശനഷ്ടമടക്കം ചൂണ്ടിക്കാട്ടി നാലുതവണ അദാനി ഗ്രൂപ്പ് കാലാവധി നീട്ടാൻ സർക്കാരിനോട് അനുമതി തേടി. എന്നാൽ മൂന്ന് തവണയും സർക്കാർ ആവശ്യം തള്ളിയിരുന്നു. അവസാനം നൽകിയ അപേക്ഷ പഠിക്കാൻ സർക്കാർ വിദഗ്ധസമിതിക്ക് വിട്ടിരിക്കുകയാണ്.


Bihar Ganges bodies UP യുപിയിൽ നിന്ന് ഒഴുക്കിവിടുന്ന മൃതദേഹങ്ങൾ തടയാൻ ഗംഗയിൽ വലകെട്ടി ബിഹാർ\nഉത്തർപ്രദേശിൽനിന്ന് ഒഴുക്കിവിടുന്ന മൃതദേഹങ്ങൾ തടയാൻ ഗംഗയിൽ വലിയ വലകെട്ടി ബിഹാർ. ബക്‌സർ ജില്ലയിലെ ചൗസായിൽ ഗംഗയിലൂടെ നൂറുകണക്കിന് മൃതദേഹങ്ങൾ കഴിഞ്ഞ ദിവസങ്ങളിൽ ഒഴുകിവന്നിരുന്നു. കൂടുതൽ മൃതദേഹങ്ങൾ വരാൻ സാധ്യതയുള്ളതിനാലാണ് നദിയിൽ വല കെട്ടിയതെന്ന് ബിഹാറിലെ മുതിർന്ന ഉദ്യോഗസ്ഥർ ദേശീയമാധ്യമങ്ങളോട് പറഞ്ഞു.\n“ബിഹാർ–യുപി അതിർത്തിയിൽ റാണിഗഢ് ഭാഗത്ത് നദിയിൽ വലിയ വല കെട്ടിയിട്ടുണ്ട്. ബുധനാഴ്‌ച രാവിലെയും ഒഴുകി വന്ന മൃതദേഹങ്ങൾ അതിൽ കുടുങ്ങി. ഇത് യുപിയിലെ ഉദ്യോഗസ്ഥരെ അറിയിച്ചിട്ടുണ്ട്. തുടർനടപടികൾ സ്വീകരിക്കേണ്ടത് അവരാണ്.”– ഉദ്യോഗസ്ഥൻ പറഞ്ഞു.\nഎന്നാൽ, യുപിയിൽനിന്ന് മൃതദേഹങ്ങൾ ഒഴുക്കിവിടുന്നില്ലെന്ന നിലപാടിൽ അവിടത്തെ ഉദ്യോഗസ്ഥർ ഉറച്ചുനിൽക്കുകയാണ്. ഗംഗയിലൂടെ മൃതദേഹങ്ങൾ ഒഴുകുന്നത് വിശദീകരിക്കാൻ പട്‌നാ ഹൈക്കോടതി ബിഹാർ സർക്കാരിന് നിർദേശം നൽകി. ഇതുവരെ ഒഴുകി വന്ന 71 മൃതദേഹം കൊവിഡ് പ്രോട്ടോകോൾ പാലിച്ച് സംസ്‌കരിച്ചതായി ബിഹാർ ജലവിഭവ മന്ത്രി സഞ്‌ജയ്‌ത്സാ ട്വീറ്റ്‌ചെയ്‌തു.\nപുഴയിലേക്ക് ശവശരീരങ്ങൾ വലിച്ചെറിയുന്ന ആംബുലൻസ് ഡ്രൈവർമാരുടെ ദൃശ്യങ്ങൾ സമൂഹമാധ്യമങ്ങളിൽ പ്രചരിച്ചിരുന്നു. ഉത്തർപ്രദേശ്-ബീഹാർ അതിർത്തിയിലെ ഒരു പാലത്തിൽ വച്ച് ആംബുലൻസ് ഡ്രൈവർ ശവശരീരങ്ങൾ പുഴയിലേക്ക് വലിച്ചെറിയുന്ന ദൃശ്യങ്ങളാണ് പ്രചരിച്ചത്. ആംബുലൻസ് ഡ്രൈവർമാർ ശവശരീരങ്ങൾ പുഴയിലേക്ക് വലിച്ചെറിയാതിരിക്കാൻ വേണ്ട നടപടികൾ എടുക്കണമെന്ന് ജില്ലാ ഭരണകൂടത്തോട് ആവശ്യപ്പെട്ടതായി ബിജെപി എംപി പറഞ്ഞു.\nStory Highlights: Bihar tiedanet on the Ganges to prevent bodies from being dumped from UP\nRead more on: bihar | uttar pradesh


കുളിസീൻ കയ്യിലുണ്ട്. വായിക്കാതെ പോകരുത്\nമോനെ സ്കൂളില് പറഞ്ഞയക്കാനുള്ള തിരക്കിലായിരുന്നു മായ. അപ്പോഴാണ് വീടിന്റെ കോളിംഗ് ബെൽ ശബ്ദിച്ചത്. അവള് പോയി കതക് തുറന്നു. അവളുടെ അയൽവാസിയായ മിഥുൻ എന്ന യുവാവ് ആയിരുന്നു അത് ” ആ മിഥുനേ, നീയായിരുന്നോ..? എന്താ...\nPage 1167 of 1373« First‹ Previous116311641165116611671168116911701171Next ›Last »


വിമാനം റദ്ദാക്കിയാല് യാത്രികര്‍ക്ക് 20,000 രൂപ നഷ്ടപരിഹാരം നല്‍കണം | Plane\nന്യൂഡല്‍ഹി: വിമാനം റദ്ദാക്കുകയോ വൈകുകയോ ചെയ്യുന്നതിലൂടെ തുടര് യാത്രയ്ക്കുള്ള വിമാനം ലഭിക്കാതെ വന്നാല്, യാത്രികന് ബന്ധപ്പെട്ട വിമാനക്കമ്പനി 20,000 രൂപ നഷ്ടപരിഹാരം നല്‍കുന്നതിന് ഡയറക്ടറേറ്റ് ജനറല് ഓഫ് സിവില് ഏവിയേഷന്റെ (ഡി.ജി.സി.എ) ശുപാര്‍ശ. നിലവില് ഈ യാത്രികര്‍ക്ക് നിയന്ത്രിതരീതിയില് ഭക്ഷണവും താമസിക്കാന് ഹോട്ടല് സൗകര്യവും മാത്രമാണ് വിമാനക്കമ്പനികള് നല്‍കുന്നത്.\nവിമാനത്തില് യാത്രികര് കൂടിയതിന്റെപേരില് യാത്രികരെ നിര്‍ബന്ധിതമായി ഒഴിവാക്കിയാല് അവര്‍ക്ക് 5000 രൂപ നഷ്ടപരിഹാരം നല്‍കാനും ശുപാര്‍ശയുണ്ട്. ചില വിമാനക്കമ്പനികള് യാത്രികര് ടിക്കറ്റ് റദ്ദ് ചെയ്യുമെന്ന വിശ്വാസത്തില് കൂടുതല് ടിക്കറ്റുകള് നല്‍കാറുണ്ട്. ഈ യാത്രികരെല്ലാം എത്തിയാല് എല്ലാവരെയും കയറ്റാനാകില്ല. ഇത്തരം സാഹചര്യങ്ങളില് പ്രത്യേക സമയപരിധി കഴിഞ്ഞെത്തുന്നവരെ കമ്പനികള് ഒഴിവാക്കുകയാണ് പതിവ്.\nയാത്രികരെ കയറ്റിയശേഷം വിമാനം പറന്നുയരാന് രണ്ടുമണിക്കൂറിലധികം താമസമുണ്ടായാല് യാത്രികരെ വിമാനത്തില്‍നിന്ന് ഇറങ്ങാന് അനുവദിക്കണമെന്നതാണ് മറ്റൊരു ശുപാര്‍ശ. നിലവില് യാത്രികര് വിമാനത്തിനുള്ളില്‍ത്തന്നെ ഇരിക്കാന് നിര്‍ബന്ധിതരാവുകയാണ്.\nഅതേസമയം, നിര്‍ദേശങ്ങള് പൂര്‍ണമായി നടപ്പാക്കുമോയെന്നതില് അവ്യക്തതയുണ്ട്. നിര്‍ദേശങ്ങളോട് ഫെഡറേഷന് ഓഫ് ഇന്ത്യന് എയര്‍ലൈന്‍സ് അംഗങ്ങള് വിയോജിപ്പ് അറിയിച്ചിട്ടുണ്ട്. മിക്കവിമാനക്കമ്പനികളും നിലവിലുള്ള നിയമങ്ങള് തുടരണമെന്നാണ് ആവശ്യപ്പെട്ടിരിക്കുന്നത്.\nന്യൂഡൽഹി: ഇ.എസ്.ഐ. കോർപ്പറേഷന്റെ കീഴിലുള്ള മെഡിക്കൽ കോളേജുകളിൽ എം.ബി.ബി.എസ്. സീറ്റ് ..


കോവിഡ് ബാധിതര്‍ക്ക് സൗജന്യ ചികിത്സ; കാരുണ്യഹസ്തമായി ഇഖ്റ ആശുപത്രി | islamonlive.in\nകോഴിക്കോട്: കോവിഡ് ചികിത്സയുടെ പേരില് ആശുപത്രികള് ലക്ഷങ്ങള് ഈടാക്കി ജനങ്ങളെ കൊള്ളയടിക്കുമ്പോള് രോഗികള്‍ക്കു പൂര്‍ണ്ണമായും സൗജന്യ ചികിത്സ നല്‍കി കോഴിക്കോട് ഇഖ്റ ആശുപത്രി. ഐ.സി.യു വെന്റിലേറ്റര് സഹായത്തോടെയുള്ള മികച്ച ചികിത്സയാണ് രോഗികള്‍ക്ക് ഇവിടെ സൗജന്യമായി നല്‍കുന്നത്. ലോക്ക്ഡൗണില് സാമ്പത്തികമായി തകര്‍ന്ന സാധാരണക്കാരായ ജനങ്ങള്‍ക്ക് കൊവിഡ് ചികിത്സയുടെ ഭാരിച്ച ചെലവ് താങ്ങാനാവില്ലെന്ന് തിരിച്ചറിഞ്ഞ ഇഖ്റ മാനേജ്മെന്റ് അവരെ സഹായിക്കാനായി എരഞ്ഞിപ്പാലത്തെ സൈക്യാട്രിക് റീഹാബിലിറ്റേഷന് സെന്റര് കൊവിഡ് ആശുപത്രിയായി മാറ്റുകയായിരുന്നു.\nഇക്കഴിഞ്ഞ ഓഗസ്റ്റ് അഞ്ചുമുതലാണ് സൗജന്യ കിടത്തി ചികിത്സ ആരംഭിച്ചത്. 100 ബെഡുകളാണ് ഇവിടെ ഒരുക്കിയത്. 11 ഐ.സി.യു, 17 എച്ച്.ഡി.യു സംവിധാനങ്ങളും സൗജന്യമായി ഒരുക്കിയിട്ടുണ്ട്. ഭക്ഷണം, മരുന്ന് എന്നിവയടക്കം പൂര്‍ണമായും സൗജന്യമായ ചികിത്സ ഇവിടെനിന്നു ലഭിക്കും. സാധാരണക്കാരായ ജനങ്ങള്‍ക്ക് ഏറെ ആശ്വാസമാവുകയാണ് ഈ പദ്ധതി.\nകൂടാതെ മലാപ്പറമ്പിലെ ഇഖ്റ ആശുപത്രിയില് ഗുരുതരാവസ്ഥയിലുള്ള കൊവിഡ് ബാധിതര്‍ക്കായി 13 ബെഡുകളോടുകൂടിയ വെന്റിലേറ്ററടക്കമുള്ള ഐ.സി.യൂനിറ്റും 15 റൂമുകളും സജ്ജീകരിച്ചിട്ടുണ്ട്. കൊവിഡ് രോഗികളുടെ ചികിത്സയ്ക്ക് കൂടുതല് ഐ.സി യൂനിറ്റുകള് അത്യാവശ്യമാണ്. ഈ ആവശ്യം പരിഗണിച്ച് കൂടുതല് ഐ.സി.യു വാര്‍ഡുകള് സജ്ജീകരിക്കാനുള്ള ശ്രമത്തിലാണെന്നും മാനേജര് മുഹമ്മദ് ജസീല് അറിയിച്ചു. ഇതിനായ ക്രൗഡ് ഫണ്ടിങ് ആരംഭിച്ചിട്ടുണ്ട്. ജനങ്ങളില്‍നിന്ന് ഇതിന് നല്ല പ്രതികരണമാണ് ലഭിക്കുന്നതെന്നും അദ്ദേഹം പറഞ്ഞു.\nഇതുവരെ 3000ല് അധികം പേരാണ് ആശുപത്രിയില്‍നിന്നു സൗജന്യ കൊവിഡ് ചികിത്സ സ്വീകരിച്ചത്. ഇതില് 1600 ഓളം പേര്‍ക്ക് സൗജന്യ ഡയാലിസിസും നല്‍കി. ഡയാലിസിസ് ആവശ്യമുള്ള കൊവിഡ് രോഗികള്‍ക്കായി 15 ബെഡുകള് മലാപ്പറമ്പിലെ ആശുപത്രിയില് മാറ്റിവച്ചിട്ടുണ്ട്. ഒക്ടോബര് മാസത്തോടെയാണ് കിഡ്നി രോഗികള്‍ക്കായി പ്രത്യേക കൊവിഡ് സെന്റര് തുടങ്ങിയത്.\nകൊവിഡ് സൗജന്യ ചികിത്സയ്ക്ക് കേരള സര്‍ക്കാരിന്റെ ആരോഗ്യ ഇന്‍ഷുറന്‍സ് പദ്ധതിയിയില് നിന്നുള്ള സഹായവും ആശുപത്രിക്ക് ലഭിക്കുന്നുണ്ട്. ഇതോടൊപ്പം മലബാര് ഗോള്‍ഡ്, വടകര തണല്, അസീം പ്രേംജി ഫിലാന്ത്രോപ്പിക് ഇനിഷ്യേറ്റീവ് എന്നിവയും ഈ മഹത്സംരഭത്തില് ഇഖ്റ ആശുപത്രിയുമായി കൈകോര്‍ക്കുന്നുണ്ട്.\nനിലവില് ചികിത്സാ സൗകര്യങ്ങള് കുറഞ്ഞ വയനാട് ജില്ലയില് ഇഖ്റ ആശുപത്രിയോടനുബന്ധിച്ച് കൊവിഡ് സൗജന്യ ചികിത്സാകേന്ദ്രം തുടങ്ങാനുള്ള നടപടി ക്രമങ്ങളിലാണ് മാനേജ്മെന്റ്. ഇതിനുള്ള ബില്‍ഡിങ്, മെഷിനറി എന്നിവ സജ്ജമാക്കിക്കൊണ്ടിരിക്കുകയാണ്. ഐ.സി.യു, വെന്റിലേറ്റര് സംവിധാനം അടക്കം 50 ബെഡുകളോടുകൂടിയ കേന്ദ്രം ഉടന് തുങ്ങാന് കഴിയുമെന്നാണ് പ്രതീക്ഷയെന്ന് മുഹമ്മദ് ജസീല് അറിയിച്ചു.\nസാധാരണ ഒരു കൊവിഡ് രോഗിയുടെ ചികിത്സ കഴിയുമ്പോഴേക്കും സ്വകാര്യ ആശുപത്രിയില് ഒരു ലക്ഷത്തോളം രൂപ ചെലവുവരും.\nരോഗിയുടെ നില ഗുരുതരമാണെങ്കില് അത് കുത്തനെ കൂടും. ജനറല് വാര്‍ഡില് പോലും ഒരാള്‍ക്ക് ഒരു ദിവസത്തേക്ക് 2000ത്തിന് മുകളിലാണ് സ്വകാര്യ ആശുപത്രികള് ഈടാക്കുന്നത്. ഐ.സി.യുവിന് ഒരു ദിവസത്തേക്ക് 10,000ത്തിന് മുകളിലാവും വാടക. വെന്റിലേറ്റര് അടക്കം അത് 20ന് മുകളിലാവും.\nഇങ്ങനെ സ്വകാര്യ ആശുപത്രികള് രോഗികളില്‍നിന്നു രണ്ടും മൂന്നും ലക്ഷം വാങ്ങുമ്പോഴാണ് ഇഖ്റ അതേ ചികിത്സ തീര്‍ത്തും സൗജന്യമായി നല്‍കുന്നത് എന്നതാണ് ശ്രദ്ധേയം.\nTags: #coronavirus #americaneconomy #americaCoronaCovidiqra